
AL K ULA USE. 

Tämän kirjan sisällön muodostavat suurimmalta osalla 
seitsemän Kreikan filosofiaa käsittelevää kirjoitelmaa , jotka 
aikoinaan julkaistiin Claes Lindskogin , Martin P:n Nils¬ 
sonin ja tämän kirjoittajan toimittamassa Atena-kirjassa. 
Kirjoitelmain aiheet oli valittu niin , että ne kuvailisivat 
Kreikan filosofian kehityksen tärkeimpiä vaiheita. Eräät 
sillä kertaa jääneet aukot on tässä jatkiivaisuudcn vuoksi 
täytetty ja Platonia ja Aristotelesta koskevat kohdat on 
laajennettu ja osittain uudistettu. Platon olisi kuitenkin 
kaivannut yksityiskohtaisempaa käsittelyä , ellen olisi voi¬ 
nut viitata kirjaani »Platon och vär tid » (Platon ja nykyi¬ 
nen aika). Loppuun liittämässäni luvussa olen keskiajan 
(ja renessanssin) filosofiasta ottanut vain sen , mikä on 
välttämättä tarpeen uudemman filosofian liittämiseksi 
antiikkiseen. 


Hans Larsson. 




MILETOKSEN FILOSOFIT. 

(Puoli vuosituhatta e. Kr.) 

THALES, jonka mielipiteestä, että vesi on kaikkien 
olioiden perusaine, kreikkalaisen spekulation voidaan 
hyvällä syyllä katsoa alkavan, on saanut Diogenes Laer- 
tioksen 1 muistiinpanoissa muun muassa seuraavat jälki- 
maininnat: 

Toisten tiedonannon mukaan oli Thales Miletoksessa 
syntynyt, toisten mukaan muuttanut sinne Foiniikiasta, 
joka tapauksessa ylhäistä sukua, jonka esivanhemmat 
olivat foiniikkialaisia. Hän eli samaan aikaan kuin Kroisos, 
jonka luo sanoi pääsevänsä siltaa tarvitsematta Halys- 
virran yli ja tekikin sen johtamalla virran toiseen uomaan. 
Hän sai Viisaan nimen samaan aikaan kuin toiset ns. 
seitsemän viisasta (Bias, S olon ym.). Valtiollisten teh¬ 
tävien ohella hän harrasti luonnon havaitsemista. Hän 
opetti (luultavasti babylonialaisten esimerkin mukaan) 
kansalaisiaan tähystämään Lapin Otavaa, kun tahtoivat 
purjehtia pohjoiseen ja ilmoitti ennakolta erään auringon¬ 
pimennyksen (todennäköisesti sen, joka tapahtui touko¬ 
kuun 28 p:nä 585 e. Kr).. Geometriaa hänen sanotaan 
oppineen egyptiläisiltä, ja puoliympyrään piirretyn suo- 


1 Kreikkalainen, joka suunnilleen kahdeksansataa vuotta nyt 
puheena olevan ajan jälkeen keräili tietoja Kreikan filosofeista, 
osalta sellaisia, joita oli saatavissa heidän teoksistaan, osalta kai¬ 
kenlaisia yleisiä kertomuksia, usein lisäten, että toinen sanoo niin, 
toinen näin. 

rankulman ongelman ratkaistuaan hän kuuluu uhran 
neen härän. Diogenes lisää kuitenkin, että toiset kerto¬ 
vat samaa Pythagoraasta (Toiset kirjailijat vahvistavat 
todeksi, että Thales on todistanut eräitä perustavia 
geometrisiä väittämiä, esim. että tasasivuisen kolmion 
asemakulmat ovat yhtä suuret). Hänen kerrotaan myös 
mitanneen Egyptin pyramidien korkeuden mittaamalla 
varjon siihen aikaan päivästä, jolloin se on yhtä pitkä 
kuin itse kappale. 

Kaiken arklie (alku, prinsiippi, substanssi, alku- 
1. perusaine) on hänen oppinsa mukaan vesi, ja hän opetti, 
että maailma on sielutettu ja täynnä henkiä, kuten kertoo 
Aristoteleskin, joka sanoo, että Thales tahtoi todistaa 
tämän asian magneettikiven ja meripihkan avulla. Tätä 
primitiivistä käsitystä (että itse aine sinänsä on elävä) 
— epävarmaa on, esittikö sen jo Thales — nimitetään 
yleensä hylolsoismiksi. 

Thales on Diogeneen kertoman mukaan esittänyt seu- 
raavat mietelauseet. Vanhin kaikesta olevaisesta on 
Jumala, sillä hän ei ole sukeutunut. Kaunein on maailma, 
sillä se on Jumalan teko. Suurin on avaruus, sillä se 
sisältää kaikki. Nopein on henki, sillä se kiitää kaiken 
läpi. Väkevin on kohtalo, sillä se voittaa kaikki. Viisain 
on aika, sillä se keksii kaikki. Häneltä kysyttiin, voisiko 
hän tehdä pahaa jumalten tietämättä; hän vastasi, ettei 
voi sitä ajatellakaan. Kysyttäessä, mikä on vaikeata 
hän sanoi: tuntea itsensä. Mikä sitten, on helppoa? Val¬ 
lita toisia. Kuinka voi helpoimmin kestää vastoinkäymi¬ 
sen? Näkemällä, että viholliset ovat vaikeammassa 
asemassa. Kuinka voimme elää parhaiten ja oikeuden¬ 
mukaisimmin? Jättämällä tekemättä sen, mitä toisissa 
moitimme. 

Hänen kerrotaan sanoneen, mitä muuten mainitaan 
Sokrateen lausumaksi, kiittävänsä kohtaloa kolmesta 
asiasta: että oli syntynyt ihmiseksi eikä eläimeksi, mie- 

heksi eikä naiseksi, kreikkalaiseksi eikä barbaariksi. Ker¬ 
rotaan vielä, että hän kerran, lähdettyään ulos tähtiä 
tähyämään, oli pudonnut kuoppaan ja että hänen 
hätääntyneenä huudahtaessaan eräs vanha palvelija¬ 
tar sanoi hänelle: Kuinka sinä, Thales, joka et näe, 
mitä on jalkojesi edessä, luulet voivasi tutkia tai¬ 
vaallisia? 

Kaikki tämä Diogenes Laertioksen mukaan. Muu¬ 
tamat seikat voivat olla pelkkää tarua. Mainittakoon 
ne kuitenkin tässä kuvaavina Thaleelle ja kenties yleensä¬ 
kin »viisaan» hahmolle sellaisena kuin se kansan mielessä 
eli sekä myös olosuhteille Kreikan filosofian syntymä- 
aikana. 

Paikka: Miletos ja muut kreikkalaiset siirtokunnat 
Vähän-Aasian rannikolla. 

Aika: Seitsemän viisaan aikakausi , siis se aika, jol¬ 
loin mieliä askarruttivat vilkkaasti elämänviisauden ja 
maailman viisauden ongelmat. Muuten suurin piirtein 
katsoen sama aika, puoli vuosituhatta ennen Kristusta, 
jolloin Laotse (syntynyt suunnilleen v. 600) ja Kungfutse 
(synt. suunnilleen v. 550) opettivat Kiinassa, Buddha 
Intiassa. Thales sai eläessään nähdä, kuinka Miletos 
joutui Kroisoksen valtaan ja kuinka viimeksimainitun 
vuorostaan kukisti Kyros. Kreikka oli alkamassa näy¬ 
tellä suurta osaansa maailmanhistoriassa. Kooma oli 
vielä mitätön. Täällä Pohjolassa oli ehditty vaihtaa 
pronssi rautaan. 

Thaleen filosofiassa on varteenotettava vain se aja¬ 
tus, että kaikki on vettä. Se on varsin luonnollinen; olihan 
nähty, kuinka vesi haihtui höyrynä ja muuttui jähmeäksi 
kappaleeksi jäätyessään. Ajatuksen merkittävyys johtuu 
siitä, että niin oli tullut esitetyksi filosofian johtava kysy¬ 
mys, mitä kaikki ytimeltään on, ja että aika oli kypsä 
tämän kysymyksen pohdinnan aloittamiseen. 

Uusia aloitteita tehtiin aivan kohta. 


10 Miletoksen filosofit 

ANAKSIMANDROS tunkeutui syvemmälle ja ajat- 
teli, ettei itse alkuolemisto voinut olla minkään tunte¬ 
mamme aineen laatuinen, vaan oli, kuten hän sanoi 
apeiron, jolla sanalla hän lienee tarkoittanut jotakin sel¬ 
laista, millä ei ole rajoja, ominaisuuksia eikä muotoja, 
jotain kvantitatiivisessa ja kvalitatiivisessa katsannossa 
epämääräistä. Apeiron eritti itsestään aluksi lämpimän 
ja kylmän; niistä molemmista syntyi kostea ja siitä maa, 
ilma ja tuli. Koko tämän erittymisprosessin on 
Anaksimandros käsittänyt traagilliseksi rikkomukseksi, 
joka on sovitettava tuhoutumalla. Hänen kadonneeseen 
luontoa käsittelevään teokseensa sisältyi lausuma, jonka 
mukaan oliot tuhoutuvat siihen, mistä ovat syntyneet, 
kohtaloaan totellen, ja sovittavat rikoksensa ajan järjestyk¬ 
sen mukaan, ajatus, joka on esiintynyt yhä uudelleen 
kaikkina aikoina ja on havaittu jälleen lausuttuna 
sanoissa, jotka Goethe sijoittaa Mefistofeleen huulille: 
»Denn Alles, was entsteht, ist werth, dass es zu Grunde 
geht» (Kaikki, mikä syntyy, ansaitsee tuhoutumisen). 

Anaksimandros sommitteli ensimmäisenä koko maan¬ 
piiriä esittävän kartan: sisimmäksi hän ajatteli meren, 
sen ympärille maat ja uloimmaksi jälleen meren.' Hän 
teki myös taivaanpallon, ei kumoa, jollaiseksi taivas 
siihen aikaan muuten ajateltiin, vaan kokonaisen pallon- 
pinnan, jonka ympäröimän avaruuden keskellä maa lepäsi 
liikkumattomana, yhtä kaukana pallonpinnan jokaisesta 
pisteestä. 

ANAKSIMENES, joka oli edellistä nuorempi, voi 
näyttää liukuneen askelen taaksepäin, koska hän otak¬ 
suu perusaineeksi ilman. On kumminkin huomattava, 
että ilma oli hänen oppinsa mukaan hengen ja sielun 
sukua. Hän sanoo, että ilma leijuu maailman vaiheilla, 
samoinkuin sielumme, joka sekin on ilmaa, pitää meitä 
koossa, ja että ilma »on lähellä aineetonta». Ilmasta syn¬ 
tyy kaikki muu ohentumisen ja tihentymisen avulla. 

Anaksimandros ja Anaksinaenes olivat molemmat 
Miletoksen miehiä. Heidän kaupunkinsa hävittivät 
persialaiset pian, vuonna 494. Nyt siitä on tuskin jäl¬ 
keäkään olemassa. Mutta toisista kreikkalaisista siirto¬ 
kunnista tuli aivan kohta merkittäviä filosofeja tai, jos 
tahdomme niin sanoa, tietäjiä, profeettoja: Kolophonista 
Ksenophanes , Ephesoksesta Herakleitos ja aivan rannikon 
äärellä sijaitsevasta Samos-saaresta PYTHAGORAS. He 
elivät Persian kuninkaan painostavan vallan alaisina 
ja kaksi heistä välitti filosofian siirtymistä Vähän-Aasian 
rannikolta Etelä-Italiaan, »Suur-Kreikkaan». Heidän 
syntymä- ja kuolinvuosistaan on olemassa erilaisia tie¬ 
toja, mutta todennäköisyyttä noudattaen voitaneen sanoa, 
että vuonna 500, jolloin nämä Miletoksen miehet olivat 
menneet manalle ja Pythagoraskin oli hiukan aikaisem¬ 
min kuollut korkeassa iässä, Ksenophanes oli suunnilleen 
70 ja Herakleitos 30 vuoden ikäinen. 




PERUSVASTAKOHDAT MUOTOUTUVAT. 
KSENOPHANES. 


Häneltä on säilynyt erinäisiä katkelmia. Eräs niistä 
kertoo: »Seitsemänseitsemättä vuotta on jo ajanut minua 
murheellista ympäri Hellaan maan. Sitä ennen oli synty¬ 
mästäni kulunut viisikolmatta, jos siitä asiasta tiedän 
totta sanoa.» 

Hellaan maalla tarkoitetaan tässä Sisiliaa, jonne 
Ksenophanes muutti, kun persialaiset tai hänen omat 
maanmiehensä olivat karkottaneet hänet kotikaupun¬ 
gistaan Kolophonista. Hän on viettänyt vaeltavan rapso- 
din elämää, kuten voi hu.omata Diogenes Laertioksen ker¬ 
tomista. »Hän kirjoitti runoja, sekä distikon- että jambi- 
säkeitä, Hesiodosta ja Homerosta vastaan, ankarasti 
moittien heidän lausuntaan jumalista. Hän esittikin lau¬ 
lujaan itse julkisesti.» 

Ksenophanes on kirjoittanut monenlaisista asioista, 
juhlaseuroista ja kaupunkien perustamisesta, mutta totta 
on, että hän on tullut tunnetummaksi »Homeroksen ruos¬ 
kana». Homeroksen laulut ja Hesiodoksen jumalaistarut 
perehdyttivät jokaista uutta sukupolvea vanhaan jumala- 
oppiin, ja sen karkeata käsitystä Ksenophanes pyrkii 
kumoamaan. 

Kuulkaamme häntä itseään: 

1. Kaikenlaista ovat Homeros ja Hesiodos lukeneet jumaliin 
kuuluvaksi, kaikenlaista, mikä on ihmisissä moitittavaa ja häpeäl¬ 
listä: varkautta, huoruutta ja toistensa pettämistä. 

2. Kuolevaiset luulevat kumminkin jumalten syntyvän, luu¬ 
levat, että heillä on hahmo, puku ja ääni kuten ihmisillä. 

3. Mutta jos bärjillä ja hevosilla ja jalopeuroilla olisi kädet 
ja ne osaisivat käsin maalata ja tehdä teoksia niinkuin ihmiset, niin 
hevoset tekisivät hevosten kaltaisia, härät härkäin kaltaisia 
jumalahahmoja ja jokainen laji hahmoja oman kuvansa mukaan. 

4. Aitiopialaiset pitävät jumaliansa mustina ja tylsänenäi- 
sinä, traakialaiset sinisilmäisinä ja punatukkaisina. 

5. Yksi ainoa on Jumala, jumalten ja ihmisten joukossa suu¬ 
rin, ei kuolevaisen kaltainen muodoltaan eikä ajatuksillaan. 

6. Hän on pelkkää näköä, pelkkää järkeä, pelkkää kuuloa. 

7. Hän liikuttaa vaivatta kaikkeutta henkensä aja tus voimalla. 

8. Hän pysyy aina samassa paikassa minnekään siirtymättä; 
hänen ci ole soveliasta vaeltaa milloin sinne, milloin tänne. 

Ottamalla varteen, mitä hän tässä lausuu, saamme 
seuraavat pääkohdat: 

1. Ksenophanes suhtautuu ylenkatseellisesti ruumiil¬ 
liseen antropomorfismiin: Ei saa ajatella, että Jumalalla 
on jäsenet, hahmo ja vaatteet, silmät ja korvat; hän on 
sinänsä, kokonaisuudessaan, näkemistä, kuulemista jne. 

2. Ksenophanes vastustaa leimuavan kiivaasti ja 
katkerasti henkistä antropomorf ismiä: Jumalten ei saa 
otaksua tuntevan ja tahtovan niinkuin me. Tämä on 
kulttuurinäkökannalta Ksenophaneen tuoma tärkein lisä. 
Se seikka, että jumalten ajateltiin ruumiiltaan olevan 
ihmisten kaltaisia, ei merkinnyt paljoa, varsinkin kun 
kreikkalaiset siinä suhteessa kokivat varustaa jumalansa 
kaikkein korkeimmalla täydellisyydellä ja alkoivat juuri 
silloin muovata marmorista ihanteellisia jumalahahmoja. 
Jumalten henkisessäkin varustamisessa noudatettiin epäi¬ 
lemättä ihannoivaa suuntaa, yritettiin suoda heille kor- 

kein hengenvoiman ja kauneuden määrä, mutta toisaalta 
omistettiin heille vähemmän kauniita ominaisuuksia ja 
tekoja. Piirre, joka on kerran otettu jumalamielikuvaan, 
tulee pyhäksi ja saa jäädä pysyväiseksi vielä sittenkin, 
kun samaa piirrettä ihmisissä tavattuna pidetään keh¬ 
nona. Ksenophanes tahtonee iskeä poltinmerkin oikeastaan 
viimeksimainittuihin ominaisuuksiin ja aloittaa senvuoksi 
taistelun, jota Platon ja muut filosofit jatkoivat. Hän 
tähtää kuitenkin ilmeisesti kauemmaksi ja katsoo sopi¬ 
matonta antropomorfismia olevan olemassa silloinkin, 
kun ajattelemme jumalat kaikkein korkeimmilla ja täy- 
dellisimmillä inhimillisillä ominaisuuksilla varustetuiksi, 
ja tässäkin suhteessa ovat myöhemmät filosofit menneet 
vielä kauemmaksi. 

3. Hän tuomitsee monijumaluuden. Voi tuntua 
oudostuttavalta, että hän ylempänä lainatussa lauseessa, 
jossa sanoo Jumalan olevan yhden, samalla nimittää 
häntä suurimmaksi ihmisten jä jumalten joukossa. Mutta 
se voi olla epävarsinainen lauseparsi, jollaisia usein tapaa. 
Ksenophaneen jumala oli joka tapauksessa jumala aivan 
toisessa mielessä kuin kansanomaisen uskon jumaluus- 
olennot, vieläpä jumala toisessa mielessä kuin Zeus niille, 
jotka jo Ksenophaneen aikana olivat alkaneet myöntää 
Zeukselle sellaisen aseman toisten jumalten yläpuolella, 
että käsityskanta alkoi lähennellä monoteismiä. Tämä 
käy vielä ilmeisemmäksi, jos saamme pitää varmana, 
mitä myöhemmät kreikkalaiset filosofit mainitsevat, nimit¬ 
täin että Ksenophanes piti jumalan arvoon soveltumatto¬ 
mana, että hänellä oli joku korkeampi yläpuolellaan, 
ja että senvuoksi oli ristiriitaista ajatella enempää kuin 
yksi jumala. Ksenophaneen monoteismi käy vielä sel¬ 
väksi hänen lausumistaan,.että 

4. jumala on muuttumaton (vrt. ylempänä kohtaa 
8) sekä 

5. että jumala ja maailma ovat yhtä. Vii- 

meksimainittu väite ei ole säilynyt meille missään sanan¬ 
mukaisessa katkelmassa, mutta Aristoteles, jonka eläessä 
Ksenophaneen runoelma oli vielä tallella, sanoo siitä: 
»Katsahtaen taaksepäin koko maailmaan hän sanoi, että 
ainoa (maailmankaikkeus) oli jumala.» Mutta oliko tuo 
»ainoa» ruumis vai henki? Siinä suhteessa ei silloin vielä 
tehty tarkkaa erotusta. Ksenophanes puhuu siitä toisi¬ 
naan ikäänkuin se olisi pallo, mutta lainaamistamme kap¬ 
paleista näyttää riittävän selvästi käyvän ilmi, että 
se oli ennen kaikkea henki. 

Kaiken ykseyden ja muuttumattomuuden ajatus, 
joka esiintyy tässä idullaan, alkoi heti vaikuttaa voi¬ 
makkaasti filosofiaan. Sen omaksui ns. elealainen koulu¬ 
kunta, samassa Etelä-Italian kaupungissa Eleassa, jonka 
perustajien, kreikkalaisten pakolaisten työstä Ksenopha¬ 
neen sanotaan sepittäneen kaksituhatta heksametriä. 


HERAKLEITOS. 

Herakleitos, jota myöhempi aika hänen arvoituk¬ 
sellisen puheensa vuoksi nimitti »hämäräksi», oli synty¬ 
perältään määrätty olemaan Ephesoksessa uhrikuninkaan 
arvossa, mutta luopui siitä nuoremman veljensä hyväksi 
voidakseen antautua katkeriin ja syvämietteisiin katsel- 
muksiinsa. »Lopulta», kertoo Diogenes Laertios, »hän 
muuttui ihmisvihaajaksi, vetäytyi pois ja asusti vuoristossa 
raviten siellä itseään ruohoilla ja yrteillä.» Erikoisesti 
ephesolaisia kohtaan on hän meille säilyneissä sanoissa 
purkanut katkeruuttaan sen kohtelun vuoksi, jota jou¬ 
tui heidän keskuudessaan kokemaan hänen ystävänsä 
Hermodoros: »Oikein tekisivät ephesolaiset, jos menisivät 
ja hirttäisivät itsensä, kaikki mieskuntoiset, ja jättäisivät 
kaupunkinsa alaikäisille, he, jotka ovat karkoittaneet 
kaupungistaan parhaan miehensä Hermodoroksen sanoen: 

Meistä ei kenenkään tule olla paras, mutta jos on, niin 
toisella paikkakunnalla ja toisten joukossa.» 

Lainaamme tähän muutamia Herakleitokselta säi¬ 
lyneitä katkelmia. Niitä on pidettävä vapaina lausumina, 
ja luultavaa on, etteivät ne ole alkujaan kuuluneet mihin¬ 
kään yhtäjaksoiseen esitykseen. Herakleitos on valanut 
mielipiteensä aforismeiksi, jotka ovat hyvin omansa iskey¬ 
tymään muistiin ja siirtymään miehestä mieheen. Ne 
ovat mielialan ilmauksia yhtä hyvin kuin ajatuksia — 
samoinkuin Nietzschen ydinlauseet meidän päivinämme. 
Ne on järjestetty tähän sisällön mukaan, ei kuitenkaan 
eri osastoihin, koska sama katkelma siinä tapauksessa 
olisi usein vietävä yhtä hyvin toiseen kuin toiseenkin 
ryhmään, vaan siten, että ne vähitellen johtavat uusiin 
ajatusaiheisiin. Sulkumerkeissä olevat numerot ilmoitta¬ 
vat niiden järjestysnumeron Dielsin julkaisussa (Frag- 
mente der Vorsokratiker). 

1 (1). Multa tätä sanaa (tai lakia, maailmanlakia, logos), 

vaikka se onkin ikuinen, ihraiset eivät koskaan ymmärrä, eivät 
ennen sen kuulemista eivätkä sen kuulemisen jälkeen. Kaikki tapah¬ 
tuu tämän sanan mukaan_ Toiset ihmiset tosin eivät tiedä, 

mitä tekevät valveilla, ja samaten he unohtavat, mitä tekevät 
unessa. 

2 (4). Jos onni olisi ruumiillisessa nautinnossa, niin täytyisi 
ylistää onnellisiksi härkiä, kun ne löytävät herneitä ruoakseen. 

3 (9). Aasit pitäisivät silppua kultaa parempana. 

4 (29). Eräs asia on olemassa, jota parhaat pitävät kaikkein 
ylimpänä: maine, ehtymätön, ennen katoavaisia asioita. 

5 (34). He eivät käsitä sitä sittenkään, vaikka ovat sen kuul¬ 
leet. He ovat kuin kuuroja. Sananlasku todistaa heistä: läsnäollen 
he ovat poissaolevaiset. 

6 (49). Yksi on minulle kymmenen tuhatta, jos hän on paras. 

7 (42). Homeros ansaitsisi joutua karkoitetuksi kilpailuista 
ja vitsoilla kuritetuksi... (Eräässä toisessa kohdassa hänet kui¬ 
tenkin mainitaan kaikkia helleenejä viisaampana.) 

8 (57). Mutta useimpien opettaja on Hesiodos. He uskovat 
hänen tietävän eniten, hänen, joka ei tuntenut päivää eikä yötä. 

Yhdentekevää! (Tarkoittaa Hesiodoksen taikauskoista käsitystä 
hyvistä ja pahoista päivistä.) 

9 (104). Sillä millainen onkaan heillä mieli ja ymmärrys? 
Katulaulajia he uskovat ja opettajana heillä on rahvas. He näet 
eivät tiedä, että useimmat ovat kehnoja ja vain harvat hyviä. 

10 (5). Turhaan he yrittävät puhdistaa itseänsä veririkoksesta 
tahraamalla itseänsä verellä, yhtä turhaan kuin se, joka lokaan 
astuttuaan tahtoisi peseytyä loassa. Mielipuolena häntä pidettäisiin, 
jos joku ihminen hänet siinä toimessa näkisi. Ja he rukoilevatkin 
näitä jumalten kuvia, ikäänkuin joku keskustelisi rakennusten 
kanssa. Ile eivät tunne jumalia ja sankareita, heidän oikeata ole¬ 
mustansa. 

11 (43). Uhkamiclisyys (hybris) on sammutettava pikemmin 
kuin tulipalo. 

12 (119). Ihmisen oma laatu (ethos) on hänen daimoninsa. 

13 (35). Paljon asioita tulee viisauttarakastavien miesten 
tietää. 

14 (40). Moni tietävä isyys (polymathia) ei opeta meille ym¬ 
märrystä. Muuten se olisi sitä opettanut Hesiodokselle ja Pytha¬ 
goraalle sekä Ksenophaneelle .., 

15 (101). Minä olen etsinyt itseäni. 

16 (107). Huonot todistajat ovat silmät ja korvat ihmisille, 
joilla on barbaarisielut. 

17 (89). Valveillaoleviila on yksi ja yhteinen maailma (mutta 
unessa kääntyy jokainen siitä omaan maailmaansa). 

18 (6). Aurinko on joka päivä uusi. 

19 (12). Samaan jokeen astuvan luo virtaa alinomaa uutta 
vettä. 

20 (91). Ei voi astua kahta kertaa samaan virtaan. — (Se 
kirjailija, joka tämän lauseen kertoo, lisää vielä myöhemmän 
ajan muunnoksen:) Ei myöskään kahta kertaa koskettaa laadultaan 
samana säilyvää häviävää substanssia, yaan se hajautuu ja keräy¬ 
tyy jälleen, lähestyy ja väistyy kauas hillittömästi ja nopeasti 
muuttuen. 

21 (49a). Me astumme samoihin aaltoihin emmekä astu; me 
olemme se emmekä ole. 

22 (30). Tätä kaikille yhteistä maailmanjärjestystä ei ole 
luonut kukaan jumala eikä kukaan ihminen, vaan se on ollut aina, 
on ja tulee olemaan iäti elävä tuli, määränsä jälkeen leimahtava ja 
määränsä jälkeen sammuva. 

23 (31). Tulen muuntumat: aluksi meri, mutta mnrestä puoli 
maata, toinen puoli hehkuvaa tuulta. — (Kreikkalainen kirjailija, 

joka osittaa Uiman katkelman, Iisaa:) Tämä merkitsee, että maail¬ 
maa hallitseva logos ja jumala muuttaa tulen kokonansa ilmaksi 
ja sitten vedeksi, maailmanmuodoslumisen siemeneksi, kuten hän 
merta nimittää. Siitä taas syntyvät maa ja taivas ja se, mitä on 
niiden välillä. Kuinka kaikki sitten palaa takaisin ja hukkuu tuleen, 
lausuu hän selvästi seuraavassa: Meri hajoaa ja saa .määränsä 
saman sanan (lain, logos) mukaan, joka oli voimassa, ennenkuin 
maa syntyi. 

24 (36). Vedeksi muuttuminen on sieluille kuolemaksi, vedelle 
on kuolemaksi maaksi muuttuminen. Maasta syntyy vesi, vedestä 
sielu. 

25 (60). Tie ylöspäin on sama kuin tie alaspäin. 

26 (88). Meissä asuu aina yksi ja sama: elävä ja kuollut ja 
valv ova ja nukkuva ja nuori ja vanha. Käännettynä on jälkimmäi¬ 
nen edellinen ja edellinen jälkimmäinen. 

27 (90). Kaikki vaihtuu tuleksi, ja tuli vaihtuu kaikeksi 
vuorotellen, niinkuin kulta tavaroiksi ja tavarat kullaksi. 

28 (67). Jumala on päivä yö, talvi kesä, sota rauha, runsaus 
nälkä. Hän muuttuu kuin tuli... 

29 (103). Sillä ympyrän kehässä on alku ja loppu yksi. 

30 (126). Kylmä muuttuu lämpimäksi, lämmin kylmäksi, 
kostea kuivaksi, kuiva kosteaksi. 

31 (10). (Aristoteles selostaa erästä Herakleitoksen ajatusta 
näin:) Luontokin pyrkii vastakkaiseen ja tuottaa siitä, eikä yhtä¬ 
läisestä, sopusoinnun; niin se esim. liitti yhteen miespuolisen ja 
naispuolisen, eikä kumpaakin kaltaiseensa, ja sai aikaan ensim¬ 
mäisen sovun yhdistämällä vastakkaista, ei yhdenlaista.. Taide, 
luontoa jäljitellen, saa aikaan samaa. Maalaus sekoittaa kuvaan 
valkoisen ja mustan, keltaisen ja punaisen värin ainesosia saaden 
sen siten alkuperäisen kaltaiseksi; musiikki sekoittaa korkeita ja 
matalia, pitkiä ja lyhyitä säveliä eri ääniin luoden siten yhte¬ 
näisen soinnun,.. Samaa ilmaisevat hämärän Herakleitoksen 
sanat:) , Yhtymät ovat: kokonainen ja ei-kokonainen, yksimieli¬ 
syys ja eripuraisuus, sopusointu ja epäsointu, ja kaikesta yksi 
ja yhdestä kaikki. 

32 (8). Erilleen pyrkivä yhtyy, ja erilaisesta syntyy kaunein 
sopusointu, ja kaikki syntyy riidasta (eris). 

33 (51). He (ihraisten suuri joukko) eivät ymmärrä, kuinka 
se erilleen pyrkien yhtyy yhdeksi: erilleenpyrkivää sopusointua 
niinkuin jousessa ja lyyrassa. (Tarkoittanee lyyran käsivartlcn 
symmetrisiä kaarteita ja eräänlaisten jousten jossakin määrin 
samanlaista muotoa). 

34 (53). Sola on kaikkien olioiden isä, kaikkien kuningas 
Toiset hän tekee jumaliksi, loiset ihmisiksi, toiset orjiksi, toiset 
vapaiksi. 

35 (80). Mutia tulee tietää, että sota (poiemos) on yhteinen 
ja taistelu (eris) oikeus ja että kaikki tulee elämään taistelun ja 
välttämättömyyden avulla. 

36 (11). Kaiken maassa matelevaisen ajaa laitumelle (juma¬ 
lan) vitsaus. 

37 (94). Sillä aurinko ei astu määränsä ylitse; muuten Erinyil, 
Diken apulaiset, sen etsivät. 

38 (102). Jumalassa on kaikki kaunista ja hyvää ja oikeata; 
multa ihmiset pitävät loisia vääränä, toisia oikeana. 

39 (23). Ellei sitä (vääryyttä) olisi, eivät he tuntisi Diken 
nimcä. 

40 (44). Kansan tulee taistellen puolustaa lakiansa kuin 
kaupunkinsa muuria. 

Jos nyt koetamme koota yhteen näiden lausumien 
ajatusaiheita, näyttää olevan syytä erottaa seuraavat, 
joita luonnollisesti voidaan edelleen valaista myöhem¬ 
pien kreikkalaisten kirjailijain teoksista löydettävien mu¬ 
kailevien ja täydentävien lausumien avulla: 

1. Erinäiset katkelmat (1—12) osoittavat etupäässä, 
kuinka Herakleitos halveksi ihmisiä yleensä, heidän 
halpaa onnenihannettaan, heidän sekavaa, epäkriitillistä 
käsitystään. 

2. Hiukan täsmällisemmin esiintyy tietokysymys kat¬ 
kelmissa 13—17. Mitään täsmälliseksi muovattua tieto- 
oppia emme niistä kuitenkaan löydä. Aistit ovat huonot 
todistajat, sanoo hän, mutta tämän ei tarvitse merkitä 
empirismin oikeuden periaatteellista kieltämistä — ja 
lisäähän Herakleitos sitäpaitsi: jos ne palvelevat bar- 
baarisieluja. Ajattelu on joka tapauksessa ratkaiseva 
seikka. »Ajatteleminen (phronein) on korkein ansio», 
kuuluu eräs toinen katkelma, ja »ajattelu on kaikille 
yhteinen.» Ennen kaikkea tahtoo Herakleitos kehoittaa 
meitä suuntaamaan katseemme oleelliseen, etsimään ole- 
miston ydintä. Tämän voi oppinut unohtaa paljon tie- 

tonsa tähden samoinkuin oppimaton sen vuoksi, mikä 
lähinnä tarjoutuu aisteillemme. Tärkein näyttää olevan 
se ajatus, että me johdumme ajatellessamme samaan todel¬ 
lisuuteen (17. katkelma). 

3. Sitten tulee se ajatus, jonka lausujana Herakleitos 
on tunnetuin ja joka eniten eroo tavallisesta käsitykses- 
tämme: se oppi, että kaikki lakkaamatta muuttuu, että 
kaikki virtaa , panta rei (viimeksimainittua lausumaa 
käyttää Aristoteles). Tämä ajatus liittyy välittömästi 
toiseen: että kaikki on pohjaltaan tulta, iäti elävää,- lei¬ 
mahtavaa ja sammuvaa'tulta (Katkelmat 18—30). 

Se harkinto, että kaikki on muutoksen alaista ja 
häviöön tuomittua, on vanha. Herakleitos on ennen kaik¬ 
kea nähnyt siinä suhteessa syvemmälle ja epäilemättä 
ennakolta aavistanut, mitä myöhempien aikojen luonnon- 
tutkimus vahvistaa: että kaikessa, elävässä ja kuolleessa, 
tapahtuu prosesseja, jotka eivät ole välittömästi havait¬ 
tavissa. Mutta Herakleitos on tahtonut sanoa enemmän¬ 
kin. Hän tekee muutoksen absoluuttiselcsi ja kieltää peri¬ 
aatteellisesti kaiken pysy vähyyden. Hän ei kummin¬ 
kaan ole itse tietoisesti tehnyt tähän perustuvia johto¬ 
päätöksiä. Eräs Herakleitoksen myöhempi kannattaja, 
Kratylos, piti Aristoteleen tiedonannon mukaan par¬ 
haana olla lausumatta mitään arvostelmaa, koska sen 
täytyy aina edellyttää jonkinlaista pysyväisyyttä, ja 
lisäsi Herakleitoksen väitteeseen, jonka mukaan ihminen 
ei voi kahta kertaa astua samaan virtaan: ei edes kertaa¬ 
kaan! Herakleitos pakotti kreikkalaiset ottamaan pahdit- 
tavaksi seurausrikkaan ongelman: kuinka voidaan aja¬ 
tella jotakin pysyväistä — siinä on hänen suurin merki¬ 
tyksensä. 

Muutos on siinä, että »kaikki vaihtuu tuleksi ja tuli 
kaikeksi» (27). Sielu (psykhe, jolla nimellä tultakin mai¬ 
nitaan) muuttuu vedeksi, vesi maaksi. Ei käy varmasti 
ilmi, pidetäänkö ilmaakin tähän sarjaan kuuluvana. 

Tämä on »tie alaspäin», vastakkainen suunta on »tie 
ylöspäin». Eri suunnissa tapahtuvat muutokset edellyt¬ 
tävät toisiaan, koska muutos aina tapahtuu molemmilla 
teillä samanaikaisesti, mutta kausittain voi maailma koko¬ 
naisuudessaan alaspäin kulkiessaan lähestyä sammumis¬ 
taan kääntyäkseen sitten kulkemaan ylöspäin, kunnes 
kaikki on jälleen tulta. Tämän alkutuliteorian ovat omak¬ 
suneet ja kehitelleet stoalaiset. 

4. Se, mitä tapahtuu, tapahtuu sopusointuun pyrki¬ 
vien vastakohtien välisestä jännityksestä (Katkelmat 
31—38). Vastakkaissulide on välttämätön lähtökohtana, 
ykseys yhtä välttämätön suuntautumiskohtana. Tämä 
vastakohtain yJcseydcn ajatus esiintyy myöhemmin mer¬ 
kittävänä motiivina useilla filosofeilla ja tulee järjestel¬ 
mällisesti muovatuksi erittäinkin Hegelin opissa. 

5. Maailmanprosessi on täysin lakimääräinen (Kat¬ 
kelmat 22, 37). Erään myöhemmän kreikkalaisen kir¬ 
jailijan mukaan Herakleitos on tarkoittanut, että maail¬ 
maa ja kaikkea, mitä siinä on, vallitsee tulituomio, koska 
näet hän sanoo salaman ohjaavan maailmaa, tarkoittaen 
salamalla iäistä tulta. Hän sanoo myös, jatkuu selostus, 
että tämä tuli on järjellinen ja koko maailman johdon 
prinsiippi. Kaikki, sanoo hän, tuomitsee tuli, joka tuleva 
on. Tuli on siis Herakleitoksen filosofiassa yksi ja kaikki, 
alkuolemus, voima, laki, Zeus. 

Usko lujaan ja sopusointuiseen maailmanjärjestyk¬ 
seen ja tämän uskon ohella ihmisiin ja heidän mielipi¬ 
teisiinsä kohdistuva syvälle juurtunut epäluuloisuus ovat 
saaneet Herakleitoksen asettamaan kysymyksenalaisiksi 
eetilliset arviointimmekin ja ajattelemaan, että sekin, 
mikä meidän mielestämme on väärää, voi olla oikeata 
suuressa maailman sopusoinnussa, kuten näemme kat¬ 
kelmista 38—39. Tätä epäilyä hän ei nähtävästi kuiten¬ 
kaan ole harjoittanut täysin vakavasti; erinäiset lausu¬ 
mat ilmaisevat hänen voimakasta lakivaistoansa, esim. 

40. katkelma. Stoalaisten, jotka ovat välittömästi omak¬ 
suneet Herakleitoksen opin, Leibnizin ja Hegelin näemme 
joutuvan vaikeuksiin selittäessään pahaa otaksuen vält¬ 
tämättä järjellisen maailmanjärjestyksen. Nietzscheä 
johtuu helposti ajattelemaan lukiessaan katkelmia 38—39 
ja useita muita Herakleitoksen lauseita; hän ei ole suuresti 
omaksunut tämän ajattelijan metafysiikkaa, mutta sitä 
enemmän hänen persoonallisen elämännäkemyksensä ja 
sävynsä. 

PARMENIDES. 

Parmenides johtaa meidät jälleen kreikkalaiseen 
Italiaan ja niihin seutuihin, joissa Ksenophanes vaelsi. 
»Parmenides syntyi Eleassa ja kuunteli Ksenophanesta», 
kuitenkaan häntä seuraamatta, sanoo Diogenes Laertios. 
Voisi kuitenkin täydellä syyllä nimittää häntä Kseno- 
phaneen oppilaaksi ja seuraajaksi, sillä hän on johdcllut 
viimeiseen ajateltavissa olevaan äärimmäisyyteen Kseno- 
phaneessa ilmenneen pyrkimyksen käsittää olemisto yksey¬ 
deksi. Parmenides tahtoo osoittaa, ettei mitään moneutta 
voi olla olemassakaan. 

Hevosten valjakko, joka minua kuljettaa, veti minua 
kauemmaksi niin pitkälle kuin tahdoin, tuotuaan minut 
jumalattaren mainehikkaalle tielle, joka yksin johtaa 
vihittyä miestä. Sitä siis kuljin; sinne näet minua kul¬ 
jettivat monimiolevät hevoset, jotka vaunua vetivät, 
ja neitsyet näyttivät tietä. 

Suunnilleen tähän tapaan alkaa hänen opetusrunonsa, 
joka on sepitetty vain heikonlaista mainetta saaneilla 
heksametrisäkeillä ja on komeanäkyistä alkua lukuunotta¬ 
matta kuivan tieteellinen. 

Ja neitsyet, heliadit, päivän tyttäret, jotka olivat 
jättäneet yön kartanon ja heittäneet huntunsa taakse¬ 
päin, riensivät ja opastivat kohti valoa. 

Tuossa on portti, missä eroavat toisistaan päivä ja 

yö; mutta avaimia vartioi Dike, valtava kostajatar. 
Hänen puoleensa kääntyvät nyt neitsyet lausuen imar- 
televia ja älykkäitä sanoja. Ja portti kimmahti auki, 
ja sisään ohjasivat neitsyet hevosvaljakon. »Suopeasti 
otti minut vastaan jumalatar. Hän tarttui oikeaan kä¬ 
teeni ja lausui minulle nämä sanat: Nuorukainen, sinä, 
joka lähestyt asumustamme kuolematonten opastajien 
seurassa, hevosvaljakon tuomana, terve tultuasi! Sinua 
ei ohjannut tällä tiellä mikään pahan enteen tähti (sillä 
se on totisesti etäällä ihmisten poluista), vaan oikeus ja 
oivallus. Niin tahdon sinulle ilmoittaa (kuuntele siis, 
mitä sanon), mitkä ovat ainoat tutkimuksen kuljettavat 
tiet: toinen tie, että olevainen on eikä voi olla olematta, 
on vakuutuksen tie (sillä se noudattaa totuutta), mutta 
toinen tie, ettei se ole olemassa ja että tämä ole¬ 
mattomuus on välttämätön, se tie, sanon sinulle, on 
aivan tutkimaton. Ei-olevaista et voi käsittää (sehän 
on mahdotonta) etkä sanoin lausua.» 

Siten on ilmaistu elealaisen filosofian perusajatus: 
olevainen on, ei-olevaista ei ole eikä siitä voida puhua¬ 
kaan. Tämän nojalla tehdään erinäisiä johtopäätöksiä. 
Olevainen ei ole sukeutunut, se ei muutu eikä lakkaa 
olemasta. »Nyt (nykyhetkessä) se on kokonaan ja ker¬ 
rassaan, yhtenä, jakamattomana.» Mistä se olisikaan syn¬ 
tynyt? Ei olevaisesta, sillä eihän aikaisemmin ollut mi¬ 
tään olemista; ei ei-olevaisesta, sillä sitä ei voida lausua 
eikä ajatella. Samoin todistetaan, ettei olevainen voi 
muuttua eikä lakata olemasta. Lisäksi, että se on jaka¬ 
maton, koska se on läpeensä samanlaista. Missään ei 
ole parempaa tai huonompaa olemista, joka voisi yhteyttä 
rikkoa; sanoessaan, että »toinen oleminen koskettaa toista» 
Parmenides niinmuodoin tarkoittaa, etteivät ne ole eri 
olemista, vaan yhtä ja samaa ainoata. — Millaiseksi tulee 
meidän Parmenideen opin mukaan ajatella olemisen ja 
ajatuksen välillä vallitseva suhde? Niiden täytyy olla 

yhtä. Siten hän johtuu ehdottomasti osoittamaan kohti 
idealismia. Mutia samalla hän puhuu olemisesta käyt¬ 
täen sanoja, jotka parhaiten soveltuvat aineelliseen. 

Olemme siis saaneet todistuksia, ettei voi olla ole¬ 
massa muutosta, ei moneutta , ja että koko muutoksen ja 
moneuden maailma on aistienlumetta. »Pelkkää äänen- 
kaikua on -kaikki, mitä kuolevaiset ovat siitä sanoneet, 
sanomaansa totena pitäen: sukeutuminen ja tuhoutumi¬ 
nen, oleminen ja ei-oleminen, paikan muuttuminen ja 
lieleiden värien vaihtelu.» 

Parmenides ei voi kumminkaan täydellisesti tem¬ 
pautua irti tästä värien ja muutosten maailmasta. Hän 
ajattelee selvittää sitäkin, vaikka samalla varoittaa 
uskomasta sanojaan totuudeksi. Tätä asiaa käsittelevät 
oppirunoelman kohdat ovat suurelta osalta hävinneet; 
siinä, mitä hän saa meille julistaa, on oleellisena puolena 
se, että kaikki maailmassa johtuu kahden perusvasta- 
kohdan välisestä leikistä: toisaalla on liekehtivä eetteri- 
tuli, toisaalla pimeä, siis lyhyesti: valkeus ja pimeys 
(phaos ja nyks). 

Siten Parmenides on radikaalisesti rikkonut suh¬ 
teensa kokemustietoon, ja rikkoutuman lujittavat hänen 
oppilaansa Zenonin tunnetut moneutta ja muutosta 
kumoavat todistukset. Filosofia on niinmuodoin julista¬ 
nut oikeutensa saada kokemuksen opettamista seikoista 
huolimatta tutkia, millainen olemiston täytyy olla vasta¬ 
takseen ajatuksen omia vaatimuksia. Niin jyrkkänä 
kuin Parmenideen opissa ei vastakohta voi ajan pitkään 
säilyä. Puhtaan ajattelun ja kokemuksen vaatimusten 
täytyy kerran joutua keskusteluihin. Oli välttämätöntä, 
että kysyttiin toisaalta »millainen täytyy olemiston olla, 
jotta se voidaan ajatella?» ja toisaalta »millaisena se todel¬ 
lisuudessa ilmenee?» 

Herakleitos ei ollut niin perinjuurisesti rikkonut suh¬ 
dettaan kokemukseen, Päinvastoin: hänen käsityksensä 

voi jossakin määrin etsiä tukeakin siitä, ja hänen lausu¬ 
ntaan voi lukea tarvitsematta ajatella muuta kuin koke¬ 
muksen maailmaa; hän on vain ylenmäärin korostanut 
sen erästä piirrettä, muuttuvaisuutta. Kuten jo huomau¬ 
timme, riitti tämä kuitenkin auttamattomasti tuomaan 
filosofiseen keskusteluun sen ajatuksen, että tapahtuu 
absoluuttista muutosta ilman minkäänlaista lepoa tai 
pysyväisyyttä. Herakleitos ja Parmenides edustavat niin- 
muodoin kärjistynyttä vastakohtaa, jonka täytyi vält¬ 
tämättä johtaa yrityksiin sovittaa muutosta ja pysy- 
väisyyttä, moneutta ja ykseyttä. 

Helposti huomaa, että muutoksen-pysyväisyyderi ja 
moneudon-ykseyden ongelmat ovat sisäisessä yhteydessä 
keskenään; muutoksen mahdollisuus riippuu moneuden 
mahdollisuudesta samoinkuin pysyväisyyden probleema 
ykseyden probleemasta. 

Ei liene aivan helppoa ratkaista, missä määrin sel¬ 
laiset äärimmäiset teoriat kuin Parmenideen ovat aja¬ 
tuskokeita tai aivan Vakavia ajatusjohteluita. Ne voi¬ 
vat olla jotakin siltä väliltä. Maailmanvastakohdat 
näyttävät ensimmäisissä havaitsijoissaan herättävän mel¬ 
koisen mielihyvän värittämää harrastusta. Niinhän on 
laita lukiovuosinakin, ja niin oli ilmeisesti laita kreikka¬ 
laisten, jotka elivät filosofian nuoruusaikana ja osoittivat 
ilmeistä iloa antaessaan ajatuksensa vapaasti liitää ja 
tutkistellessaan sen kaikkia mahdollisuuksia, ellei muu¬ 
ten niin kokeeksi. Mutta samalla syntyi kaiketi varsin 
pian ja täydellä todella se rohkea usko, että aistiemme 
maailma voi olla pelkkää näennäistä ja että ajatuksen vaa¬ 
timukset ovat painavammat kuin todellisuuden, ja kun 
kerran oli antauduttu siihen käsitykseen, saivat ajatus- 
haaveet näinä nuorina aikoina paljoa suuremman sijan 
kuin nykyjään ja saivat helpommin kuin nykyjään unoh¬ 
tamaan, että ihminen on sidottu kokemuksen maailmaan. 

ZENON JA MELISSOS. 

Parmenideen lähin oppilas, Zenon, koki osoittaa mah¬ 
dottomaksi moneuden tai muutoksen ajattelemista. 

Todistukset moneutta vastaan: 

1. Jos moneutta on olemassa, täytyy olevaisen suu¬ 
ruudeltaan muuttua toisaalta äärettömän suureksi, toi¬ 
saalta äärettömän pieneksi, a) Äärettömän suureksi, sillä 
jos on olemassa kaksi, täytyy olla olemassa kolmas, joka 
niitä erottaa ja niin äärettömiin; tässä kohden Zenon läh¬ 
tee siitä, että jokaisen osan täytyy olla jotakin kokoa, 
koska se ei muuten olisi olevaista, h) Äärettömän pie¬ 
neksi, sillä koska jokaisen osan täytyy olla äärettömän 
pieni (ollakseen jakamaton), on osien summakin äärettö¬ 
män pieni. 

2. Jos moneutta on olemassa, täytyy olevaisen luku¬ 
määrältään tulla toisaalta rajoitetuksi, koska sen täytyy 
olla juuri niin monilukuinen kuin on, toisaalta rajoitta¬ 
mattomaksi, sillä eri osien välillä on aina toisia ja niiden 
keskellä taasen toisia. 

Zenonin todistukset liikkeen mahdottomuuden osoit¬ 
tamiseksi ovat saman ajatuksen erilaisia muunnelmia. 
Tunnetuin lienee Akhilleus-todistus. Askelnopsa Akhil¬ 
leus ei saavuta kilpikonnaa, sillä Akhilleuksen ehdittyä 
siihen kohtaan, missä kilpikonna aluksi oli, on kilpi¬ 
konna ehtinyt edemmäksi, ja kun Akhilleus saapuu siihen 
kohtaan, on kilpikonna jälleen ehtinyt siirtyä kauemmaksi 
ja niin yhä edelleen. Toinen todistus on se, että »lentävä 
nuoli on levossa», koska sen täytyy jokaisena määrättynä 
hetkenä olla jossakin määrätyssä paikassa. 

Sekä moneuteen että liikkeeseen sisältyy niinmuodoin 
ristiriita; Zenon jättää tutkimatta, voidaanko Parmeni¬ 
deen absoluuttista ykseyttä ja muuttumattomuutta 
ajatella ilman ristiriitaa. 

Avaruudessakin huomaa Zenon ristiriitaa. Jos kaikki 

on avaruudessa, niin avaruuden itsensä täytyy olla toi¬ 
sessa avaruudessa, sen vuorostaan toisessa ja niin ääret¬ 
tömiin. 

Melissos poikkeaa Parmenideesta siinä, että pitää 
olevaista rajattomana Parmenideen pidettyä sitä rajoi¬ 
tettuna, vaikka hänen muiden harkintojensa nojalla voisi 
näyttää siltä kuin se ei olisi mahdollista, koska ei ole 
olemassa mitään, mikä voisi sitä rajoittaa. Melissos 
tuntuu kuitenkin johtuneen vastakkaiseen käsitykseensä 
toista tietä; hän päättelee ajan äärettömyyden nojalla 
avaruudenkin olevan äärettömän: »Samoinkuin se on 
alinomainen, täytyy sen myös olla suuruudeltaan ääre¬ 
tön (apeiron)». 



PERUSVASTAKOHTIEN SOVITTELUA. 


Pamenides ja Herakleitos olivat esittäneet kärjistet¬ 
tyinä vastakohtina olemiston molemmat perusprinsiipit, 
toisaalta ykseyden ja muuttumattomuuden, toisaalta 
moneuden ja muuttumisen. Näiden prinsiippien sovitta¬ 
minen tuli nyt filosofian tehtäväksi. Lähimmät yritykset 
tehtiin otaksumalla useita substansseja, jotka kuitenkin 
olivat kaikki yhtä muuttumattomia kuin Parmenideen 
olevainen. Empedokles esitti neljä »juurta», Leukippos 
ja Demokritos atomit, Anaksagoras »siemenet». Lisäksi 
tulee, aivan toiselta tasolta, pythagoralaisten lukuoppi. 


EMPEDOKLES. 

1. Kaiken olevaisen neljä »juurta» muodostavat neljä 
elementtiä: maa, vesi, ilma, tuli. Ne eivät muutu; muu¬ 
tos tapahtuu siten, että elementit sekoittuvat toisiinsa tai 
erottuvat toisistaan. 

2. Muutoksen selittämiseksi Empedokles otaksuu 
kaksi voimaa, joita nimittää vihaksi ja rakkaudeksi. Siten 
hän on havainnut voiman ongelman; Thaleen naiivi hylotso- 
ismi on hylätty kanta. Ovatko nämä voimat fyysillisiä 
vai psyykillisiä? Olisi väärin ehdottomasti määritellä 
niitä toiseen tai toiseen lajiin kuuluviksi; tämä ero oli 
vasta nyt selvemmin muotoutumassa. Molemmat maini¬ 
tut voimat ovat yhtä tarpeelliset maailmantapahtumisessa, 
mutta samoinkuin Herakleitos korosti enemmän taiste- 

lun merkitystä, vaikka sopusointu oli yhtä tärkeä, samoin 
suo Empedokles rakkaudelle ensimmäisen sijan, jopa siinä 
määrin, että se merkitsee hyvää ja viha pahaa. Nämä 
voimat ovat vuorotellen voitolla. Tapahtuma liikkuu 
kahden äärimmäisen tilan välimaalla: toisaalla on se 
tila, missä viha on täydellisesti erottanut elementit toi¬ 
sistaan, toisaalla se, missä rakkaus on ne täydellisesti 
liittänyt toisiinsa, niin että niistä on muodostunut Sphai- 
ros. Tätä täydellisintä nimitetään Yhdeksi eli Jumalaksi. 
Siinä ovat kaikki erikoismuodot liuenneet ykseydeksi, 
siinä ei ole. aurinkoa, ei maata eikä merta. Lujassa sopu¬ 
soinnussaan leväten iloitsee Sphairos yltympäri vallitse¬ 
vasta yksinäisyydestä. 

Empedokles on kirjoittanut oppinsa kauniilla heksa- 
metreillä. Hän oli tietäjä, puhuja, noita. 


ANAKSAGORAS. 

1. Anaksagoras otaksuu substansseiksi äärettömän 
määrän »siemeniä», jotka kaikki ovat erilaisia. Sellaisia 
siemeniä ovat esim. kulta, hiukset, liha, siis kaikenlaisten 
kvaliteettien vastineet. Siemenet pysyvät muuttumatto¬ 
mina — »kuinka voisikaan hiuksia syntyä ei-hiuksista, 
lihaa oi-lihasta?» — mutta muutos aiheutuu siitä, että 
ne yhtyvät ja eroavat. Toinen laji ei kuitenkaan voi 
koskaan erota täydellisesti toisesta, vaan kaikessa on 
aina jokin määrä kaikkea: en panti panta . Puhtaana ja 
sinänsä ei ole olemassa mitään muuta kuin nuus. 

2. Nuus (henki, järki) on voima. Ollaan yleensä 
sitä mieltä, että tässä esiintyy ensi kerran Kreikan filoso¬ 
fiassa selvempi psyykillinen, aineen vastakohdaksi ase¬ 
tettu prinsiippi. Tässä siis esiintyisi ensi kerran dualis¬ 
miksi nimitetty katsomus, joka ottaa huomioon toisaalta 
fyysillisen (tässä siemenet), toisaalta psyykihisen teki- 

jän. Fyysillisen ja psyykilliscn välineen ero ei kummin¬ 
kaan ole edes Anaksagoraan opissa täysin määrätty. Nuu s 
esiintyy siinä myös aineena toisten aineiden joukossa^ 
kaikkein keveimpänä, kuitenkin sikäli ainoalaatuisena * 
että se yksin on täysin puhdas. Nuus oivaltaa kaikki, ja 
kaikki, mitä on ollut, on ja tulee olemaan, järjestää hän. 

(Demokritoksesta, Platonin aikalaisesta, ja hänen 
atomiopistaan kts. alempaa s, 51). 


P YTH AG O R AL AI N E N LUKUOPPI. 

1. Vanha Pythagoras oli perustanut eräänlaisen vel¬ 
jeskunnan, jonka jäsenet pyrkivät osaltaan elämään vii¬ 
sauden elämää ja suuntaamaan valtion elämää kohti 
samaa päämäärää. Pythagoraan lausumiksi mainitaan 
monia viisaudensääntöjä, joista useimmat on puettu 
sananlaskun kuvalliseen verhoon: »Ei pidä kulkea valta¬ 
teitä», ts. ei pidä noudattaa suuren joukon mielipiteitä; 
»ei pidä syödä sydäntänsä», ts. ei pidä murehtia. 

Maailmankatsomuksessaan pythagoralaiset usein 
edustivat radikaalista suuntaa suuren joukon taikauskoi- 
suuden vastakohtana, politiikassa enimmälti konserva¬ 
tiivista; kaikki johtui massan ylenkatsomisesta. Heidän 
järjestynyt toimintansa herätti voimakasta tyytymättö¬ 
myyttä, niin että pythagoralais-yhteiskunnat olivat toi¬ 
sinaan vaarassa joutua väkivalloin hävitetyiksi. Pytha¬ 
goras ei ole julistanut mitään varsinaista filosofista oppia 
— ellei sellaisena pidetä hänen uskoansa sielunvaelluk¬ 
seen — mutta hänen yhteiskunnassaan harjoitettiin 
innokkaasti musiikkia ja matematiikkaa ja hän on tie¬ 
tenkin sijoittanut syvän merkityksen lukusuhteisiin ja 
pitänyt niitä olioiden ytimen parhaana ilmauksena. 

2. Ns. pythagoralainen lukuoppi muovattiin lopulli¬ 
seen muotoonsa vasta myöhemmin; tässä on mainittava 
varsinkin Philolaos, joka oli Sokrateen aikalainen. 

Oli luonnollista ajatella, että lukusuhteet merkitse¬ 
vät olioiden lakeja ja että kaikkien ilmiöiden sisimmässä 
piili luku ja mitta niinkuin sävelasteikossa. Ja eivätkö 
silloin juuri luvut olleet todellisia ja pinnan ilmiöt pelk¬ 
kää epäolennaista? Niinpä pythagoralaiset eivät tyyty¬ 
neetkään sanomaan vain, että kaikkea hallitsee luku, vaan 
opettivat, että kaikki on lukua. Luvut ovat olioiden 
substanssi; pariton ja parillinen, rajoitettu ja rajaton, 
peras ja apeiron ovat ne äärimmäiset prinsiipit, vasta¬ 
kohdat, jotka esiintyvät sellaisissa suhteissa kuin mies- 
ja naispuolinen, oikea ja vasen, valkeus ja pimeys, hyvä 
ja paha. 

Maa, vesi, ilma ja tuli eivät ole todelliset elementit; 
esim. tulen elementtejä ovat pyramidit, ilman element¬ 
tejä oktaedrit ja maan elementtejä kuutiot. 

Astronomia oli aivan luonnollisesti eräs pythagora- 
laisten tärkeimpiä harrastuksia. Heidän maailmankuvansa 
on ollut erittäin merkityksellinen. Maailman keskukseen 
he ajatlelivat- Keskuslulen, »jumalan asumuksen». Sitä 
kiertää maa, ulompana kuu ja aurinko, sitten viisi kierto- 
lähteä ja vihdoin kiintolähticn sfääri. ICeskustulta kier¬ 
tämään he ajattelivat vielä maan vastineen, jota emme 
kuitenkaan voi nähdä, koska se on aina maalian nähden 
vastakkaisella puolella. Siten saatiin kiertävien sfäärien 
luku pyhää kymmenlukua vastaavaksi. 

SOFISTIT PROTAGORAS JA GORGIAS. 

Rohkeasti suunniteltuja filosofisia teorioja seurasi kri¬ 
tiikki, ei ainoastaan positiivinen, ratkaisua etsivä, vaan 
myöskin negatiivinen, joka ei välittänyt siitä, mitä jäi 
jäljelle. 

Protagoras on saanut vaikutteita Herakleitokselta. 
Koska kaikki on muuttuvaista, ei mikään pysyvä tieto 
ole mahdollinen. Ihminen on kaiken mitta, sanoi hän; 

miltä jokin minusta näyttää, sitä so minulle on, ja miltä 
se sinusta näyttää, sitä se on sinulle. Tämän pitäisi teossa 
merkitä, että jokaisella on oikeus toimia mielin määrin, 
mutta sitä johtopäätöstä Protagoras ei täysin tee. Ihmi¬ 
nen on luonnostaan saanut häpeän- ja oikeudentunteen. 
Hänen ei pidä etsiä muitta mutkitta nautintoansa, sillä 
kaikki nautinto ei ole hyvää. 

Gorgias esitti nämä kolme väitettä: 1) mitään ei ole 
olemassa, 2) jos jotakin olisi olemassa, emme kuitenkaan 
voisi saada siitä tietoa, 3) jos meillä olisi tietoa, emme 
kuitenkaan voisi sitä ilmoittaa toisille. Gorgias lainaa 
aseensa varsinkin elealaisilta. Heidän osoitettuaan mah¬ 
dottomaksi moneuden ja muutoksen sovittaa Gorgias 
heidän todistuksensa ykseyteen ja iäisyyteen. Tiedon 
mahdottomuuteen nähden hän viittaa vääriin arvostel¬ 
miin, jotka olisivat mahdottomat, jos meillä olisi tietoa 
olevaisesta. Sitä väitettä, ettei toinen voi ilmaista aja¬ 
tuksiaan toiselle, hän perustelee huomauttamalla, että 
merkit ja sanat ovat toista kuin niiden merkitsemä asia; 
sanat, jotka vetoavat korvaan, eivät voi antaa käsitystä 
väristä, joka vetoo silmään. 

Protagoras ja Gorgias olivat ensi sijassa vaeltavia 
opettajia, joiden opetusaineina olivat etupäässä kansalais- 
oppi ja kaunopuheisuus. Platonkin kohtelee heitä kun¬ 
nioittavasti. Hänen syvällisin muistutuksensa koskee 
sitä, etteivät he perusta oppejaan varsinaiseen todista¬ 
miseen. 

Filosofisessa katsannossa vähemmän merkittävät 
ovat Prodikos ja Hippias. Platonin dialogeissa kohtaamme 
sitten myöhemmän sofistipolven, jonka oikeastaan tun¬ 
nemme vain Platonin karrikatyyreistä. Vasta heihin 
tutustuessamme tapaamme ne sanakiistat ja sofistiset 
juonet, joita on pidetty sofistiikan luonteenomaisena piir¬ 
teenä. Heidän lähtökohtanaan ovat Sokrateen oppilaiden 
kehittelemät opit. Olihan Sokrates itsekin useiden mie¬ 
lestä sofisti. 



MURROS ETIIKASSA. 

Demokritos. 


1 . 


On näyttänyt soveliaalta aloittaa tämä luku lainaa¬ 
malla eräs Demokritoksen, Platonin aikalaisen ja mate¬ 
rialismin isän lause. Siten tulee johdatetuksi mieleen, 
ettei materialistiseen maailmankatsomukseen aina liity 
materialistis-egoistinen etiikka ja ettei nyt puheeksi tule¬ 
vaa murrosta, joka liittyi yleiseen ajatustavan muuttu¬ 
miseen, saa pitää jonkin määrätyn filosofisen koulukun¬ 
nan aikaansaamana. Demokritoksen lausuma ei ole yksi¬ 
näinen; hän esittää useita samanlaisia, joita mieluummin 
etsisi Platonilta (Sokrateelta). »Ei pelosta (phobos), vaan 
velvollisuudesta (deon) tulee sinun pidättyä synnistä». 
»Kaikille ihmisille on hyvä ja tosi yhtä, mutta mieluisa on 
erilaista eri ihmisille.» 

Sokrateen ja Platonin opeissa tulee kuitenkin epäitsek¬ 
kyyden periaatteiden pelkän lausumisen lisäksi vielä 
jotakin, nimittäin todistus. Niinpä ei esimerkiksi Platonin 
»Gorgias»-dialogin merkitys ole vain siinä, että Sokrates 
väittää vääryydentekijän olevan onnettomimman, vaan 
hänen siinä tarkoituksessa esittämässään tarmokkaassa 
todistelmassa, joka johti Platonin vähitellen muovaa¬ 
maan kokonaisen elämän- ja maailmanteorian eetillisen 

katsomuksensa tueksi. Senvuoksi on meidän tarkattava 
Sokratesta ja Platonia, jos tahdomme seurata laskelma- 
moraalista järkeismoraaliin johtavaa murrosta, käyttääk¬ 
semme tässä lyhyyden vuoksi näitä kahta nimitystä. 

Laskelmamoraalilla tarkoitetaan sitä, että toimivaa 
johtaa suuremmassa tai pienemmässä määrässä suoranai¬ 
nen oman edun laskeminen. Siihen kuuluvaksi voidaan 
lukea myös se moraali, joka perustuu jumalten orjainai¬ 
seen pelkäämiseen, koska sekin suurin piirtein katsoen 
tarkoittaa omaa etua, joskin on myönnettävä, että itse¬ 
käs vaikutin toisinaan on kerrassaan väistynyt lihaksi ja 
vereksi muuttuneen syyllisyydentunnon tieltä — ajatel¬ 
takoon vain Oidipus-tragediaa! Järkeismoraali merkitsee 
silloin vastakohtaa eli toimintaa hyvän itsensä vuoksi. 

Nyt huomaamme kaikkein ensinnä sen omituisen sei¬ 
kan, että Sokrates itse näyttää monet kerrat puhuneen 
laskelmamoraalin puolesta; niin antaa Platon hänen 
tehdä Protagoras-dialogissa ja niin saa Sokrates 
yleisemmin tehdä Ksenophonin muistelmateoksessa. 
Ksenophonin luoma Sokrateen kuva on varsin toi¬ 
senlainen kuin Platonin tarjoama, ja paljon on kiis¬ 
telty siitä, kumpi on totuudenmukaisempi. Ksenopho¬ 
nin kuvailemana Sokrates ilmenee meille hiukan liian 
vähäpätöisenä. Platonin esityksessä hänen asianaan taas 
on lausua melkein kaikki Platonin omat ajatukset, ja 
niin ollen voi kysyä, eikö itse persoonallisuus ole viritetty 
korkeammaksi kuin se todellisuudessa oli. 

Siihen kysymykseen emme nyt syvenny. Mutta se 
seikka, että Platon on tahtonut tehdä Sokrateen omien 
ajatustensa ja tunteittensa edustajaksi, miehen, jonka 
hänen aikalaisensa hyvin tunsivat, ja että hän on kyennyt 
lausumaan, mitä lausua tahtoi, voimakkaammin ja tai- 
teellisemmin käyttämällä välineenä Sokrateen mielen 
särmiötä, osoittaa epäämättömästi, että tämä mieli on 
ollut aitopitoinen. On mahdollista, että Sokrates arki- 

oloissa usein jutteli Ksenophonin kuvailema an jokapäi¬ 
väiseen ja pikkuviisaaseen tapaan, niin ettei tunnu pal¬ 
joakaan siitä täyteläisestä, ikäänkuin pidätetyillä mie¬ 
leen johtumilla ladatusta persoonallisuudesta, joka elää 
valtavana jokaisessa Platonin rivissä, mutta lienee lupa 
uskoa, että mielenvälkkeet olivat olemassa ja että Sokra¬ 
teen ajatus rikkaampina hetkinään räiskyi Platonin kuvai¬ 
lemalla tavalla, keräytyi hiljaiseksi vakavuudeksi niin¬ 
kuin Phaidonissa tai joskus ärtyi ja menetti hyvätuuli- 
suutensa niinkuin Protagoras-dialogissa. Meille ei mer¬ 
kitse paljoa, vaikka hänen ajatuksensa eivät olisikaan 
olleet niin rikkaat. Hän on voinut hyvinkin rajoittua 
pienempään vdintotuuksien kehään, jota on yksitoikkoi¬ 
sesti tehostanut. Pääasia on, onko hänessä ollut riittä¬ 
västi persoonallisuutta, ja mikään ei estäne meitä sitä 
otaksumasta. 

Ksenophonin Sokrates ei elä, hän vain järkeilee, ja 
etupäässä siitä syystä hänen järkeilynsä tuntuvat mehut- 
tomilta. Ksenophonin muistelmat tuovat mieleen ne kou¬ 
lujutut, joita kaikki tiedämme omalaatuisista opettajis¬ 
tamme; ne voivat olla tosia ja sattuvia, mutta eivät ole 
tavoittaneet ja säilyttäneet alkuperäisyyden juhlaista 
hohdetta. Voimakkaat psykologiset syyt puoltavat sitä 
otaksumaa, että tämä hohde on väikkynyt Sokrateen 
vaiheilla. 


2 . 

Tarkastelemme nyt Ksenophonin muistelmateoksen 
sisältöä. Aikaisemmin sitä on pidetty historiallisessa kat¬ 
sannossa verrattain luotettavana, koska Ksenophonin 
ei voitu epäillä Platonin tavoin punoneen siihen syvälli¬ 
sempiä ja nerokkaampia ajatuksia kuin ne, joita Sokrates 
itse kykeni esittämään. Näyttää kuitenkin olevan hyviä 
syitä olla varuillaan ja ottaa huomioon se mahdollisuus, 

että Ksenophon on tahtonut julistaa omaakin viisauttaan 
ja sijoittanut Sokrateen suuhun sellaista, mitä Ksenophon 
itse tai muut ovat ajatelleet. 

Tässä, kun tarkoituksenamme on seurata laskelma- 
ja järkeismoraalin välistä murrosta, ei ole ihan välttä¬ 
mätöntä ratkaista, mitä voidaan lukea Sokrateen aja¬ 
tukseksi, mutta hän kiinnittää mieltämme siinä määrin, 
ettei juuri voi lukea Ksenophonin muistelmateosta alin¬ 
omaa kysymättä itseltään, onko Sokrates voinut niin 
ajatella, olkoonpa, että hän on tai ei ole niin sanonut. 
Siinä suhteessa voivat toiset kirjailijat, varsinkin Aristo¬ 
teles suoda jossakin määrin opastusta, mutta muuten 
täytyy noudattaa sisäisiä perusteita lähtien siitä ylem¬ 
pänä pohjustellusta otaksumasta, että Sokrateen on 
täytynyt ytimeltään ja persoonallisuudeltaan olla Pla¬ 
tonin Sokrateen kaltainen. 

Sokrateen toimintatavasta Ksenophon kertoo samaa 
kuin toiset tiedonantajamme. Sokrates vaikutti aina 
julkisesti. Aamulla hän kävi kävelyhalleissa ja gymna- 
sioissa (urheilupaikoissa), torin ollessa täynnä ihmisiä 
hänet nähtiin siellä ja muina päivän aikoina hän oleskeli 
aina siinä, missä voi tavata oikein paljon ihmisiä, taval¬ 
lisesti puhuen, vieläpä niin, että kuunnella voi ken tahtoi. 
Mutta kukaan ei ole milloinkaan kuullut Sokrateen lau¬ 
suvan mitään jumalatonta tai synnillistä. I-Iän näet ei 
puhunut milloinkaan — kertoo Ksenophanes pitäen tätä 
ansiona — maailmankaikkeudesta eikä muusta sellaisesta, 
mitä filosofit ovat aivan hyödyttömästi tavanneet tutkia, 
vaan puhui aina ihmisen oloista pohtien, mitä on hurskaus, 
kauneus, oikeamielisyys, maltti, urhoollisuus, mitä on 
valtio tai valtiomies, ja muista sellaisista asioista, joista 
hänellä oli se mielipide, että ne henkilöt, jotka niitä oival¬ 
sivat, olivat hyviä ja jaloja ihmisiä; ne taas, jotka eivät sel¬ 
laista oivaltaneet, olivat orjasieluja. 

Sokrateen järkkymättömän kunnon valaisemiseksi 

mainitaan tässä eräs tapaus, johon Platonkin viittaa, 
osalta Puolustuspuheessa, osalta Gorgiaassa. Tultuaan 
neuvoston jäseneksi ja vannottuaan neuvosvalan, jossa 
lupasi noudattaa lakeja, Sokrates joutui kerran asiain- 
käsittelyä johtaessaan erimielisyyteen kokouksen kanssa, 
eli kuten hän itse sanoo Gorgiaassa, teki itsensä nauretta¬ 
vaksi eikä osannut hoitaa äänestystä. Kun näet lain- 
säädöksistä huolimatta tahdottiin tuomita yhden ainoan 
äänestyksen nojalla kuolemaan yhdeksän sotapäällikköä, 
Thrasyllos ja Erasinides virkatovereineen, ei Sokratesta 
voitu saada toimittamaan äänestystä, vaikka kansa oli 
vimmoissaan ja mahtavat lausuivat hänelle uhkauksia. 
Hän piti parempana noudattaa valansa velvoitusta. 

Ivsenophaneen muistelmista saa ennen kaikkea sen 
käsityksen, että Sokrateen on täytynyt olla ystävilleen 
erittäin hyödyllinen mies, joka aina piti heitä varten varalla 
hyviä neuvoja. Hänen ystävänsä Kriton valitti, kuinka 
joukko ihmisiä oli nostanut kanteen häntä vastaan ilman 
syytä ja otaksuen hänen, rauhaarakastavan miehen, sit¬ 
tenkin maksavan vain saadakseen olla levossa. Sinähän 
pidät koiria, sanoi Sokrates, jotta ne estäisivät susia 
pääsemästä lammaslaumaan? Hän neuvoo Kritonia 
hankkimaan henkilön, joka auttaa häntä riitelijöitä vas¬ 
taan. Kunhan hän ei vain käänny minua vastaan, arveli 
Kriton. Etkö siis älyä, sanoo Sokrates, että sinunlaises- 
tasi miehestä on suurempi hyöty, jos on hänen mielikseen 
kuin jos on hänelle vastenmielinen? Käännyttiin siis 
Arkhedemoksen, erään köyhän ja kunnollisen, puheessa 
ja toimessa kelvollisen miehen puoleen, joka otti selvää 
väärän kanteen nostajien heikoista puolista ja heidän 
vihollisistaan ja toki heitä vastaan kanteen toisensa jäl¬ 
keen, kunnes he lupasivat jättää Kritonin rauhaan, josta 
syystä Arkhedemos pääsi Kritonin ja hänen ystäviensä 
ystävyyteen. — Eräältä toiselta ystävältään, Aristarkhok- 
selta, Sokrates kysyy, minkätähden hän näyttää niin 

alakuloiselta, ja ilmi käy, että Aristarkhos on pahassa 
pulassa, koska vallitsevan kapinan aikana on hänen 
taloonsa paennut niin paljon naispuolisia sukulaisia, että 
muonavarat alkavat kohta loppua. Mistä ihmeestä siis 
johtuukaan, huudahtaa Sokrates, että Keramon ruokkii 
valtavan suurta joukkoa ja vielä rikastuu? Siitä, vastaa 
toinen, että Keramon ruokkii orjia, minä sitävastoin 
vapaita. Sokrates kokee sitten pitkänlaisen järkeilyn 
nojalla osoittaa hänelle, ettei työn tekeminen ole häpeäksi 
vapaille, ja saa hänet hankkimaan kotiinsa villoja ja muuta 
muokattavaa, mistä kaikesta on seurauksena, että Aris¬ 
tarkhos alkaa pitää suojateistaan, jotka puolestaan 
mielistyvät häneen entistä enemmän. — Toisella 
kertaa hän selittää Kritobulokselle, kuinka on viisainta 
valita ja hankkia ystäviä. Ei pidä valita mässääjää, 
joka ei kykene hankkimaan itselleen eikä ystävälleen, 
mitä tarvitaan; ei tuhlaria, joka tarvitsee lainoja ja tulee 
hankalaksi; ei saitaa, sillä hänestä ei ole ystäville mitään 
hyötyä; ei juonikkoa, sillä hän hankkii toisellekin viha¬ 
miehiä; ei sellaista, joka ottaa vastaan hyviä tekoja, mutta 
ei itse puolestaan niitä suorita. Ystäväksi on siis yritet¬ 
tävä saada sellainen henkilö, jonka ominaisuudet ovat 
päinvastaiset. Mutta miten menetellä? Kritobulos selit¬ 
tää olevansa erittäin halukas oppimaan, kuinka on mene¬ 
teltävä, ja saa siinäkin suhteessa älykkäitä opastuksia. 
— Kysymys ystävien hyödyllisyydestä on usein käsi¬ 
teltävänä. Sokrates ihmettelee, että ihmiset kovin innok¬ 
kaasti tavoitelevat taloa, orjia, karjaa ja muuta sellaista, 
mutta eivät juuri huoli hankkia ja säilyttää ystävää, joka 
kuitenkin on kaikkein arvokkain. He tuovat lääkärin 
orjansa luo, mutta eivät välitä ystävästään, surevat ensin¬ 
mainitun menettämistä, mutta eivät luule menettävänsä 
mitään, jos ystävä kuolee. Mutta mihin muuhun hyvyy¬ 
teen olisikaan hyvä ystävä verrattavissa? Mikä hevonen 
ja mitkä juhdat tekevät sellaisia palveluksia kuin hyvä 

ystävä, mikä orja on niin hyväntahtoinen ja uskollinen 
ja mikä muu ihmisen omistama on siinä määrin hyödyl¬ 
linen? 

Sokrates näyttää moralisoivan varsin itsepintaisesti 
ja rasittavasti, mitä hän juuri ei tee Platonin esityksessä. 
Siinä hän syventyy joustavan todistelun iloiseen taitee¬ 
seen ja on ainakin näennäisesti aivan huoleton siitä, mi¬ 
hin seuraamukset hänet johtavat. Jo silmäys sisällys¬ 
luetteloon osoittaa meille, millainen kirja luonteeltaan 
on. Esim. toisessa kirjassa: Sokrates tahtoo saada Aris- 
tippoksen (kyreneläisen koulukunnan perustajan) vakuu¬ 
tetuksi pidättyväisyyden ja itsensähillitsemisen välttä¬ 
mättömyydestä ja käyttää apunaan tarinaa tienristeyk¬ 
seen saapuneesta Herakleesta. Kehoittaa vanhinta poi¬ 
kaansa Lamproklesta olemaan kiitollinen äidilleen. Selit¬ 
tää henkilölle, joka oli eripuraisuudessa veljensä kanssa, 
veljen arvoa ja kehoittaa sovintoon jne. 

Erikoisen huomattavaa on, että moralisoimista har¬ 
joitetaan käyttäen aina apuna älynsyitä. Ihmiselle koi¬ 
tuu hyötyä, jos hän pitää yllä ystävyyttä, on kohtuulli¬ 
nen, oikeamielinen. Heraklecn on otettava huomioon, 
mitä hyötyä kohtuullisuudesta on vanhuudessa jne., 
vaikka tosin puhutaan siitäkin, ettei nauttijan elämä tuota 
milloinkaan kauniita tekoja. Lamprokles-poikaa kehoi- 
tettaessa vedotaan tosin jo tehtyjen palvelusten edellyttä¬ 
mään kiitollisuuteen, mutta myös siihen, ettei riiies voi 
päästä arkontiksi, jos hänen suhteessaan vanhempiin on 
jotakin muistutuksen sijaa, sekä siihen vaaraan, että voi 
menettää jumalten ja ihmisten suosion ja hyvät teot. 
Siitä sukeutuu nimenomaista laskelmamoraalia, olkoon, 
että kaikki laskelmat ovat varsin kunniallisia ja että esim. 
Kritobulokselle annetut ystävien hankkimista koskevat 
opastukset päätyvät siihen neuvoon, että hänen tulee 
tehdä itsestään kelpo mies, jotta hänestä todella voidaan 
puhua hyvää. 

Kysymyksessähän ei olo, onko Sokrates itse toimin¬ 
nassaan noudattanut laskelmamoraalia. Hän on epäi¬ 
lemättä x inhimillisten voimien mukaan tehnyt hyvää 
hyvän itsensä vuoksi. Monet lahjomattoman vilpittö¬ 
myyden piirteet, sellaiset kuin hänen ylempänä maini¬ 
tuissa äänestyksessä osoittamansa, ovat riittävästi todis¬ 
tetut. Niinpä voi tuntua vähemmän uskottavalta, että 
hänen oppinsa noudattaisi »laskelmamoraalia, ja erinäiset 
kohdat Ksenophonin muistelmateoksessa voidaankin huo¬ 
letta merkitä tekijän omaan tiliin — Karl Joel mainitsee 
suuressa teoksessaan »Der echte und der Xenophontische 
Sokrates» hyviä syitä tämän mielipiteen tueksi. Siitä 
huolimatta lienee hyvinkin mahdollista, että sama Sok¬ 
rates, jonka kohtaamme Platonin teoksissa, on voinut 
sanoa ja tehdä enimmän osan siitä, mitä Ksenophon 
hänestä kertoo, kenties suuremmassa määrässä kuin 
Joel tahtoo otaksua. Yleensä Sokrateella luultavasti ei 
ole ollut tilaisuutta sellaisiin älynkoetuksiin kuin Platonin 
dialogeissa. Hänen on täytynyt tyytyä antamaan siellä 
täällä hyviä neuvoja, yleensä puhumaan ihmisille jär¬ 
keä, vieläpä usein yksinkertaisista asioista ja sangen 
jokapäiväisellä tavalla, vaikka tuskin siinä määrin ilman 
ironiaa ja ärsyttäviä kiertoteitä kuin Ksenophonin esi¬ 
tyksessä. Ja laskelmatkin esiintyvät oikeastaan sitä 
luonnollisempina, kun ottaa huomioon Sokrateen aivan 
naiivin epäitsekkyyden. Se näyttää olleen hänessä luon¬ 
taista. Hän ei puolestaan pyytänyt itselleen muuta onnea 
kuin sen, joka koitui oikeasta elämästä, ja hän olisi tie¬ 
tenkin valmis vilpittömästi tunnustamaan — niinkuin 
tunnustaakin Platonin Gorgiaassa — etsineensä onneansa, 
kun lain rikkomista välttääkseen antautui mahtavien 
vihan esineeksi. Tämä järjenonni on hänessä niin voima¬ 
kas ja elävä, että se muuttuu melkein liiallisessa määrässä 
luonnoksi. Velvollisuuden täyttäminen huvittaa häntä 
niin sanoaksemme maailmallisella tavalla, sen muistutuk- 


Murros etiikassa 


41 

sen voisi osittää, jos tahtoisi keksiä puutosta tässä malli- 
ihmisessä — ellei olisi hänen ilonsa takaa kuulevinaan 
ikäänkuin mietteliään nöyryyden hiljaista säveltä. Mutta 
sen huomaa Platonin esityksessä selvemmin kuin Kseno- 
phonin muistelmissa. Viimeksimainitun kuvailema Sok¬ 
rates ei ole milloinkaan ylevästi iloinen eikä vakava, ja 
Platon ei olisi ottanut häntä milloinkaan maailmaansa, jos 
hän olisi ollut todellisuudessa sellainen kuin Ksenophonin 
kuvaamana. 

Sekä Sokrateella että hänen aikalaisiltaan oli toinen syy 
harjoittaa laskelmamoraalia. Se näyttää eetillisiä kysy¬ 
myksiä pohdittaessa aina ilmaantuvan ensimmäisessä 
vaiheessa, ja syynä on vähemmän moralistien paha tahto' 
kuin ajatusvaikoudet. Alkaessaan tutkistella ja eritellä 
toimintansa vaikuttimia ihmiset löytävät ensinnä laskel- 
mavaikuttimet, jotka ovat ilmeisimmät, ja samoin käy 
heidän etsiessään perusteita vaikuttaakseen niillä toi¬ 
siin. Vedotaan sellaiseen, minkä kaikki tunnustavat, 
nimittäin omaan hyvinymmärrettyyn etuun. 

Jos tahdomme tutkia Sokratesta laskelmamoralis- 
tina, voimme tehdä sen paljoa paremmin Platonin Pro- 
tagoras-dialogin kuin Ksenophonin muistelmateoksen poh¬ 
jalla. Tässä kuten muuallakin Platonin esityksessä saa 
pääpainon määrätyn moraalin todistaminen eikä sen 
saarnaaminen. 1 

1 Dialogeissa Lakhcs ja Khannides Platon oli kokenut määri¬ 
tellä urhoollisuuden ja maltin hyveitä. Tällöin hän avartaa käsit¬ 
teet tavanomaisen merkityksen ulkopuolelle. Niinpä esim. urhool¬ 
lisuus on urhoollisuutta taistelussa himoja vastaan, joten siihen 
tulee luonnollisesti sisältymään myöskin maltti, oikeamielisyys ja 
viisaus. Kaikki hyveet keräytyvät lopulta viisauden hyveeseen. 
Protagoras-dialogissa, jossa näemme kaikki mainehikkaimmat 
sofistit, myös Gorgiaan, Prodikoksen ja Hippiaan, Sokrateen ym¬ 
pärille keräytyneinä, tulee puheeksi sama.asia, ja niin käy ilmi, 
että urhoollisuus on vain suurin vaikeuksin sisällytettävissä vii¬ 
sauteen, koska ilmeisesti useat ovat urhoollisia olematta maltillisia. 

Protagoras-dialogissa Platon antaa Sokrateen täy¬ 
sin johdonmukaisesti puolustaa oppia, että hyvä on 
samaa kuin mieluinen, ts. nautintoatuottavaa, paha 
samaa kuin epämieluinen. Sofisti Protagoras sitävastoin 
edustaa terveen ymmärryksen kantaa, jonka mukaan 
mieluinen toisinaan ei ole hyvää eikä kipuatuottava toi¬ 
sinaan pahaa. Lieneekö syynä mikään muu, kysyy Sok¬ 
rates, kuin se, että mieluinen voi toisinaan tuonnempana 
tuoda mukanaaan epämieluista ja että kipuatuottava voi 
aiheuttaa jotakin hyvää? Niinmuodoin ei lopultakaan 
olisi kysymyksessä muu kuin mieluinen. Toimiessaan 
väärin ihminen laskee ainoastaan virheellisesti, pitää 
lähempänä olevaa vähemmän mieluista parempana kuin 
etäämpänä olevaa, joka on suurempi, vaikka se, samoin¬ 
kuin loitolta nähty esine, näyttää pienemmältä. 

Platonin mielipide tietämisen ja tekemisen välisestä 
suhteesta ei ole niinkään mahdoton, jos otetaan huomioon, 
että hän tietämisen (episteme) yhteydessä ajatteli sitä, 
mitä mainitsee nimellä mittaamistaito (metretike). Vii¬ 
meksimainittu merkitsee kykyä aina nähdä suuri ja 
pieni oikeassa perspektiivissä, pitää asiaankuuluvat miel¬ 
teet aktuaalisina, elää jäntevän ja valppaan tietoisuuden 
tilassa. Tästä mielipiteestään Platon ei koskaan luopu¬ 
nut. (Lähemmin alempana Aristoteleesta puhuttaessa.) 

Toinen asia on se, että Platon tässä vetoo hyöty- 
moraaliin. Sellaista oppia on pidetty siinä määrin plato- 
nismiin soveltumattomana, että aikoinaan juuri sen- 

oikeamielisiä tai viisaita. Siitä Sokrates saa aiheen ottaa asian 
uudelleen käsiteltäväksi. Lakhes-dialogin kasvatuksellinen sangvi- 
nismi esiintyy Protagoras-dialogissa paljoa vähemmän varmana 
itsestään. Esitetään joukko seikkoja, jotka näyttävät viittaavan 
siihen, ettei hyve ole opittava, ettei se välttämättä johdu oivalluk¬ 
sesta. Koko dialogi osoittaa Platonin kokemuksesta oppineen, 
että järjen noudattaminen on helpommin sanottu kuin tehty. 
Hän kokee alinomaa teroittaa sitä mieleemme — kerätäkseen sit¬ 
ten itseään uuteen otteeseen 

vuoksi epäiltiin nyt puheenaolevan dialogin aitoutta. 
Tämä keino katsottaneen nykyjään hylätyksi. Tekee 
kuitenkin mieli lähinnä uskoa, ettei Sokrates enempää 
kuin Platonkaan ole koskaan todella kannattanut tätä 
mielipidettä siinä selvässä muodossa, jonka se Prota- 
goras-dialogiassa saa. Platonin ajatuksen on täytynyt 
ottaa tilille tämä käsitys, hän on kärjistänyt sen täysin 
johdonmukaiseksi, vakavasti yrittänyt siihen eläytyä ja 
omaksua sen ja on juuri sen vuoksi johtunut sitä kauem¬ 
maksi. Dialogin lopussa hän huomauttaakin, ettei ole 
siinä lausunut viimeistä sanaansa tästä kysymyksestä. 

Tulee kenties ottaa huomioon sekin, että Platonia 
tässä yrityksessä houkutteli mahdollisuus saada todiste¬ 
tuksi Sokrateen mainittu (väärinymmärrettäväksi tuo¬ 
mittu) mieliväitc, jonka mukaan hyve riippuu oivalluk¬ 
sesta, väärä toiminta johtuu tietämättömyydestä ja 
tiedon himmentymisestä ja voidaan niinmuodoin ehkäistä 
opetuksen ja harkinnan avulla. Ellei velvollisuutemme 
milloinkaan vaadi meiltä muuta kuin että valitsemme suu¬ 
rimman määrän mielihyvää, niin asia on sangen helposti 
puolustettavissa. Vaikeata on vain saada kaikkia ihmi¬ 
siä täysin tajuamaan oikeata parastansa ja lopulta löytä¬ 
mään onnensa juuri hyveestä. Mutta tämä vaikeus onkin 
varsin suuri. Sellaiseen onnenviettiin on joka tapauksessa 
uskonut Platon samoinkuin Sokrateskin, ja sen vuoksi 
on Protagoras-dialogin voinut kirjoittaa sama ajattelija, 
joka Symposion(Pidot)-dialogissa Eros-vietin opasta¬ 
mana astuu ratkaisevan askelen ja kehoittaa meitä kat¬ 
sahtamaan ideain maailmaan. 


3. 

Tätä kehitystä Platon tahtoo kuvailla meille Gorgias- 
dialogissa. Mutta probleemaksi muodostui hänelle tällöin 
juuri selittää, kuinka ihminen voi olla niin rakennettu, 

että tietoisuus siitä, mitä hänen todelliseen onneensa 
ja rauhaansa kuuluu, voi saattaa hänet samojen normien 
alle, jotka ovat muuten meille tuttuja hyveenä ja velvolli¬ 
suutena. Eikö silloin vaikuta asiaan jokin muu kuin 
mielihyvä? Sellaista uutta vaikutinta Platon etsii sel¬ 
vemmin vasta tässä dialogissa. 

Tarkastelemme eräitä kohtia, joissa Protagoras- 
dialogin katsomustavan ja Gorgias-dialogissa ilmenevän 
uuden kannan välinen murros voidaan havaita. 

1. Koko dialogissa kokee Sokrates, vastustajanaan 
aluksi Polos, sitten Kallikles, tapansa mukaan erottaa 
toisistaan oikeata ja väärää onnea. Sokrates ei voi tun¬ 
nustaa onneksi, että ihminen, niinkuin Makedonian 
Arkhelaos, voi tehdä vääryyttä ja surmata joutumatta 
rangaistukseen; päinvastoin: on parempi kärsiä vää¬ 
ryyttä kuin sitä harjoittaa. Tämän joutuu Poloskin vih¬ 
doin myöntämään, tosin ilman vakaumusta. Kallikles 
käy asiaan, josta Polos on neuvotonna luopunut, ja puo¬ 
lustaa arkailematta väkevämmän oikeutta »nauttia» mi¬ 
ten tahtoo ja voi, mutta lopulta hänkin havaitsee joutu¬ 
neensa satimeen ja pakostakin pettävänsä oman oppinsa 
myöntämällä, että eräät nautinnon muodot ovat häpeälli¬ 
siä ja etteivät pelkurin ilontunteet ole yhtä arvokkaat 
kuin urhoollisen. 

Tämän ei tarvitse merkitä, että Platon on luo¬ 
punut Protagoras-dialogissa esitetystä kannasta. Hän 
lausuu siinä aivan samaa pelkurin ja urhoollisen tun¬ 
teista. Asian periaatteellisesti uusi puoli ilmenee, jos tar¬ 
kastamme sen perustelua. Protagoras-kannan mukaan 
on pelkurin onnen vähempiarvoisuus selitettävä siten, 
että pelkuri väärän mittauksen perusteella valitsee pie¬ 
nemmän määrän onnea, Gorgias-kannan mukaan urhool¬ 
lisen ja pelkurin tunteet sitävastoin ovat laadultaan eri¬ 
laiset, jälkimmäisen tunteet ovat sinänsä häpeälliset. 
Edellisessä tapauksessa ero on kvantitatiivinen, jälkim- 

mäisessä kvalitatiivinen. Tämän laatueron perusteen 
määritteleminen muodostuu Gorgias-dialogin tärkeim¬ 
mäksi tehtäväksi, 

2. Sellaiseen perusteeseen näyttää viitattavan kes¬ 
kustelussa Poloksen kanssa, kun puhutaan aktiivin ja 
passiivin korrelatiosta, toimivan subjektin tekemisen ja 
sen objektin kärsimisen välillä vallitsevasta suhteesta, siis 
tässä tapauksessa vääryydentekijän teon ja vääryyden- 
kärsijän kokemuksen keskinäisestä suhteesta. Täsmäl¬ 
leen samassa suhteessa kuin toinen lyö ankarammin, jou¬ 
tuu toinen ankarammin lyödyksi. Tämän vastaavaisuu- 
den nojalla Sokrates tahtoo päästä siihen, että kärsimys 
on niin sanoaksemme toiminnan negatiivinen vastak- 
kaiskuva. Jos kärsiminen on rumaa, niin tällä rumuudella 
on täysi vastaa vai suillensa toiminnassa. Siten Sokrates 
perustaa pysyväisen näkökannan. Toisen ihmisen, toisen 
kansan voimankehittely kadottaa usein kauneutensa, kun 
tarkataan kärsivääkin puolla, kuten tekee se, joka tark¬ 
kaa kokonaisuutta. Tämä ajatusjuoksu johtaa kaiketi 
ensi sijassa kaikkien menestykseen, edelleen kokonaisuu¬ 
den menestykseen, joka on jo tavallaan jotakin toista, 
sitten käsitteeseen »menestys sinänsä», olioiden järjelli¬ 
seen järjestykseen. Viimeksimainitun käsitteen avulla 
olisimme päässeet kauemmaksi sitä, mitä tavallisesti nimi¬ 
tetään menestykseksi, ja tulleet sen normikäsitteen välit¬ 
tömään läheisyyteen, jota Platon sitten mainitsee idean 
nimellä. Mutta probleemi on juuri siinä, miten löyde¬ 
tään peruste jollekin »sinänsä» oikealle. 

3. Platon valmistelee uutta otettaan jo dialogin 
alussa leikin varjolla. Kun hän keskustelussa Polok¬ 
sen kanssa erottaa toisistaan neljä väärää ja neljä oikeata 
taitoa eli taidetta, ei tämä merkitse vähempää kuin sub¬ 
jektiivisen arvelun ja objektiivisen tietämisen välillä 
tapahtuvaa rajankäyntiä, ja me näemme koko kysymyk¬ 
sen keräytyvän vertaukseen, jonka esineinä ovat keitto- 

taito ja lääkärintaito — meidän tarvitsee vain samalla 
ajatella myös oikeata ja väärää valtiotaitoa. 

Keittotaito etsii aistin naxitintoa silloinkin, kun se 
on pitävinäan silmällä ruumiin menestystä. »Lääkelai- 
doksi on nyt keittotaito pukeutunut ja väittää tunte- 7 
vansa ne ravintoaineet, jotka ovat ruumiille hyödyllisim- 
mät, niin että jos lääkäri ja keittäjä kastelisivat lasten 
tai yhtä ymmärtämättömien miesten kuullen, kumpi 
paremmin tuntee hyödylliset ja vahingolliset ravinto¬ 
aineet, niin lääkäri kuolisi nälkään.» Mutta se seikka, 
ettei keittotaito ole todellinen taide, johtuu siitä, ettei 
se pohjaudu perusteisiin , loogilliseen järjestykseen. 

Dialogin lopussa koko tutkimus keräytyy objektii¬ 
visen järjestyksen ajatukseen. 

Platonin lähtökohtana on siis ruumiin järjestys. 
Siitä riippuu, että eräät nautinnot ovat hyviä, toiset huo¬ 
noja, nimittäin hyviä ne, jotka saavat ruumiissa aikaan 
terveyttä tai voimaa tai jotakin muuta ruumiin täydelli¬ 
syyttä, pahoja ne, jotka vaikuttavat päinvastoin. Tämän 
seikan ottaa huomioon lääkärin taide, joka pelkkiä nau¬ 
tintoja tarkoittavan keittotaidon vastakohtana on tosiaan¬ 
kin tutkinut käsittelemänsä asian olemuksen. 

Tämän Platon tahtoo soveltaa sieluunkin. Mutta 
sen järjestyksiä ja ohjeita hän nimittää oikeudeksi ja 
laiksi, josta ihmiset tulevat lainmukaisiksi ja hyvälaa¬ 
tuisiksi. Kaikki hyve ja kelpoisuus on jonkinlaista jär¬ 
jestystä, esiintyipä se sitten astiassa, ruumiissa, sielussa 
tai missä oliossa tahansa, ja siitä syystä se ei ole ole¬ 
massa sattumalta, vaan määrättyjen sääntöjen mukai¬ 
sesti. »Eräs itsekullekin ominainen ja jokaisessa asuva 
järjestys tekee siis jokaisen ihmisen hyväksi ja samoin 
jokaisen olion.» Nautinto ei tule omaksi tarkoituksek- 
seen; mieluista etsitään hyvän vuoksi eikä päinvastoin. 
Siitä johtuu siis sielun terveys ja aito kauneus samoinkuin 
ruumiin terveys terveydellisyyden lakien noudattamisesta. 

Nyt näkökannat avartuvat. Platon kohdistaa kat¬ 
seensa koko maailmanjärjestykseen ja havaitsee siinä aja- 
tusjuoksunsa vahvisteen. Käy näet ilmi, että taivaan 
ja maan ja jumalat ja ihmiset liittää toisiinsa yhteyden ja 
ystävyyden side, hyvä järjestys, maltti ja vilpittömyys, 
ja kaikkea tätä kokonaisuudessaan he nimittävät maail¬ 
manjärjestykseksi (kosmos). 

Sokrates (Platon) arvelee, että Kallikleelta on jää¬ 
nyt havaitsematta tämä ja lisäksi geometrinen tiede, ja 
että hän sen vuoksi ei näe muuta tavoiteltavaa kuin 
päästä etusijoille ja »saada enemmän» — mittaamisen 
taiteen hän on laiminlyönyt! 

Niin pitkälle on Platon ehtinyt Gorgias-dialogissaan. 

Jos annamme ideain olla vain normeja , niin ne oikeas¬ 
taan esiintyvät jo tässä. Lähinnä olemme silloin saaneet 
vaikutelmaa oikeuden ideasta, mutta se ilmenee eri 
puolilta katsoen totena, hyvänä, kauniina. Platonin 
sitten edetessä kauemmaksi löytääkseen sen, mikä on 
oikeata sinänsä , se syventyy hänelle siksi, mikä on ole¬ 
massa sinänsä. Ideat muuttuvat substansseiksi , ideain 
maailmasta tulee varsinainen todellisuus. Näyttää sisäl¬ 
tyvän syvää vertauskuvallisuutta Parmenideen lausu¬ 
maan, että varsinaisen maailman avaimet ovat Diken 
huostassa. 

Pidetään todennäköisenä, että Platon on kirjoittanut Gorgias- 
dialogin vähän ennen vuotta 390. Sitten hänen otaksutaan teh¬ 
neen matkansa Egyptiin, Kyreneen, Etelä-Italiaan, Sisiliaan. 
Maikallansa hän sai vaikutelmia, jotka olivat merkitykselliset hänen 
kehitykselleen. Egyptistä — arvelee Wilamo\vitz-Moellendorff — 
hän löysi taiteen ja tavan, joka näytti säilyneen muuttumatonna 
ja pyhänä vuosituhansia. Se valnisti hänen uskoansa, että ihmiset 
voivat elää onnellisina heidän elämänsä ollessa pienimpiin yksityis¬ 
kohtiin saakka säännöstelty ja että lainsäätäjän tulee yrittää löy¬ 
tää tämä kaikkina aikoina oikea yhteiskuntajärjestys. ICyrenessä 
hän halusi oppia geometriaa Theodoroksen luona (joka oppilaansa 
Theaitetoksen kerällä esiintyy myöhemmin Theaitetos-dialogissa). 

»Suur-Kreikassa» h (m oppi lähemmin tuntemaan pylhugoralaiset ja 
sai ratkaisevan vaikutelmansa clealaisten opeista. Malka päättyi 
huonosti, Platon oli vieraana Syrakusan yksinvaltiaan Dionysok¬ 
sen luona, jonka lanko Dion tunsi kiintymystä Platonin filosofiaan. 
Platon joutui jostakin syystä Dionysioksen epäluulon ja epäsuosion 
esineeksi; »Gorgiaan» kirjoittaja voi tuskin päästäkää n »tyrannin» 
suosioon. Dionysios näyttää käskeneen viedä Platonin alukseen, 
joka lähti silloin Ateenan kanssa sotaa käyvään Aiginan saareen. 
Seurauksena oli, että Platon joutui sotavangiksi ja pääsi vapaaksi 
vain siten, että kyreneläinen Annikeris tunsi hänet ja maksoi hänen 
vapautumisensa lunnaat. Kesällä vuonna 388 Platonin otaksu¬ 
taan palanneen Ateenaan ja koonneen siellä, 40 vuoden ikäisenä, 
Pythagoraan tavoin ympärilleen joukon oppilaita. Siinä tarkoituk¬ 
sessa ostettua paikkaa, jossa hän opetti, nimiteltiin Akademiaksi. 
Myöhemmin, GO-luvulIansa, vanhemman Dionysioksen kuoltua, 
Platon kävi vielä kaksi kertaa Syrakusan hovissa, luultavasti toi¬ 
voen Dionin avulla saavansa toteutumaan poliittisia ihanteitaan; 
mutta silloinkin hän pääsi hädin tuskin hengissä kotiin. 


4. 

Platonin pyrkiessä etenemään tahollaan ottivat 
Aristippos ja Antisthenes kumpikin tavallansa käsiteltä¬ 
väksi sokraattisen kysymyksen ihmisen oikeasta hyvästä. 

ARISTIPPOS pitää parhaana tuokion onnea. Hänen 
varsinaisena tarkoituksenaan voi otaksua olleen, että ihmi¬ 
sen tulee olla valmis joka hetki tekemään parasta. Tämä¬ 
kin edellyttää jäntevyyttä, itsensähillisemistä, hyvettä, 
ja siitä saa selityksensä, että hän tunsi itsensä Sokrateen 
oppilaaksi. Hänen opissaan on ilmeisesti paljon samoja 
aineksia kuin protagoralaisessa sofistiikassa. Aristippoksen 
syntymäkaupungin Kyrenen mukaan nimitettiin hänen 
koulukuntaansa kyreneläiseksi. Hänen seuraajansa 
havaitsivat pian, että oppia täytyi tarkemmin muodos¬ 
tella. Theodoros korosti säilyvää hilpeätä mielialaa (kliara) 
enemmän kuin tuokion nautintoa. Ucgesias oikeastaan 
kehitteli opin ad absurdum: jos elämän arvo sisältyisi 
mielihyvään, olisi parasta etsiä kuolemaa, koska elämä 

tarjoo meille enimmäkseen mielipahaa. Annikeris kehoitti 
etsimään onnea perheen ja valtion hyvää tarkoittavista 
harrastuksista. Aristippoksen onnel li suu sopin kohtaam¬ 
me myöhemmin kypsyneemmässä muodossa Epikuroksen 
opissa. 

ANTISTHENES etsii ihmisen onnea vastakkaiselta 
taholta: ihminen tulee onnelliseksi ainoastaan vähentä¬ 
mällä tarpeitansa. Suhde Sokrateeseen on tässä helppo 
havaita. Mutta Antisthenes piti erikoisena kunniana 
voida tulla toimeen ilman kulttuurin miellyttävyyksiä 
ja johtui siten suorastaan palvomaan primitiivisiä elä¬ 
mäntapoja jonakin oleellisena. Ylpeys tirkistelee viit¬ 
tasi reiästä, kerrotaan Aristippoksen hänelle sanoneen. 
Tunnettu on hänen seuraajansa Diogenes , jonka elämä, 
tynnyri asuntona, tekee kyynikko-nimityksen käsitettä¬ 
väksi; nimitys viitannee osalta koiraa merkitsevään kreik¬ 
kalaiseen sanaan, osalta Kynosargesin gymnasioon, missä 
Antisthenes tapasi oleskella. Kyynillisyyteen sisältyi 
kuitenkin karua vakavuutta, joka myöhemmin johti stoa- 
laisuutcen, ja se seikka, ettei Diogenes osannut pyytää 
itselleen Aleksanterilta mitään muuta etua kuin että 
hän vetäytyisi syrjään ja antaisi päivän paistaa, on piirre, 
josta ei puutu ylevyyttä. 

Etiikkaa lukuunottamatta on Antisthenes ollut var¬ 
sin merkittävä oman aikansa filosofisissa kiistoissa eräällä 
toisellakin alalla. Hän on tunnettu siitä opistaan, että ainoas¬ 
taan tautologiset arvostelmat ovat mahdollisia. Voidaan 
sanoa ainoastaan »ihminen on ihminen», ei esim. »ihminen 
on hyvä». Tämä käsitys merkitsee Parmenideen ole- 
vaisuus-käsityksen soveltamista käsitteisiin: Antisthe¬ 
nes ei salli mitään erotusta. Antistheneen opettajana 
olikin ollut Gorgias. Ykseyttä ei käynyt yhdistäminen 
moneuteen. Käsitteiden välinen erotus on absoluuttinen; 
ihminen on ihminen eikä mitään muuta, hyvä on hyvä; 
apuverbin otaksutaan aina merkitsevän »on sama kuin». 

Kreikan filosofia — 4 

Platonin tehtäväksi tuli ottaa pohdittavaksi tämä rikki- 
viisas ongelma. 

Sokraattisten koulukuntien joukosta on vielä mai¬ 
nittava megaralainen , josta emme kuitenkaan paljoa tiedä. 
Se sovelsi hyvän käsitteeseen Parmenideen oppia yhdestä 
ainoasta olemisesta. 



IDEAOPPI. 

1 . 

Kreikkalainen sana idea k eidos, joka merkitsee 
ulkonäköä, kuvaa, muotoa, on sovitettu varsin erilaisiin 
asioihin, ja merkittävää on, että Demokritos voi nimittää 
atomejaan ideoiksi, joten sama sana on palvellut kahta 
samanaikaisesti luotua kerrassaan vastakkaista maail¬ 
mankatsomusta tosiolevaisen nimenä. Demokritoksen 
ja Platonin kesken vallitsee eräissä määrätyissä rajoissa 
vastaavaisuutta, joka kannattaa ottaa huomioon. Demo- 
kritoskin epäili aistien todistusta ja aistimaailman täyttä 
todellisuutta. »On olemassa kaksi tiedon muotoa», sanoo 
hän, »oikea ja hämärä. Epäaitoon kuuluu kaikki tämä: 
näkö, kuulo, haju, maku, tunto. Toinen on aito muoto, 
mutta aivan toisenlainen... Kun hämärä tieto ei enää 
kykene näkemään pientä tai sitä kuulemaan, haistamaan, 
maistamaan tai tuntoaistilla vaarinottamaan...», niin 
silloin täytyy toisen tiedon lajin mennä pitemmälle, hie¬ 
nompaan. Atomit ovat juuri tämä hienompi, jota kukaan 
ei voi nähdä eikä koskettaa, vaan jonka me ajattelemme 
ymmärryksellämme (dianoia). Ajatus näet vaatii edel¬ 
lyttämään jotakin sellaista.näkyväisen takana . 1 Demo- 

1 Yleiskatsaus Demokritoksen oppiin: 

1. Aistien välittämä tieto on hämärää, ainoastaan ymmärryk¬ 
sen tarjoama tieto on oikeata. 

2. Määrältään lukemattomat atomit ovat avaruuttatäyttävä 
aines. Niiden ohella on olemassa tyhjä avaruus. Demokritos nimit- 

# 

kritoshan pyrki toisten filosofien tavoin löytämään muut¬ 
tumatonta olevaista, jollaisen olemassaoloon Parmenides 
oli saanut heidät uskomaan, mutta samalla muutoksen 
mahdollisuutta. Aistit eivät osoita meille mitään pysy¬ 
väistä, sikäli näyttää Demokritos luottaneen Herakleitok¬ 
seen; kaikki oliot voivat muuttua, liueta. Täytyi niinmuo¬ 
doin ajatella olevan äärimmäisen pieniä hiukkasia, jotka 
eivät milloinkaan muutu, vaan liittyvät vain uusiin yhteyk¬ 
siin. Nämä atomit (= jakamattomat) Demokritos ajat- 
teli erilaisiksi muodoltaan, ne olivat viimeiset ja todelli¬ 
set muodot eli ideat, tosiolevainen aistien kirjavan lume- 
maailman takana. 

Sama asema oli Platonin ideoilla olioihin nähden. Ne 
olivat vain aivan toista laatua ja toisten lakien vallitse¬ 
mat. Atomit olivat ikuisessa tahdottomassa liikkeessä 
olevia aineellisia hiukkasia, Platonin ideat sitävastoin 
järkivoimia, joista käsin kaikki päämääräinsääntelemi- 
nen tapahtui, niin, ne olivat alkujaan ja oikeastaan juuri 
nämä säännöt eli normit itse, hyvän, toden ja kauniin 
normeeraavat voimat. 

Uni atomeja olevaiseksi, avaruutta ei-olevaiseksi, mutta sanoo, eitä 
tämä jälkimmäinen on yhtä hyvin kuin olevainenkin; maailmaa 
näet ei voida ajatella ilman avaruutta. Muodoltaan, suuruudeltaan 
ja painoltaan {viimeksimainittu on verrannollinen kokoon) atomit 
ovat erilaisia, laadultaan sitävastoin samanlaisia. Tulen ja sielun 
atomit ovat pyöreitä ja sileitä. Atomit eivät muutu, niiden keski¬ 
näinen asema muuttuu. 

3. Atomien liike tapahtuu mekaanisen välttämättömyyden 
mukaan; kaikki syntyy määrätystä syystä (logos) ja välttämättö¬ 
myyden painosta (anankg), sanoi jo Leukippos. 

' Tämä atomi- ja ananke-oppi lausuu jo selväsii materialismin 
tyypillisessä muodossaan. 

4. Sellaiset ominaisuudet kuin väri, maku, lämmin ja kylmä 
— vastakohtana ylempänä mainituille, jotka ajattelu lukee ato- 
meihin kuuluviksi — eivät ole olioiden omia, vaan ainoastaan mei¬ 
dän käsitystapaamme. Tätä erotusta on myöhemmin yleensä mai¬ 
nittu primääristen ja sekundääristen kvaliteettien nimellä. 

Kuten näimme, oli Platon ennen ideaopin esittä¬ 
mistä luonut pitkän sarjan dialogeja ja taideteoksia, ja 
nykyjään ei enää uskone kukaan hänen jo niitä kirjoittaes¬ 
saan pitäneen silmällä ideaoppia. Hän on hakeutunut 
siihen. Hänen aikaisemmissa dialogeissaan oli ollut pu¬ 
heena, kuinka ihmisiä tulee kasvattaa kelpoisuuteen ja 
hyveeseen, mitä Sokrates ei milloinkaan tahtonut ottaa 
tutkiakseen, ellei sitä ennen hänelle sanottu, mitä tarkoitet¬ 
tiin urhoollisuudella, mielenmaltilla ja muilla tavoitelta¬ 
villa hyveillä. Kasvatuksellinen tarkoitus ei jää koskaan 
pois, vaan on aina olemassa lähtö- ja suuntautumiskoh- 
tana. Platon ottaa dialogissa toisensa jälkeen sen käsi¬ 
teltäväksi suorasukaisen yksitoikkoisesti. Olihan Sokra¬ 
teen tapana ollut menetellä juuri siten. Sellaisesta otteesta 
onkin se hyöty, että johdumme jokaisessa uudessa tutki¬ 
muksessa ladun alkuun ja todellisuuteen. Tuskin kukaan 
toinen filosofi on tahtonut siinä määrin pitää mielessään 
alkuperäistä todellisuusaihetta. Kriitillisessä malttavai- 
suudessaan hän pidättää ajatusta niin tiukasti, että lukija 
käy helposti kärsimättömäksi. Vastaus siirretään yhä 
tuonnemmaksi. Useimmiten näyttää siltä kuin keskus- 
teju ei olisi johtanut mihinkään tulokseen, kunnes vähi- 
to Ien oivallamme, että jokainen dialogi on voittanut 
joinkin ajatuksen suurimmista vaikeuksista. 

»Gorgias» on avannut uran sellaisten ideain kuin 
kauniin, toden, hyvän otaksumiselle. Menon -dialogissa 
astutaan vielä eräs tärkeä valmistava askel. Siinä Sokra¬ 
tes antaa orjapojan koettaa omin neuvoin ratkaista mää¬ 
rättyä neliötä kaksi kertaa suuremman neliön piirtä¬ 
misen probleemaa ja havaita, että saamme etsityn neliön, 
jos otamme lävistäjän asemaksi. Mistä saa poika tämän 
tiedon? kysyy Sokrates. Itsestään, arvelee hän, ja esit¬ 
tää sitten aikaisemman olemassaolon ja apriorisen tie¬ 
don ajatuksen: meillä on sellainen tieto muistona tuosta 
edellisestä olemassaolosta, ja seii mieleen palauttami- 

seksi tarvitaan vain harkintaa. »Menonissa» Platon myös 
ottaa tarkemmin tähtäimeensä käsitteiden muuttumatto¬ 
man »tiedon» »oikean mielipiteen» vastakohtana. Vii¬ 
meksimainittu voi kyllä olla hyvä, mutta meillä ci olo 
mitään takeita siitä, ettei se »livistä meiltä pakoon». 
Se on lujitettava, ja tämä tapahtuu todistuksen avulla, 
sillä siten johdumme sellaiseen, mikä ei ainoastaan ole 
niin tai näin, vaan minkä täytyy olla mitä on, tänään 
samoinkuin huomenna, toiselle yhtä hyvin kuin toiselle, 
johonkin muuttumattomaan, ikuiseen . 

2 . 

Varsinaisen siirtymisen tähän ideamaailmaan esittää 
meille parhaiten Symposion , jossa Sokrates kertoo, mitä 
tietäjänainen Diotima on hänelle ilmaissut: kuinka yhä 
korkeammalle tähtäävä kaipaus, Eros, vie meidät yksi¬ 
tyiseen kohdistuvaa rakkautta ylemmäksi ja opettaa 
meitä rakastamaan yleistä, kaunista sinänsä, sitä, mikä 
on kaikin puolin kaunista, kun sitävastoin yksityinen 
on aina jossakin suhteessa epäkaunista. 

Diotima vaatii silta, jonka osaksi hänen viisautensa on tuleva, 
sitä oivallusta, että »ruumiin kauneus on jokaisen loisen ruumiin 
kauneuden sisar... Tämän hyvin oivallettuaan hän alkaa rakastaa 
jokaista kaunista muotoa ja halveksii ja väheksyy kiihkeätä rak¬ 
kautta yhteen ainoaan. Sitten hän alkaa pitää sielun kauneutta 
suurempana kuin ruumiin kauneutta ja tyytyy niinmuodoin sel¬ 
laiseen, jolla on jalo sielu vichälyksettömässä ruumiissa, rakastaa 
ja vaalii häntä ja kasvattaa ja synnyttää sellaisia ajatuksia, jotka 
voivat tehdä nuorisoa paremmaksi. Sitten hän johtuu näkemään 
kauneutta inhimillisissä laeissa ja laitoksissa ja havaitsemaan kai¬ 
ken tämän kauneuden sukulaiskauneudeksi, joten hänen täytyy 
myös huomata ruumiillisen kauneuden olevan vähäarvoisia. Inhi¬ 
millisistä laitoksista hänen sitten täytyy johtua tieteisiin, näkemään 
niiden kauneutta, ja katse suunnattuna kauneuden moninaisuuteen 
lakata rakastamasta kauneutta orjan tavoin toisessa tai toisessa 
pojassa tai henkilössä tai toisessa tai toisessa työssä, mikä osoittaisi 
hänet vaivaiseksi ja ahdasmieliseksi... 

Ken on päässyt niin pitkälle rakkauden tiedossa ja oikeassa 
Järjestyksessä ja oikealla tavalla katselee kauniin muotoja, saa* 
vottaa vihdoin päämäärän ja saa äkkiä nähdä jotakin olemuksel¬ 
taan ihmeellisen kaunista, juuri sen, Sokrates, jonka tähden hän 
on alistunut edelläkäyneisiin vaivoihin. Tämä kaunis on ensinnä¬ 
kin ikuinen, syntymätön ja kuolematon, kasvamisesta ja vähenty¬ 
misestä vapaa; sitäpaitsi se ei ole kaunista toisessa, himaa toisessa 
suhteessa, ei myöskään kaunista toisena, rumaa toisena hetkenä, ei 
myöskään kaunista verrattuna toiseen ja rumaa verrattuna toiseen, 
ei myöskään kaunista täällä ja rumaa siellä, kaunista eräille ja rumaa 
toisille. Tämä kauneus ei liioin ilmene hänelle kasvoina, käsinä 
eikä minään ruumiillisena, ei puheena eikä ulkonäkönä, ei mis¬ 
sään toisessa olevaisena, ei missään elävässä olennossa maan 
päällä tai taivaassa, vaan sellaisena, mikä on olemassa sinänsä 
ja itsessään, iäisenä ja muuttumattomana, ja missä kaikki 
muu kaunis on osallisena siten, että kaiken muun syntyessä 
ja hävitessä tämä ei suurene eikä pienene eikä ole minkäänlaisen 
muutoksen alainen.» 

Ajatusjuoksu on sama kuin Wallinin psalmissa; 
Ivun luomakunnan ja elämän jokaisessa sykkeessä ilme¬ 
nee niin paljon kaunista, kuinka kaunis täytyykään 
silloin olla itse lähteen, iäti kirkkaan! Kenties vielä voi¬ 
makkaammin ilmaisee Platon ideain näkemisen valtavaa 
vaikutusta Phaidroksessa kuvailemalla komeasti, kuinka 
sielut kulkevat, Zeus ja jumalat etunenässä ja heidän 
jäljessään muut sielut, joilla on tahtoa ja kykyä, taivaan 
yläpuolella olevaan avaruuteen, jota ei ole vielä milloin¬ 
kaan kukaan runoilija lauluillaan ylistänyt, kulkevat 
sinne, missä saavat nähdä tosiolevaisen. Siellä nähdään 
oikeuden idea ja kohtuullisuuden ja totisen tietämisen 
ja kaiken muun, mikä on tosiolevaista. Sellainen oli 
sielun elämä ennen syntymää, ja siitä, mitä olemme näh¬ 
neet, jospa vain vilahdukseltakin, on mielessämme nyt 
hämärä muisto. Parhaiten muistamme kuitenkin kau¬ 
neuden, jonka olemme tänne alas tultuamme käsittäneet 
kirkkaimmalla aistillamme, näöllä, joten se säteilee 
kirkkaimmin meitä kohti. Viisautta sitävastoin ei nähdä 

näöllä, sillä se aiheuttaisi liian kiihkeitä rakkauden- 
ilmauksia, jos jättäisi itsestään sellaisen hohtavan, näköön 
tunkeutuvan kuvan, ei myöskään mitään muuta, mikä 
on rakastamisen arvoista, vaan tämä on tullut yksin kau¬ 
neuden osaksi, joten kauneus on kaikesta aito olevaisesta 
eniten ilmihohteleva ja eniten rakkautta herättävä. 

Helposti huomaa, ettei Platon ole käyttänyt aja¬ 
tusta yksinomaan filosofisena välineenä, vaikka se sellai¬ 
sena onkin hänelle aina lopullisesti ratkaiseva. Sinä kau¬ 
tena, jolloin ideaoppi syntyi, häneen on vaikuttanut voi¬ 
makkaasti kreikkalainen mystiikka, ja hän viittaa useissa 
kohdissa siihen, että syvimmät totuudet ilmestyvät 
meille jumalaisen hulluuden tilassa, esimerkiksi rakkau¬ 
denkaipuussa, tietäjänäyissä ja bakkantisessa hur¬ 
miossa. Sellaisissa tilaisuuksissa Sokrates' leikillisesti 
vetoo ilmestyksiin. 

Symposionissa ja Phaidroksessa ideamaailma ilmenee 
näkynä, ja sellaisena se on tullut säteilcmään monien 
aikojen runoudessa, ei vähimmin Tegnörin runoissa. 
Pkaidonissa (joka on kirjoitettu ennen Phaidrosta) Platon 
tahtoo yhtäläisyyden ideasta lähtien tieteellisesti meille 
todistaa, etteivät ideat ole muovatut kokemustamme 
vastaaviksi, vaan että niiden täytyy olla olemassa ennen 
kaikkea kokemusta, koska ovat sen edellytyksenä: ellei 
meillä olisi alunpitäen, entisen olemassaolon muistona, 
yhtäläisyyden, hyvyyden, kauneuden tai terveyden mit¬ 
takaavaa, emme milloinkaan kokemuksessa erottaisi yhtä¬ 
läistä ja erilaista, hyvää ja pahaa yms. Siinä muodossa, 
olemiston ja ihmiselämän normieii järjestelmänä, idea- 
oppi on esiintynyt filosofiain pitkässä sarjassa aina mei¬ 
dän päiviimme saakka ja on herännyt Ruotsissa uudelleen 
eloon Boströmin ajattelussa. 

Platonille itselleen ideaoppi on tietenkin ollut samalla 
kertaa näkyä ja tiedettä. Sitä ei voikaan missään tapauk¬ 
sessa ymmärtää, ellei käsitä sitä kummallakin tavalla. 

Pelkkänä näkynä se muuttuu helposti taikauskoksi ja 
menettää normeoraavan ankaruutensa, uudistukselleen 
jännevoimansa. Pelkkänä tieteenä se muuttuu dogmaat¬ 
tiseksi. Tegnörin »Det eviga» kenties osoittaa ideat juuri 
sellaisina kuin ne on käsitettävä, näkynä ja ajatuksena 
yhdellä kertaa. Samoin Viktor Rydberg. Boström 
omaksuu ideaopin tietenkin lähinnä tieteenä, mutta 
hänessä on kumminkin se tuli, jota ruokkii ainoastaan 
jumalainen syventyminen ja näkyjen lahja. 

Aivan pian huomaa, että Platon yleensä mainitsee 
vain harvoja ideoita puhuessaan ideain-maailmastaan, 
kauniin, toden, hyvän, yhtäläisyyden, oikeuden ja koh¬ 
tuullisuuden, terveyden, siis eräitä normeja. Hänen todis¬ 
tuksensa tarkoittaa ensi sijassa näitä ja ottaa toisia tus¬ 
kin ollenkaan huomioon. Hän otaksuu kuitenkin sitä¬ 
paitsi ideoita kaikelle, mitä voidaan ajatella, ihmisille, 
puille, sanalla sanoen idean jokaista yleiskäsitettä, jokaista 
nomen appollativumia vastaamaan. Riittääkö siis hänen 
todistuksensa sellaisiinkin? Sitä voi ainakin osittain nii¬ 
hin soveltaa. Symposionissa hän saavutti kauneuden 
idean poistamalla eri kauneudenlajeja toisen toisensa, 
jälkeen, niin että lopulta oli enää olemassa vain yleinen 
sinänsä, puhdas kauneus. Samoin hän olisi voinut etsiä 
yleistä esim. hevosesta ja päätyä siten hevosen ideaan. 
Hän oli oppinut tämän menetelmän Sokrateelta: määri¬ 
telmä, joka antoi yleiskäsitteen, antoi samalla oleellisen, 
substantiaalisen. 

Olipa miten hyvänsä, joka tapauksessa säilyy erään¬ 
lainen ero toisaalta sellaisten ideain kuin hyvä ym., 
toisaalta sellaisten kuin hevosen idean välillä, ja Platon 
onkin myöhemmin (Parmenides-dialogissa) tehnyt kysy- 
myksenalaiseksi, onko oikeus otaksua esim. ihmisen, 
tulen, veden ideoita, hiusten, liejun ja loan ideoista puhu¬ 
mattakaan. Mikä siis on idean-käsitteen olennaisena 
puolena? 


5$ Jdeaoppi 

a. Kaikille on yhteistä, että ne merkitsevät jotakin 
yleistä. Mutta pitäisihän meidän siltä näkökannalta 
otaksua lialla, jopa vääryydelläkin olevan oman ideansa? 

b. Yhteistä olisi Platonin mielipiteen mukaan myös 
se, että ne merkitsevät jotakin täydellistä. Mutta siinä 
tapauksessa täytyy mainitut epätäydellisyyden käsitteet 
sulkea pois. Hevosen tai puun idea sitävastoin kestävät 
tämänkin kokeen; samoinkuin kauneus sinänsä on kau¬ 
neutta korkeimmassa täydellisyydessään, samoin on hevo¬ 
sen idea mallikuva, edustaa kaikkia yksityisiä hevosia, 
jotka eivät voi milloinkaan olla muuta kuin epätäydelli¬ 
siä jäljennöksiä. Jos yleistämisperiaate uhkaa joutua 
ristiriitaan idealisoimisperiaatteen kanssa, saa jälkim¬ 
mäinen etusijan ja on niinmuodoin se, johon meidän 
oikeastaan on turvauduttava. Se käy siitäkin ilmi, että 
kun Platon sitten tahtoo sijoittaa ideat järjestelmään ja 
kohoo ylöspäin alemmista yhä korkeampiin, hän lopuksi 
päätyy hyvän ideaan. Tällöin näyttää tapahtuvan siir¬ 
tymä: yleistys muuttuu idealisoinniksi. Korkeampaan 
sukuun kuuluvien lajien sijaan saamme arvoja, pää¬ 
määriä, jotka lopulta keräytyvät korkeimman päämää¬ 
rän, hyvän, alaisiksi. 

c. Yhtäläisyyden ideassa tulee vielä jotakin yleistyk¬ 
sen ja idealisoinnin lisäksi, nimittäin se, että siitä muo¬ 
dostuu kokemuksen edellytys. Se on siis ajatteluamme 
perustava , ja sellaisina merkitykseltään perustavina — 
toisin kuin hevosen idea — korkeimpina normeina on 
Platon pitänyt sellaisia ideoita kuin toden, hyvän ja 
kauniin, jotka senvuoksi aivan luonnollisesti muodosta¬ 
vat oman erikoisen ryhmän. 

Laajassa Politeia(Valtio)-dialogissa näemme idea- 
opin maailmankatsomuksen kokonaisena. Käsiteltävänä 
on lähinnä oikeuden idea, mutta sitä koskevat tutkimuk¬ 
set antavat aihetta lähemmin kehitellä ideaopin johto¬ 
päätöksiä pitäen silmällä erinäisiä erikoiskysymyksiä: 

sielun kolmijakoa ja sen suhdetta yhteiskunnan sääty- 
jakoon, uskontoa, taidetta ja tiedon eri lajeja. 

a. Sielussa on kolme eri kykyä (tai osaa), joita voi¬ 
taisiin suomeksi mainita nimillä Pyyde (me koemme 
nälkää ja janoa, rakastamme, toivoelemme ja tahdomme), 
Rohkeus (yleensä ylevämmät tunteet, kuten laadultaan 
jalompi viha, »sydän») ja Järki. Tämä jako noudattaa 
lähinnä korkeustasoja; siihen aikaan ei vielä ollut selvää 
käsitystä myöhemmin tavallisesta rinnakkaisjaosta, tah¬ 
don, tunteen ja ymmärryksen erottamisesta. Kaikkiin 
kolmeen kykyyn sisältyy näitä myöhempiä toimintoja, 
vain alemmassa ja korkeammassa muodossa. Niinpä 
liittyy Pyyde enemmän aistivaikutelmiin, rohkeus enem¬ 
män mielikuviin ja järki selvään tietoon. —* Aiheen sie¬ 
lun jakamiseen Platon havaitsee siinä, että eri kyvyt 
kiistelevät keskenään, varsinkin pyyde ja järki; viha voi 
toisaalta rangaista pyydettä, toisaalta itse joutua jär¬ 
jen rangaistavaksi. — Ainoastaan järki on kuolematon 
(samoin opettaa Platon myöhemmin Timaios-dialogissa), 
Phaidroksessa ovat kaikki osat mukana edellisessä ole¬ 
massaolossa ja kuoleman jälkeen; Phaidonissa, jossa sie¬ 
lun kuolemattomuus on todistettavana, ei puhuta mitään 
sielun osista. 

Jokaisella sielun osalla on oma hyveensä: järjen 
hyve on viisaus, rohkeuden hyve urhoollisuus, pyyteen 
kohtuullisuus, ja kun jokainen osa on niinkuin sen tulee 
olla, vallitsee niiden kesken oikea suhde, dikaiosyne, 
oikeus sisäisessä merkityksessä. 

b. Samoinkuin sieluun kuuluu nämä kolme kykyä, 
kuuluu valtioon kolme säätyä, hallitsevat, sotilaat, ja 
elättävät. Jos hallitsevat ovat viisaat, sotilaat urhoolli¬ 
set ja elättävät maltilliset, vallitsee kokonaisuudeessa se 
suhde, jota nimitämme oikeudeksi. (Maltillisuus saa 
kuitenkin yleisemmän merkityksen, joka ei täysin 
sovellu tähän kaavaan.) Joka kohdassa tähdennetään 

työnjaon ajatusta; jokaisen tulee hoitaa omat asiansa, 
pysytellä siinä, missä hän on asiantuntija. Platonin 
valtio-oppi on tullut jälkimaailmalle merkittäväksi 
ennen kaikkea senvuoksi, että se yleisesti vaatii 
objektiivisuutta ja oikeutta. Sinänsä oikean, idean, 
tulee olla johtotähtenä. Platonin valtioonsa suunnittele¬ 
mat eri laitokset eivät yleensä ole soveltuneet toteutet¬ 
taviksi. Eräässä myöhemmässä dialogissa (»Valtiomies») 
hän on selittänyt tarkemmin käsitystään eri valtiomuo- 
doista. Jos voitaisiin ajatella hallitsevien tyytyvän 
noudattamaan lakia ja oikeutta, olisi parasta, jos heitä 
olisi niin vähän kuin suinkin mahdollista; paras olisi 
niinmuodoin yksinvalta (monarkia), seuraava järjestyk¬ 
sessä harvainvalta (aristokratia), viimeinen monienvalta 
(demokratia). Mutta jos on otettava lukuun hallitsevat, 
jotka menettelevät mielivaltaisesti, on sitävastoin sitä 
parempi, mitä enemmän heitä on, koska he silloin voivat 
rajoittaa toistensa valtaa; paras on siinä tapauksessa 
monienvalta, seuraava harvainvalta, jota silloin nimite¬ 
tään oligarkiaksi, ja kaikkein kehnoin despotia. 

c. Kansalaisten kasvatusta käsittelevässä pitkässä 
selvittelyssä Platon arvostelee varsin terävästi vallitse¬ 
vaa uskontoa. Hän jatkaa Ksenophonin aloittamaa taiste¬ 
lua. Jo eräässä varhaisemmassa dialogissaan (Euthyphron) 
on Platon tähdentänyt, ettei jokin asia tule oikeaksi 
siitä syystä, että se on jumalten käsky, vaan että se on 
jumalten käsky, koska se on oikea. Tätä katsomusta 
noudattaen hän tuomitsee sellaiset tarut, joiden mukaan 
jumalissa ilmenee inhimillisiä puutteellisuuksia ja juma¬ 
lat käskevät tekemään sellaista, mikä on järjellemme häpe¬ 
ällistä. Jumalallista ovat Platonille ideat, jotka lopulta 
keräytyvät yhden ainoan korkeimman idean, Hyvän 
idean alaisiksi, josta sanan varsinaisimmassa merkityk¬ 
sessä tulee platonismin jumaluus. 

d. Platon piti erinäisistä syistä Homeroksen luke- 

mistä vahingollisena. Sama näkökanta saa hänet yleensä 
myöntämään runoudelle ja taiteelle liian vähän arvoa. 
Hän johtuu kuitenkin toiseltakin näkökannalta samaan 
tulokseen. Idea, sanoo hän, on aito todellisuus, aistilli¬ 
nen olio on idean kuva, taiteellinen kuva taas on tämän 
kuvan kuva — siis vielä askelen kauempana totuudesta. 
Tämä on ilmeinen erehdys, jonka muuten korjasi uus- 
platonilainen Plotinos: taiteilija kokee esittää aistittavaa 
oliota niin, että idea on siinä läpikuultavampi kuin todel¬ 
lisuudessa. Platon, joka vaatii käsitteellistä tietoa, epäilee 
ja ylenkatsoo myös taiteilijainnoitusta, joka ei kykene 
selvittämään perusteitansa. Se on pelkkää mieliala- 
suggestiota, magnetisointia, kuten hän nimittää sitä 
todennäköisesti ensimmäisessä dialogissaan, Ionissa. Kai¬ 
ken tämän ohella Platon on kuitenkin aina palvonut 
kauneuden ideaa ja useasti osoittanut ymmärtävänsä 
taiteen tuotteita, mutta kauneus on hänestä näyttänyt 
säteilevän kirkkaimmin yhdyttyään totuuteen ja hyvyy¬ 
teen. 


3 . 

Siten rakennettuaan ideaoppinsa Platon on seuraa- 
vassa dialogisarjassa osalta syventynyt perusteellisem¬ 
min probleemoihin, jotka on aikaisemmin kiireesti sivuut¬ 
tanut, osalta taas esittänyt omaan oppiinsa kohdistuvia 
varsin painavia epäilyksiä. 

TAcaftefos-dialogissa hän on koettanut todistaa mah¬ 
dottomaksi tiedon perustamista siihen, mitä mainitaan 
nimellä aisthesis (aistihavainnon) tai siihen, millä on 
nimenä doksa (mieltämiseen ja mielipiteeseen); korkeam¬ 
maksi ja todelliseksi tiedoksi hän on ajatellut epistSmen 
(käsitteellisen, eksaktiseen todistukseen pohjautuvan tie¬ 
don). Aisthesiskykyä arvostellessaan hän joutuu torju¬ 
maan Protagoraan väitettä, että ihminen on kaiken mitta. 


i>2 Ideaoppi 

Doksan arvostelu päätyy niinsanotun oikean mielipiteen 
riittämättömyyden osoittamiseen; asianhan muuten sano¬ 
taan (vrt. Menon) olevan autettavissa siten, että sellainen 
tieto täsmällistetään todistuksen avulla. Mutta tässä 
viitataan samalla todistamisen vaikeuteen: muodostuisi- 
han jokainen todistus uudeksi oikeaksi pitämykseksi, joka. 
olisi vuorostaan todistettava. 

Parmenides kohdistaa kerrassaan järkyttäviä iskuja 
ideaoppiin. Aluksi siinä esitetään ylempänä mainitut, 
sellaisia ideoita kuin ihmisen, tulen yms. koskevat 
harkinnat. Sitten hän kysyy, kuinka idea, joka on yksi, 
voi olla olemassa yksityisissä kuvissa ja eikö idea siten 
pirstoudu. Ja lopuksi hän ihmettelee, ovatko ideain 
maailma ja kuvien maailma minkäänlaisissa suhteissa 
toisiinsa. Isännän idea on suhteessa orjan ideaan, ja 
isäntä todellisuudessa on suhteessa orjaan todellisuudessa, 
mutta orja ei ole isännän idean orja, ja yleensäkään 
ei molempien maailmojen välillä ole mitään yhteyttä; ne 
eivät vaikuta millään tavalla toisiinsa eivätkä voi tietää 
mitään toisistansa. Tuntematonta on meille kaikki 
»sinänsä olevainen», ja sille, Jumalalle, olemme me itse 
tuntemattomat. Me olemme kerrassaan suljetut omaan 
maailmaamme. Parmenides-dialogiin sisältyvät muistu¬ 
tukset tavataan sitten suurin* piirtein • katsoen Aristo¬ 
teleen opissa. Aristoteles ottikin Platonin viimeisten 
kahdenkymmenen vuoden aikana osaa akadeemisiin kes¬ 
kusteluihin. 

Sofistissa Platon johtuu lopullisesti selvittämään 
suhdettaan Parmenideseen. Se olikin välttämätöntä. 
Platon oli noudattanut Parmenideen oppia, mikäli oli 
kysymyksessä ajattomuus , mutta ei, mitä tuli moneuteen , 
koska hän, puhumattakaan siitä, että aistittavat oliot 
esiintyivät moneutena suhteessaan vastaavaan ideaan, 
otaksui. moneutta ilmenevän itse ideain-maailmassakin. 
Parmenidesta oli estänyt moneuden otaksumisesta se 

ajatus, että siinä tapauksessa täytyisi löytyä ei*olevainen 
erottamaan olevaisia toisistaan, ja ei-olevaista ei voitu 
ajatella. Platon tahtoo nyt todistaa, että löytyy sellai¬ 
nen ei-olcminen 7 joka on ajateltavissa, ei-oleminen aivan 
toisessa merkityksessä kuin se absoluuttinen ei-oleminen, 
jota hän myöhemmin nimitti aineeksi. Ajatelkaamme 
käsitteitä liike ja oleminen. Liike on, sen ja olemisen 
välillä vallitsee niinmuodoin yhteyttä. Se ei kumminkaan 
ole sama kuin oleminen, se ei ole olemista, se on ei-ole- 
mista. Se ei kumminkaan ole pelkkä olemattomuus, se 
on vain toista kuin oleminen, toistaolemista . Ja juuri tämä 
toinenoleminen se erottaa ideoita toisistaan. Kaunis ja 
kaikki muut ideat ovat suhteessaan olemiseen ei-ole- 
mista, toista, mutta ovat kuitenkin. 

Siten Platon on samalla suoriutunut Antistheneen 
mielipiteestä (ylempänä s. 49). Platon katsoo nyt todis¬ 
taneensa, että kahdella käsitteellä voi erillisyydestä 
huolimatta olla samalla yhteyttä. 

77/rtatos-dialogissa esitetään aineen käsite. Mistä 
johtuu, että oliot muodostuvat vain idean puutteellisiksi 
kuviksi? Platon pohtii kysymystä vasta tässä myöhäi¬ 
sessä dialogissa. Täytyy olla olemassa idean vastakkais- 
prinsiippi. Sen varsinainen nimi on Platonin opissa ei- 
oleminen , absoluuttinen olemattomuus, siis ei Sofistin 
toinenoleminen. Se on se, mitä Aristoteleen mukaan on 
yleensä nimitetty materiaksi, aineeksi. Tarkemmin 
katsottaessa havaitaan Platonin ainekäsitteessä useita 
eri ajatusaiheita. 1. Aine on ei-oleminen. 2. Aine on 
täytymys, Ananke, tarkoitussyinä esiintyvien ideain vasta¬ 
kohtana. 3. Aine on perusaine, ehdottomasti muodoton 
ja ominaisuudeton, ja voi juuri siitä syystä ottaa vastaan 
kaikki ominaisuudet. 4. Aine on tyhjä avaruus, jota 
Demokritoskin nimitti Olemattomaksi. 

Platon kuvailee sitten pikemmin mystilliseen tapaan 
aisti maailman syntyä ja suhdetta ideainmaailmaan. De- 

miurgi sekoittaa yhteen olemista ja ei-olemista ja luo 
sitten aluksi maailmansielun, joka on puhdas idea samoin¬ 
kuin yksityisetkin sielut. Kappaleet puolestaan eivät 
nekään ole puhdasta ainetta, vaan jo muovattua. Vii¬ 
meiset elementit ovat pintoja, jotka liittyvät kiinteiksi 
kappaleiksi; niinpä esim. tulen alkuhiukkaset ovat pyra¬ 
mideja (4 kolmiota), ilman oktaedrejä (8 kolmiota) jne. 
Siten hän saa pelkistä avaruusmuodoista johdelluksi sen, 
mikä täyttää avaruuden. 

Vanhoilla päivillään Platon sepitti suuren teoksen 
Lait . Siinä ei ideaoppia enää mainita. Siihen sisältyy 
kokemuksenomaisempia tutkisteluja, kuinka elämä on 
järjestettävä ottaen huomioon todellisuuden tarjoamat 
edellytykset. 

Pari Platonin myöhempää dialogia näyttävät viit- 
taavan siihen, että hänen on tehnjt mieli muovata idea- 
oppinsa pythagoralaiseksi lukuopiksi. Samoinkuin luvut 
ilmaisivat ideatkin olioiden syvimpiä lakeja, ja juuri 
matematiikasta oli Platon löytänyt tien sinänsä oikeaan, 
muuttumattomaan. Platon erottaa kuitenkin aina toisis¬ 
taan ideat ja luvut. Hänen lähimmät seuraajansa, Speu- 
sippos ja Ksenokrates, kehittävät oppia voimakkaam¬ 
min pythagoralaiseen suuntaan. Ykseys ja moneus, 
rajoitettu ja rajaton, pariton ja parillinen olivat heidän 
perusp rinsii ppinsä. 

Säilyessään pitkän ajan, yhdeksättäsataa vuotta, 
platoninen koulukunta, Akademia, muunsi usein julis¬ 
tustaan ajanvirtausten mukaiseksi, joskin erikoinen suhde 
Platoniin aina säilyi. 



ARISTOTELES CONTRA PLATON. 


Jos Aristoteles asetetaan Platonin vastakohdaksi, 
niin tämä »contra» on ajateltava sangen ystävälliseksi ja 
on tarkattava sitä yhtäpitäväisyyttä, joka on ennen kaik¬ 
kea luonteenomainen heidän suhteelleen. Aristoteles on 
Platonin oppilas, ei ainoastaan siinä merkityksessä, että 
on nauttinut hänen opetustaan, kahtena vuosikymme¬ 
nenä, vaan myöskin sikäli, että hän pääasiassa omaksuu 
mestarinsa opit. Silloinkin, kun he toisistaan eroavat, 
tapaamme Aristoteleella usein huomautuksen, jonka Platon 
itse on ennakolta arvannut ja lausunut. Joka tapauk¬ 
sessa on Aristoteles perustellut sellaisen muistutuksen 
vakavammin ja kiinnittänyt huomiota vaikeuksiin, jotka 
platonismi oli jättänyt ratkaisematta. Siten muodostuu 
näiden ajattelijoiden välille joukko vastakohtia, joiden 
jännitys tunnettiin läpi keskiajan ja kauemminkin. 

Aristoteles syntyi 384 e. Kr. Hänen isänsä oli Makedonian 
kuninkaan henkilääkäri. Kahdeksantoista vuoden ikäisenä Aristo¬ 
teles tuli Platonin oppilaaksi ja oli hänen luonaan hänen kuole¬ 
maansa, saakka, siis kaksikymmentä vuotta (366—347 e. Kr.). 
Vuosina 342—335 hän oli Aleksanteri Suuren opettajana. Muuta¬ 
mia vuosia myöhemmin hän perusti Ateenaan oman filosofikoulun. 
Hänen opetustoimintansa tapahtuu samaan aikaan kuin Aleksante¬ 
rin sotaretket Aasiassa. Aleksanterin kuoltua syntyi Ateenassa 
uhkaava mieliala niitä kohtaan, joita epäiltiin kiintymyksestä 
Makedoniaan, ja Aristoteles pakeni kaupungista »jotteivät ateena¬ 
laiset toista kertaa tekisi filosofiaan kohdistuvaa rikosta». Hän 
kuoli vuotta myöhemmin. 

Kreikan filosofia — 6 

Aristoteles on kirjoittama osalta dialogeja, jotka oli tarkoiteltu 
suuremmalle yleisölle, osalla opetuksessa köytettäviä oppikirjoja. 
Edelliset ovat paria katkelmaa lukuunottamatta hävinneet. Vii¬ 
meksimainitut esittävät, toisin kuin Platonin dialogit, järjestelmäl¬ 
lisesti filosofian eri osia. Tärkeimmät ovat; kokoelma loogillisia 
tutkielmia, joita kaikkia yhteensä on myöhemmin yleensä mainittu 
nimellä Organon; Metafysiikka (saanut sen nimen, koska oli sijoi¬ 
tettu Fysiikan jälkeen); Fysiikka, sielua käsittelevä tutkimus, pari 
eetillistä teosta (tärkein niistä on Nikomakholainen etiikka, joka 
on saanut nimensä Aristoteleen pojasta), lisäksi Politiikka, Reto¬ 
riikka ja Poetiikka. 


1 . 

MUOTO JA AINE. 

Aristoteles ottaa lukuun saman perusvastakohdan 
kuin Platon: idea (eli muoto) ja materia (aine). Siilien 
perustuu kaikkea vallitseva ylitäpitäväisyys. Idea ja 
materia eivät kumminkaan merkitse heidän opeissaan 
täysin samaa, ja siitä johtuu, että he eroavat toisistaan. 

a. Platonin opin mukaan ideat piilivät olioiden 
tuolla puolen. Oliot olivat vain kuvia, joita hän kerran 
vertaa varjoihin. Olioista riippumatta on idea olemassa 
»sinänsä» ja on ainoa todella olevainen, ainoa substantiaa- 
linen. Aristoteles tekee suunnilleen samat muistutukset 
kuin Parmenides-dialogissa tätä mielipidettä vastaan 
esitetyt ja väittää, että ideat ovat ainoastaan olioissa, nii¬ 
den muoto- ja kehitysprinsiippeinä. 

b. Vielä huomataan se erotus, että Aristoteles käsit¬ 
tää muodon ja aineen suhteellisesti, niin että se, mitä 
nimitetään muodoksi verrattuna toiseen, esiintyy aineena 
toiseen verraten. Kivilohkare on muotoa verrattuna 
muodottomankaan massaan, mutta ainetta verrattuna 
siitä muovattavaan kuvapatsaaseen, samoinkuin viimeksi¬ 
mainittu vuorostaan on ainetta verrattuna siihen taitei¬ 
lijan ideaan, jonka mukaan se on muovattu. Valitsim- 

mepa lähtökohtamme miten tahansa, aina voimme aja¬ 
tella sarjoja, jotka toisaalta johtavat alaspäin yhä muo- 
dottomampaan, toisaalta ylöspäin yhä täydellisemmin 
muovattuun. Alaspäin siirtyessämme johdumme esi¬ 
merkiksi itse elementteihin, jotka ovat kuitenkin jo 
omaksuneet muodon, määrätyn kvaliteetin, ja senvuoksi 
viitlaavat kauemmaksi kaikkien elementtien yhteiseen 
pohjaan, sellaiseen, millä ei ole mitään ominaisuutta, 
mutta mikä juuri siitä syystä voi omaksua minkä omi¬ 
naisuuden tahansa, niin sanoaksemme puhtaan mah¬ 
dollisuuden. Jostakin sellaisesta puhuu Platonkin 
Timaioksessa, mutta hän ei pidä kiinni tästä aine-käsit¬ 
teestä, vaan merkitsee aineen lopulta puhtaaksi ei-ole- 
miseksi. Mahdollisuuden mukaisesti olevaiseksi tai pel¬ 
käksi mahdollisuudeksi määrittelee sitävastoin Aristo¬ 
teles aineen sanan ankarimmassa merkityksessä, »ensim¬ 
mäisen aineen», materia priman , kuten sitä sitten nimi¬ 
tettiin. Hän tahtoo siten sanoa, ettei ainetta voida aja¬ 
tella muodosta erotettuna, ettei se ole olemassa sinänsä, 
ja samaa ajatusta tahtoi kaiketi Platonkin ilmaista nimit- 
täessään ainetta ei-olevaiseksi. Jos taas liikumme ylös¬ 
päin, kohti muotoja, niin tulemme vihdoin, arvelee Aristo¬ 
teles, puhtaaseen, aivan aineettomaan muotoon, sinänsä 
olemassaolevaan muotoon, jonka nimenä on Nuus, Jumala. 
Niin saavutetaan siis kuitenkin sinänsä olevainen eidos, 
jota Aristoteles oli pitänyt aivan mahdottomana Plato¬ 
nin opissa. Voi ennakolta arvata, millaisia vaikeuksia 
tämä käsite tulee tuottamaan Aristoteleelle. 

c. Vaikka Aristoteles siis ei ole tahtonut aivan joh¬ 
donmukaisesti tehdä muotoa ja ainetta keskinäissuh¬ 
teessa oleviksi käsitteiksi, joita kumpaakaan ei käy ajat¬ 
teleminen muuten kuin suhteessa toiseen, vallitsee korre- 
latiosuhde kuitenkin hänen ajatusjuoksuansa siinä määrin, 
että -tahtoo päästä alinomaa vaikuttamaan niissäkin koh¬ 
dissa, missä se ei hyvin sovellu Platonin opista omaksut- 

luihin ajatuksiin. Tämä ilmenee erittäinkin, kun on 
kysymyksessä yleisen ja yksityisen välinen suhde. Pla¬ 
tonille on yleinen epäilemättä idea, muoto, ja niin tahtoo 
Aristoteleskin sen käsitettävän. Mutta jos ajattelemme 
aineen merkitsevän mahdollisuutta ja muodon todelli¬ 
suutta, voi suhde kääntyä päinvastaiseksi: sukukäsitettä 
voidaan pitää pelkkänä mahdollisuutena, joka todellis- 
tuu yksityisissä yksilöissä, taiteellista ideaa mahdollisuu¬ 
tena, joka todellistuu taideteoksessa. Aristoteles joh¬ 
tuukin toisinaan sanomaan niin. Platonille merkitsi 
vain yleinen tosiolevaista, ja tekee mieli otaksua, että 
Aristoteleen täytyi olla vaikea luopua siitä mielipiteestä, 
koska hän samoinkuin Platon antaa tiedettävyyden olla 
substantiaalisuuden kriteriona. Mutta hän selittääkin 
päinvastoin, että yksityiset oliot ovat substansseja ensi 
sijassa, sukukäsitteet sitävastoin vasta toisessa sijassa. 
Hän ajattelee tällöin ilmeisesti sitä, että sukukäsite sisäl¬ 
tyy yksityiseen ja on sen varsinaisena olemuksena, ja 
siten hän voi edelleenkin katsoa säilyttäneensä yhteyden 
Platonin premissien kanssa. Keskiajalla hänen mieli¬ 
piteensä kärjistettiin opiksi, jonka mukaan yksityisessä on 
enemmän muotoa kuin yleisessä, koska se on omaksunut 
ensinnäkin sukukäsitteen muodon, mutta lisäksi vielä 
yksilöllisen muotonsa. 

d. Syynä siihen, että Aristoteles johtui otaksumaan 
puhtaan muodon'(Nuus), oli se, että hänelle oli tarpeen 
liikkeen prinsiippi, primus motor. Sen itsensä täytyi olla 
liikkumaton, koska muuten sen oma liike olisi vuoros¬ 
taan kaivannut syytä. Ja liikkumaton voi olla ainoas¬ 
taan se, mikä on vapaata aineesta. Missä ikänä on ole¬ 
massa ainetta, ts. todellistamatonta mahdollisuutta, siinä 
syntyy välttämättä liikettä, joka juuri merkitsee aineesta 
muotoon, mahdollisuudesta todellisuuteen siirtymistä. 
Aluksi voimme tällöin ajatella liikettä avaruudessa. On 
selitettävä, kuinka tähtitaivas ja sen jälkeen kaikki muu 

tulee liikkeeseen. Mutta ajatusjuoksu tulee luonnolli¬ 
semmaksi, jos muistamme, että kaikki liike on Aristote¬ 
leen mukaan teleologista. Hän on ajatellut lähinnä elol¬ 
lista ja tietoista, täydellistymisprosessia. Mahdollisuus on 
hänelle taipumus, joka odottaa kypsymistään. Myöhem¬ 
min saamme nähdä, että hän pitää välttämättömänä otak¬ 
sua puhdasta järkeä olevan ihmisessäkin. Se on tässä 
yhteydessä merkittävää. Hän on havainnut ihmisen sielun¬ 
elämässä alempien ja korkeampien toimintojen, hyveiden, 
ihanteiden sarjoja. Samaa oli kokenut ennen häntä Platon; 
noudattamalla Sokrateen pyrkimystä itsensätuntemiseen 
Platon koki sielullisina elämyksinä sarjan ihanteita aina 
hyvän ideaan saakka, jolle hän antoi kosmillisen merki¬ 
tyksen, käsittäen sen kaikkeuden äärimmäiseksi peri¬ 
aatteeksi. Aristoteles kulkee samaa tietä, ja hänen pää¬ 
määränään on Nuus. Yhä korkeampien muotojen sarja 
ilmenee siis yhä korkeampien ihanteiden ja toimintojen 
sarjana. Sisimmältään muodostuu aristotelismi samoin¬ 
kuin platonismikin arvofilosofiaksi. Siinä meille selvi¬ 
tetty maailma on ideaalien, ihanteiden valtakunta. Vasta 
kun myönnämme idealisoimisperiaatteelle vallitsevan 
merkityksen, ymmärrämme näitä filosofeja ja heidän 
syvällistä yhdenmukaisuuttaan. Kun Aristoteles sanoo, 
että Jumalan täytyy olla puhdas muoto voidakseen saattaa 
kiintotähdet liikkeeseen, tuntuu hänen filosofiansa meistä 
primitiiviseltä, mutta kun hän lausuu mielipiteenään, että 
meidän täytyy lopulta ajatella, täytyy asettaa ihanteeksi 
olento, jossa mikään ei enää ole pelkkää taipumusta, vaan 
kaikki on saavuttanut täyden aktualiteettinsa, niin 
pidämme sellaista kärjistystä täysin luonnollisena; ja 
kun hän pitää mahdottomana edellyttää ainetta aina 
muodon välttämättömäksi korrelaatiksi ja sanoo, että 
muodon täytyy voida olla olemassa sinänsä, niin asia 
on pohjaltaan sama kuin meidän kaihtaessamme sitä 
ajatusta, että hyvällä täytyy aina olla vastakohtanaan 

paha, jonka mukaan paha tulisi yhtä välttämättömäksi 
prinsiipiksi kuin hyvä. Teodikeain probleema alkaa 
ilmaantua. 

Mutta jos kaikki on täydellisiä, niin mikä on silloin 
elämän sisältönä? Tässä meitä kohtaa vaikeus. Kuinka 
voi silloin syntyä liikettä? Voiko Jumala toimia? Ei 
käytännöllisesti, sillä se edellyttäisi olevan jotakin epä¬ 
täydellisyyttä, joka olisi voitettava, mutta teoreettisesti. 
Ajattelu on Jumalan ainoa toiminta, ja tämän ajattelun 
esineenä ei voi olla mikään muu kuin se itse; se on siis 
ajattelun ajattelua. Platonin opissa on vastaavana seik¬ 
kana ideain ajaton loogillinen yhteisleikki sellaisena kuin 
se esitetään Phaidonissa. Tästä ajattomasta liikkumat¬ 
tomuudesta on kuitenkin johdeltava ajallisen maailman 
kaikki liike. Aristoteles ajattelee Jumalan vaikuttavan 
maailmaan samalla tavalla kuin vaikuttaa tai herättää 
kaipausta Hyvä. 

e. Kaikki aine kaipaa muotoa, mahdollisuus pyrkii 
todellisuudeksi, epätäydellisyys tahtoo muuttua täydel¬ 
lisyydeksi. Niin käsittäen kaikki alempi joutuu uuteen 
valoon ja toiseen valoon kuin Platonin opissa. Sitä ci 
heitetä kerrassaan pois, vaan havaitaan siinä korkeam¬ 
man edellytys, taipumus, aines , josta voidaan jotakin 
muovata. Platonillakin on kuitenkin ollut vaikutelma 
tästä universaalisesta aktualiteettivietistä. Hän tulkitsee 
sitä puhuessaan Symposionissa Eros-vietistä, antaessaan 
Valtiossa kaiken suuntautua kohti Hyvää. Silloinkaan, 
kun hän Timaioksessa esittää negatiivista periaatettaan, 
ainetta, hänen ei onnistu pysyä aivan vapaana siitä aja¬ 
tuksesta, että aineella sittenkin on tehtävänsä järjen 
aineksena, mutta hän katkaisee tämän ajatus juoksun 
lopullisesti julistamalla aineen pelkäksi ei-olemiseksi. Ja 
se seikka, että hän niin menetteli, tuntuu johtuvan hänen 
elämännäkemyksestään yleensä. Alempi on sinänsä hänelle 
aivan arvotonta, se koetaan ja heitetään sitten pois. 

Aristoteles antaa aina enemmän arvoa luonnonpuolelle, 
aistimaailmalle, kokemukselle, kaikelle, mitä voidaan 
pitää ituna ja taipumuksena. Tästä eroavaisuudesta, 
Olemattomuuden ja Mahdollisuuden välisestä erosta, 
voidaan näiden kahden filosofin väliset nimenomaisem- 
mat eroavaisuudet suoranaisemmin tai välillisemmin joh¬ 
taa. 


2 . 

LUONTO. SIELU. EUDAIMONIA. 

a. Maailmankaikkeuden keskellä lepää pallonmuo¬ 
toinen maa. Elementit etsivät kuliin omaa sijaansa alin¬ 
omaa liikkumalla ylös- tai alaspäin. Tuli pyrkii ylös¬ 
päin, ilma tuleen verraten alaspäin, mutta veteen verraten 
ylöspäin, samoinkuin vesi' ilmaan verraten alaspäin, 
mutta maahan verraten ylöspäin. Tämä on elementtien 
sublunaarinen maailma. Kuun yläpuolella sijaitseva 
maailma on eetteri-avaruus, missä vallitsee lainmukainen 
kiertoliike. Luonnontapahtumaa hallitsevat tarkoitus- 
syyt. Aineesta peräisin olevat mekaaniset syyt ovat vain 
tarkoitussyiden välineitä. Toisinaan ne voivat esiintyä 
voimakkaampina kuin muoto, joka ei silloin pääse todel- 
Iistumaan, esimerkiksi epäsikiön syntyessä. Aristoteleen 
samoinkuin Platonin opissa tulee ananke-prinsiippi vain 
sattumalta käytäntöön. Molemmat ottavat sen huo¬ 
mioon, luultavasti Demokritoksen vaikutuksesta.* Mo¬ 
lemmille esiintyy ananke toisinaan idean välttämättö¬ 
mänä välineenä, joskin samalla sen vaikeastikäsiteltävänä 
aineksena, mutta lopulta he aina pitävät sitä pikemmin 
kielteisenä eli pahana. Aristoteles on lämpimästi harras¬ 
tanut kokemusperäistä luonnon tutkimusta, erikoisesti bio¬ 
logiaa, ja hänen lähimmästä oppilaastaan Theophrastok- 
sesta tuli keskiajan auktoriteetti kasvitieteessä. 

b. Sielu on muoto, mutta esiintyy eri potensseissa, 
niin että kasvinsielu on mahdollisuutta verrattuna eläi- 
mensielmin samoinkuin viimeksimainittu verrattuna ihmi¬ 
sen sieluun, jossa taas erotetaan toisistaan passiivinen ja 
aktiivinen järki; puhdas muoto on ainoastaan jälkimmäi¬ 
nen. 

Kasvinsielu on »vegetatiivisten» toimintojen prin¬ 
siippi, ihmisessäkin. 

Eläimensielu on alempien sielullisten toimintojen, 
siis aistillisen havainnon ja muistin (mutta ei ajattelun), 
halun, himon, rohkeuden, vihan (mutta ei järjenohjaa- 
man tahdon) prinsiippi. Eri aistimusten käsittäminen 
yhdeksi selitetään sydäntä elimenään käyttävän yhteisen 
aistin avulla, samoin niiden yleisten ominaisuuksien tajua¬ 
minen, joita ei käsitä yksi ainoa aisti (ykseyden, luvun, 
hahmon, liikkeen ja levon). 

Korkeampien toimintojen prinsiippinä on ihmis¬ 
sielu (nuus). Diskursiivisen ajattelun voidaan katsoa 
kuuluvan passiiviseen järkeen, aktiivisen ajattelun otak¬ 
sutaan olevan intuitiivista. Ainoastaan aktiivinen järki 
on kuolematon. Aristoteleen nuus-oppi on monisyisempi 
ja monimielisempi kuin tässä summittaisessa esityksessä 
on voitu osoittaa. Hänen oppilaansa suhtautuivat sii¬ 
hen yleensä epäilevästi, ja fyysikoksi nimitetyn Stratonln 
(kuollut v. 269) oppiin ei nuus ollenkaan sisältynyt, ei 
ihmisen korkeinta sielua eikä Jumalaa merkitsevänä 
käsitteenä. 

c. Eudaimonia , onnellisuus, joka on korkein hyvä, 
merkitsee olennaisesti sielun oikeata järjestystä ja toimin¬ 
taa, siis hyvettä, joskaan terveys ja eräät ulkonaiset edut¬ 
kaan eivät ole täysin onnellisen elämän kannalta merki¬ 
tyksettömät. Toiminta on osalta käytännöllistä, osalta 
teoreettista. Käytännöllisiä, eetillisiä hyveitä ovat sel¬ 
laiset kuin rohkeus, mielenmaltti, oikeamielisyys, ystä¬ 
vyys, jalomielisyys, lempeys, vieraanvaraisuus. Jokaista 

hyvettä voidaan pitää kahden äärimmäisyyden keski¬ 
välillä sijaitsevana oikeana määränä: urhoollisuus on 
keskitie pelkuruuden ja uhkarohkeuden välillä, anteliaisuus 
ahneuden ja tuhlaavaisuuden välillä jne. Jos kysyy, 
kuinka on ratkaistava, mikä on oikea keskitie, vastataan, 
että sen ilmaisee järki. Viitataan siis teoreettiseen kykyyn. 
Samoinkuin Platon piti jokaista kykyä eräänä viisauden 
muotona, on Aristoteleellekin hyveellinen toiminta poh¬ 
jaltaan teoreettista. Eetillinen hyve täydellistyy teo¬ 
reettisessa (dianoeetillisessä). Päämääräksi tulee lopulta 
teoreettinen aktualiteetti, ja dianoeetillisiä hyveitä kos¬ 
keva oppi yhtyy tietämisen muotoja käsittelevään. Vii¬ 
meksimainittuja muotoja on neljä: tekhne, phronesis, 
episteme, noesis. Kaksi ensimmäistä, jotka tosin ovat 
teoreettisia toimintoja nekin, tähtäävät kuitenkin käy¬ 
täntöön. Teknillinen oivallus koskee tekoja, jotka ovat 
pelkkää välinettä, phronesis koskee eetillistä elämää, 
joka on oma tarkoituksensa. Episteme ja noesis kohdis¬ 
tuvat tietoon tiedon itsensä vuoksi, edellinen diskursiivi- 
sesti, jälkimmäinen intuitiivisesti. Korkein on intuitiivi¬ 
nen näkeminen, jonka kannattajana on Nuus ja joka 
saattaa ihmisen osalliseksi jumalalliseen elämään. 

Etiikkaan liittyy valtio-oppi. Valtion tehtävänä on 
mahdollistaa siveellisyys. Aristoteles on perusteellisesti 
tutkinut eri valtioiden valtiosääntöjä ja kerännyt niitä 
kokonaista 158. Omasta puolestaan hän päätyy eri tyyp¬ 
pien arvostelussa samaan tulokseen kuin Platon (kts. 
ylempää s. 60). 


OIVALLUS JA TAHTO. 

Eräs platonismin ja aristotelismin selvimmin havait¬ 
tavia eroavaisuuksia liittyy kysymykseen, mitä ymmär¬ 
rys merkitsee tahdonelämälle, Sokrateshan väitti, ettei 

kukaan ole paha vapaaehtoisesti, vaan tahtomattaan ja 
tietämättömyydestä. Platon on kehitellyt tätä mieli¬ 
pidettä varsinkin Protagoras-dialogissa. Aristoteles taas 
väittää tahdon kykenevän määräämään ratkaisunsa oival- 
hiksesta riippumatta, ja niin virisi se taistelu, joka keski¬ 
ajalla jakoi teologit kahteen leiriin, tomisteihin ja scotis- 
teiliin, joista edelliset nojautuivat Platoniin, jälkimmäi¬ 
set Aristoteleeseen. Yksimielisyyteen ci tässä kysymyk¬ 
sessä ole koskaan päästy. 

Aristoteles käsittelee tätä asiaa erittäinkin (ns. 
Nikomakholaisen) Etiikkansa kuudennessa ja seitsemän¬ 
nessä kirjassa. 

Muutamat filosofit, sanoo hän, väittävät, että eri 
hyveet ovat vain viisauden (plironesis) eri lajeja, ja Sok¬ 
rates oli siinä osaksi oikeassa, osaksi väärässä. Hän 
erehtyi väittäessään, että kaikki hyveet ovat viisauden 
lajeja, mutta oli oikeassa sanoessaan, ettei niitä voisi 
olla olemassa, ellei olisi viisautta (VI, 13). Eräiden mie¬ 
lestä siis (VII, 1) ei ihminen, joka on viisas (phronimos), 
voi (samalla) olla vailla itsehillintää; toiset taas pitävät 
tätä mahdollisena. 

Nyt voidaan kysyä (VII), kuinka siltä, joka oival¬ 
taa oikean, voisi puuttua itsehillintää. Jos hänellä on 
todellinen tieto, on se mahdotonta, arveli Sokrates. Mutta, 
jatkaa Aristoteles, tämä väite- on ilmeisesti ristiriidassa 
kokemuksen kanssa. Meidän tulee ottaa tässä huomioon 
tunne, pathos. Ei käy päinsä erottaa niitä tapauksia, 
joissa on todellista tietoa, toisista, joissa vaikuttaa pikem¬ 
min subjektiivinen luulo, ja myöntää Sokrateen olevan 
oikeassa ensinmainittuihin, mutta ei toisiin nähden; on 
näet olemassa ihmisiä, jotka tuntevat itsensä yhtä var¬ 
moiksi luulonsa (doksa) varassa kuin toiset todellisen tie¬ 
tonsa perusteella. 

Erään Platonin Protagoras-dialogin esitystä hautaa¬ 
van epäselvyyden näkyy Aristoteles korjanneen nimen- 

omaan huomauttamalla, että »tietäminen» on kaksimieli¬ 
nen käsite, ja erottamalla toisistaan sen, joka oivaltaa 
oikean, mutta ei (ratkaisevana hetkenä) pidä sitä elä¬ 
vänä mielessään, ja sen, joka sekä oivaltaa että harkit¬ 
see oikeata, mutta toimii sittenkin toisin kuin hänen tulisi 
toimia. Edellinen mahdollisuus ei ole mitenkään huomion¬ 
arvoinen, jälkimmäinen sitävastoin on kamala. 

Yleinen mielipide lienee se, että Platon on pitänyt 
silmällä tietämisen edellistä merkitystä, varsinkin kun 
hänen käyttämänsä sana, episteme, sopii juuri siihen. 
Platonin esityksestä käy kuitenkin ilmi, että hän on itse 
asiassa ajatellut sitäkin »tietoa», joka on aktuaalisena rat¬ 
kaisun hetkellä. Hänelle ei ilmeisesti riitä, että oivallus 
yleensä kuuluu tietovarastoomme, että olemme joskus 
vakaumuksin omaksuneet jonkin arvoarvostelman. Hän 
puhuu selvästi oivalluksesta, joka on elävänä toiminnan 
hetkellä, arvostelmasta, jota vaaditaan uudelleen jokai¬ 
sessa tarjoutuvassa tapauksessa, ei lepäävästä, vaan toimi¬ 
vasta tietämisestä, tiedosta, joka on harjoittamassa mit- 
taustaitoansa, kuten Platon sitä nimittää. Kysymyksessä 
ei siis ole pelkkä episteme, vaan myöskin taito, tekhne: 
taito pitää vaikuttimia ajatuksen vaajassa ja punnita niitä 
toistensa vastapainoina. Ken siinä mittaa väärin, tekee 
niin oivalluksen puutteesta, eikä vain senvuoksi, vaan 
myös mittaamistaidon, metretiken puutteesta. Tätä 
mittaa mi st aitoahan ei voida harjoittaa saamatta apua 
siitä toisesta tietämisen lajista, josta Aristoteles ylem¬ 
pänä puhui ja jota hän mainitsee nimellä theöria. Se 
merkitsee katsomista ja havaittavana pitämistä ja on 
siis ilmeinen vastakohta sille teorialle, jota on myöhem¬ 
min nimitetty harmaaksi. Eri mielikuvien ja vaikutti¬ 
mien täytyy tulla tarkkaavaisuuden keskukseen ja kysy- 
myksessäolevana hetkenä aktuaalisiksi, jotta voisi olla 
olemassa sellaista tietoa, jota Platonin opin mukaan ei 
kukaan voi teossaan rikkoa. Platon ei ole koskaan tarkoit- 

tanut, että pelkkä käsitevarasto voisi siten vaikuttaa. 
Sokrates kenties on niin ajatellut. Hänellä lienee tosiaan¬ 
kin ollut tapana sanoa aivan summittaisesti, että ihmi¬ 
nen, joka tietää oikean, tekeekin sen, ja todennäköisim¬ 
mältä tuntuu, että mittaamistaitoa koskeva teoria on 
Platonin oma lisäys. Emme kumminkaan tahdo väittää 
Sokrateen olleen sokean sille tosiasialle, joka yleensä 
mainitaan toimintana vastoin parempaa tietoa. Hän on 
vain tulkinnut seikan omalla tavallansa ja on omassa 
itsessään ottanut lukuun juuri sen, mitä Platon nimittää 
mittaamistaidoksi, joskaan ei ole osannut analysoida 
ajatuksiaan yhtä tarkoin kuin viimeksimainittu. 

Ei käyne täysin selvästi ilmi, millaiseksi Aristoteles 
on käsittänyt Platonin aseman tässä kysymyksessä. 
Hän on joka tapauksessa omalta osaltaan suorittanut 
tarpeellisen erotuksen mainitsemalla toisaalta oivalluksen 
pelkän omistamisen ja toisaalta sen havaittavana pitä¬ 
misen, sen katselemisen, theörein, siten palauttaen kysy¬ 
myksen siihen kohtaan, joka yksin on pohdinnan arvoi¬ 
nen: edellyttäen, että ihminen on toiminnan hetkenä 
aktuaalisesti tietoinen siitä, mikä olisi oikein — voiko 
hän silloin tehdä väärin? Platon vastaa kieltävästi, 
Aristoteleen lopullinen vastaus voitaneen katsoa myöntä¬ 
väksi, ja mielenkiintoamme herättävät nyt hänen esittä¬ 
mänsä perusteet. 

Aristoteles ei kumminkaan ole kiinteästi tarkannut 
tätä seikkaa eikä ole keskittänyt todistustaan siihen. 
Hänen esityksensä tarkoituksena on tutkia, mitä yleensä 
tapahtuu niinä hetkinä, joina ihmisten sanotaan toimivan 
vastoin parempaa tietoansa, ja hänen selityksensä eivät 
näytä niinkään vastustavan Platonia kuin täydentävän 
sitä, mitä viimeksimainittu on samassa tarkoituksessa 
esiintuonut. Mainittakoon tässä pari esimerkkiä. 

Kun teemme päätöksen, tapahtuu päätelmä kah¬ 
den premissin, yleisemmän ja erikoisemman perustuksella. 

Aristoteles ei itse mainitse esimerkkiä, mutta edellinen 
premissi tietenkin lausuu, että eräänlaiset teot ovat 
huonoja (ja kartettavia), jälkimmäinen taas, että par¬ 
haillaan on kysymyksessä sellainen teko. Nyt on laita 
niin, että ihminen voi käyttää tietoansa yleisempään lau¬ 
seeseen nähden, mutta olla sitä käyttämättä erikoisem¬ 
massa, toisin sanoen: hän tietää, mikä on oikein, mutta 
ei huoli soveltaa tietoansa käytäntöön. Siinä on eräs 
tapa toimia vastoin parempaa tietoansa. Ja samaa tar¬ 
koitti ilmeisesti Platonkin: ihminen ei käytä mittaamis- 
taitoansa parhaillaan kysymyksessäolevassa vaalissa. 

Sitä seikkaa, että ihmisellä on tieto, jota hän ei 
käytä, verrataan vielä unessa, mielenvikaisuudessa ja 
päihtymyksessä esiintyviin tiloihin. Viha tai lemmen- 
himo muuttavat ruumista ja voivat suorastaan aiheut¬ 
taa hulluutta. Jossakin samankaltaisessa tilassa näyttä¬ 
vät olevan ne, jotka eivät kykene itseänsä hillitsemään. 
Mitään ei todista se, että he voivat samalla puhua sangen 
järkevästi, sillä ylempänä mainituissa tiloissa olevat hen¬ 
kilöt kykenevät hekin lausuelemaan Empedokleen säkeitä, 
ja vähäisimmät aloittelijatkin latelevat lauselmia tie¬ 
tämättä mitä ne merkitsevät; niiden näet täytyy sulautua 
yhteen (symphyenai), ja siihen vaaditaan aikaa. Niin 
on Aristoteles uudestaan yrittänyt analysoida sitä sil¬ 
mien ummistamista, sitä • aktualisoimisen laiminlyöntiä, 
josta oli ylempänä puhe. Hän tuntuu tahtovan alinomaa 
osoittaa, ettei tarkkaan katsoen ole olemassa varsinaista' 
oivallusta kaikissa suhteissa, siis samaa, mitä Platon 
tahtoi todistaa. Aristoteles sanookin suoraan, että 
Sokrates näyttää niinmuodoin olevan oikeassa; jos näet, 
tahtoo hän sanoa, Sokrates oli oikein itsensä oivaltanut. 
»Sillä intohimo ei varmaankaan voita, jos on olemassa 
sitä, mikä näyttää varsinaisesti olevan tietoa, eikä into¬ 
himo riepoita tätä tietoa sinne tänne», perielketai, sama 
sana ja lauseparsi, jota Platon käyttää Protagoraassa 

probleemaa esitellessään, ja luultavasti viittaus siihen 
kohtaan. 

Mikäli voin havaita, ei Aristoteles ole milloinkaan 
saanut oikeata otetta kysymyksestä, jonka on varsin 
täsmällisesti esittänyt: onko mahdollista toimia vastoin 
parempaa tietoansa, jos se on toiminnan hetkenä täy¬ 
sin selvä ja aktuaalinen? Hänen ansiokseen jää, että 
hän on täsmällisemmin määritellyt kysymyksen ja Pla¬ 
tonin kerällä teräväjarkisesti osaltaan valaissut sivu- 
kysymystä, tiedon aktuaalisuuden eri asteita. Jos Aris¬ 
toteles muuten olisikin käynyt tiukemmin käsiksi edel¬ 
liseen kysymykseen, olisi vain osoittautunut, ettei sitä 
voida milloinkaan määritellä täysin selvästi, ja syynä 
on juuri se, että on kysymyksessä jokin asteittainen. Jos 
mielle onkin ratkaisevana hetkenä tajunnassa ja kiin¬ 
teästi tarkattuna, voi siinä kuitenkin olla toisella kertaa 
suurempi assosiatiivinen liikkeellepanovoima, se voi olla 
teoreettisessa ja siis käytännöllisessäkin katsannossa 
suggestiivisempi. Tässä joudutaan käsittelemään eri 
asteita, joita ei käy täsmällisesti määritteleminen. Teo¬ 
reettisen aktuaalisuuden korkeammat asteet koetaan 
välittömästi käytännöllisenä jäntevyytenä, koska ne tosi¬ 
aankin sitä ovat. Niitä luonnehtiessaan joutuu pakosta¬ 
kin käyttämään tahdonelämää tarkoittavia sanoja. Ym¬ 
märrys ja tahto, teoreettinen ja käytännöllinen aktuali- 
teetti, yhtyvät toisiinsa, ei näennäisesti ja käsityksem¬ 
me puuttuvan terävyyden vuoksi, vaan objektiivisesti, 
itse toiminnoissa. Voitaneen väittää ainoastaan, että 
tahdonelämän puutos aina edellyttää vastaavaa vikaa 
tietoelämässä — mutta se onkin juuri Aristoteleen ja 
Platonin välinen kysymys. 

Varmaa on, että näiden filosofien tätä asiaa koske¬ 
viin käsityksiin kuitenkin jää eroa. Se piilee syvällä 
peruskatsomuksessa ja persoonallisuudessa ja sukeltaa 
senvuoksi ilmi yhä uudelleen toisia kysymyksiä käsi¬ 
teltäessä. 

Muutamat Aristoteleen muut selvittelyt liittyvät 
nyt kosketeltuun kysymykseen niin läheisesti, että ne 
yleensä luettaneen siihen kuuluviksi. Ne täytyy ottaa tässä 
huomioon, ellei muusta syystä, niin nähdäksemme, kuinka 
pitkälle tärnä yhteys ulottuu. 

Etiikan kolmannessa kirjassa ja vielä eräässä toisessa 
teoksessa, ns. Suuressa etiikassa, Aristoteles esittää sen 
väitteen, että hyve ja pahe ovat molemmat omassa val¬ 
lassamme. Meillä on vapaus suostua tai kieltäytyä. 
Ihminen itse on tekojensa prinsiippi, arkhe. 

Tässäkin Aristoteles käy vastustamaan Sokratesta. 
Kysy ensimmäiseltä tiellesi osuvalta, oli Sokrates sano¬ 
nut, tahtooko hän olla oikeamielinen vai väärämielinen, 
niin huomaat, ettei kukaan pidä parempana väärämieli- 
syyttä, mistä selviää, että hän on kehno vain tahtomat¬ 
taan. Mutta mistä johtuukaan, kysyy Aristoteles, että 
lainlaatija kieltää pahasta ja rankaisee siitä ja käskee 
tekemään hyvää? Olisihan järjetöntä määrätä tekemään 
sellaista, minkä tekeminen ei ole vallassamme. 

Samalla olemme kuitenkin johtuneet aivan uuteen 
kysymykseen, nimittäin tahdonvapauden kysymykseen, 
determinismin ja indeterminismin ongelmaan. Ei voi 
otaksua Platonin tähdänneen siihen Protagoras-dialo- 
gissaan. Ilän sanoo vain, että jos on olemassa aito oival¬ 
lus, oikea mielleasenne, niin ihminen voi toimia vain 
määrättyyn tapaan. Tämä on vain tahtoteknillinen kysy¬ 
mys. Sitten kysytään, onko omassa vallassamme määrätä 
mielteiden tila, hankkia itsellemme oivallus; jos on, 
niin tahto on vapaa, kuten Platon samoinkuin Aristote¬ 
leskin on selvästi/ tarkoittanut. Seuraava tutkimus on 
sinänsä mitä mielenkiintoisin. Saamme nähdä tahdon¬ 
vapautta koskevan väittelyn ensimmäiset vaiheet, ja 
ensiksi esitetty peruste lienee vielä nykyjäänkin lähinnä 
käytetty. Aristoteles painuu kuitenkin sitten syvem¬ 
mälle. Hän vetoo organismin kykyyn siittää samanlaisia 

olentoja. Ja kun ihmisellä kerran on tämä kyky, on 
hänellä myös kyky tuottaa määrätyistä prinsiipeistä 
määrättyjä tekoja (eläinten kumminkaan siihen kykene¬ 
mättä). Aristoteleen on helpompi puolustaa tätä itse- 
määräämiskykyä, koska hän katsoo ihmisen määrää¬ 
vän itseänsä silloinkin, kun hän noudattaa himoa: himon 
perusteella toimiessaan ihminen ei toimi pakona)aisena. 
On mahdollista, että Aristoteles on tässä johtunut aja- 
tusaiheeseen, joka olisi voinut loppuun asti kehiteltynä 
viedä hänet puhtaaseen determinismiin. Se vähän, mitä 
hän sanoo, antaa meille aihetta muistaa sekä Spinozan 
geometristä välttämättömyyttä että Leibnizin itseään- 
määrääviä koneistomonadeja. Mutta koska tämä niin- 
muodoin ei oikeastaan kuulu tietämistä ja tekemistä 
koskevaan platoniseen kysymykseen, ei ole asianamme 
siihen enempää syventyä. 

Mielenkiintoisempaa on meille se, mitä Etiikan toi¬ 
sessa kirjassa sanotaan tottumuksen ja taipumuksen mer¬ 
kityksestä sekä opetuksesta. 

Mitä meidän tulee oppia tekemään, sen opimme sitä 
tekemällä, kuuluu eräs Aristoteleen etiikan perustava 
väittämä. Vastakohtaisuus Platoniin nähden on ilmei¬ 
nen. Rakentamalla taloja tullaan rakennusmelariksi, 
sitraa soittamalla sitransoittajaksi; samoin tulemme oikea¬ 
mielisiksi toimimalla oikeamielisesti, kohtuullisiksi nou¬ 
dattamalla kohtuutta ja rohkeiksi tai aroiksi riippuen 
siitä, kuinka käyttäydymme joutuessamme vaaraan. Ei 
siis merkitse vähän, millin nuoruudestaan asti tottuu, 
se merkitsee pikemmin kaikkea. 

Joku voisi nyt kysyä, kuinka se on mahdollista; 
jos näet ihmiset toimivat oikein ja maltillisesti, niin he 
tietenkin jo ovat oikeamielisiä ja maltillisia samoinkuin 
ovat grammatikkoja tai musiikkimiehiä, jos käytännössä 
harjoittavat näiden' ammattien tehtäviä. Tämä väite ei 
kumminkaan ole pätevä, arvelee Aristoteles. Henkilö 

voi varsin hyvin kirjoittaa jotakin kieliopillisesti oikein, 
joko sattumalta tai toisten opastamana, mutta gramma - 
tikko hänestä tulee vasta, kun hän tekee sen oman kieli¬ 
opillisen oivalluksensa nojalla. Sellaisten taitojen ollessa 
kysymyksessä on kuitenkin yhdentekevää, kuinka tulos 
saavutetaan; hyveestä puhuttaessa sitävastoin ei riitä, 
että teko on laadultaan sellainen tai tällainen; vaaditaan 
vielä, että se on suoritettava tietoisin oivalluksin ja vakain 
aikomuksin. Itse tekoa voidaan nimittää oikeaksi, jos 
se on sopusoinnussa sen kanssa, mitä oikeamielinen tekee, 
mutta oikeamielinen on vain se, joka suorittaa teon juuri 
niin {samassa hengessä) kuin oikeamielinen. 

Siten Aristoteles saa totunnaisen toiminnan edeltä¬ 
väksi, ja se koroitetaan sitten hyveelliseksi toiminnaksi. 
Useimmat ihmiset, sanoo hän, eivät kuitenkaan kulje 
tätä tietä, vaan turvautuvat pohdintoihin ja luulevat 
filosofoimalla tulevansa kunnollisiksi. He menettelevät 
niinkuin sairaat, jotka keräävät lääkärinneuvoja niitä 
kumminkaan noudattamatta. 

Alissa suhteessa onkaan tämä mielipide Platonin 
käsitykseen? Tottumuksen voiman erinomainen koros¬ 
taminen ei sinänsä olisi Platonin katsantokantaan sovel¬ 
tumaton. Tottumus helpottaa teoreettista aktualiteet- 
tia, auttaa meitä pitämään mielle-elämäämme järjestyk¬ 
sessä. Kaikki Sokrateen kehoitukset tarkoittivat oikeas¬ 
taan sitä, että tulee joka päivä harjoitella ja pitää itseään 
kunnossa — eihän se, mitä tässä ylempänä sanottiin 
typeristä sairaista, koska Sokratesta — ja Aristoteles 
saa kerrassaan tilaisuutta tässä yhteydessä vedota Pla¬ 
toniin, tosin Lakeihin, jossa teoksessa hänen rationalis¬ 
minsa ilmenee hiukan lievempänä. Aristoteles myöntää 
muuten, että jalommat sielut sallivat opetuksen vaikuttaa 
itseensä ja omaksuvat sen avulla hyveen täydellisesti. 
Vain ihmisten suuri joukko on siihen kykenemätön. 

Tottumus on siis Aristoteleenkin mukaan ainoastaan 

toinen niistä tekijöistä, joihin siveellisyys perustun; 
opetus on toinen, ja kolmantena esiintyy luonto , alku¬ 
peräinen luontumus, joka ei ole vallassamme, vaan riip¬ 
puu jumalten mielisuosiosta. 

Molemmat filosofit eroavat toisistaan varsinkin 
viimeksimainittua tekijää arvostaessaan. Platon on 
unohtanut tämän voiman ja antautuu senvuoksi liialli¬ 
seen kasvatukselliseen sangvinismiin. Hänen lähtökoh¬ 
tanaan näyttää olevan se vakaumus, että jos kasvatuk¬ 
sesta vain tulisi, mitä sen pitäisi olla, niin jokaisesta voi¬ 
taisiin tehdä hyvä ihminen ja kansalainen, vieläpä valtio- 
miesldn. Rousseau, joka Aristotelesta muistuttavalla 
tavalla vetoo luonnon vääjäämättömään tekijään, esiin¬ 
tyi kuitenkin kasvatuksellisessa katsannossa optimistina, 
koska uskoi luonnon alkuperäiseen hyvyyteen. 

Tässä huomataan seikan johtuminen metafyysillisestä 
peruskäsityksestä. Platon ei ottanut huomioon luontoa. 
Idea oli kaikki kaikessa ja ainoa voimanlähde. Aristo¬ 
teles pitää luontoa arvokkaana, koska se on hengen 
edellytys, aines. Senvuoksi hän voi pitää tottumuselä- 
määkin merkittävämpänä, sellaisena edeltävänä seikkana, 
joka voi kehittyä hyve-elämäksi. 

Kaikkialla ilmenee, ettei alempi ole Aristoteleelle pelk¬ 
kää negatiivista, vaan välttämätön potentia ja dynamis. 
Olemiston luontopuoli vaatii huomiota; opettaja oli tuskin 
ehtinyt muovata puhtaan hengenmaailmansa, kun oppi¬ 
las jo havaitsi siitä jotakin puuttuvan. Suhde muistuttaa 
jossakin määrin sitä, joka vallitsi Kantin ja Schillerin 
välillä, ja Aristoteleen Etiikkaa lukiessaan johtuu usein 
ajattelemaan Schillerin kirjeitä esteettisestä kasvattami¬ 
sesta. Kummankin takaa näkee vilahdukselta kauem¬ 
maksi ulottuvia luonnonfilosofioita ja aavistaa hengen 
ja luonnon välillä tapahtuvan välttämättömän heilunnan. 

Yhteenveto: 

Oivalluksen ja tahdon ongelmaa koskevassa Platonin ja Aris¬ 
toteleen keskustelussa on otettava huomioon ja erotettava toisis¬ 
taan useita eri probleemoita. 

Ensinnäkin on huomattava, ettei mctafyysillinen tahdon¬ 
vapauden probleema ole tässä oikeastaan kysymyksessä. Platon ei 
ole deterministi enempää kuin Aristoteleskaan. Hän kannattaa 
oivallusdelerminismiä, jos tahtoo niin sanoa, mutta se on vain 
hypoteettistä detcrminisimiä: jos edellytetään olevan oivallusta 
sanan varsinaisimmassa merkityksessä, niin tahdon ratkaisu on 
itsestäänselvä. Ei kumminkaan kielletä, että voi riippua itses¬ 
tämme, hankimmeko oikean oivalluksen ja muutamme sen avulla 
toimintatapaamme. 

Suoranaisen pohdinnan esineenä on tahtoieknillinen kysymys: 
missä määrin on oivallus toimintaan nähden ratkaiseva? Ensi sijassa 
on tähdennettävä tässä kohden molempien filosofien kesken val¬ 
litsevaa yhdenmukaisuutta. »Tietäminen]» ei riitä aikaansaamaan 
tekoa, sanoo Platon, lisäksi tarvitaan mittaamistaitoa. »Tietä¬ 
minen» ei riitä, sanoo Aristoteles, tarvitaan lisäksi näkemistä. Jos 
mittaustako on olemassa, niin johtuu oikea toiminta, sanoo Platon 
empimättä. Jos näkemys on olemassa — seuraako silloin Aristote¬ 
leen opin mukaan oikea toiminta? Siihen kysymykseen hän ei 
anna aivan varmaa vastausta. 

Ero on siinä, että he käsittävät eri tavoin luontumuksen ja 
harjoituksen . Tämä ero ei kumminkaan ole periaatteellinen, vaikka 
se liittyykin kummankin metafyysilliseen katsomukseen. Platonkin 
on tietysti ottanut huomioon luontumuksen vastuksena tai apuna, 
ja hän olisi huono Sokrateen oppilas, ellei olisi ajatellut tien hyvee¬ 
seen kulkevan hyveen alinomaisen harjoituksen kautta. Merkittävä 
aste-ero jää kuitenkin jäljelle. Platon ei ole ainakaan teoriassaan 
suonut sijaa näille kahdelle tekijälle. Hän ,on sallinut oivalluksen 
suoriutua niistä liian helposti. 


4. 

ARISTOTELEEN RETORIIKKA.’ 

»Logiikan isänä» on Aristoteles ensinnäkin kerännyt 
yhteen kaikki, mitä Platonin opissa jo oli olemassa, 

käsitcopin ja päätelmäopin alkeita. 1 Jos tahtoo tällä 
alalla keksiä heidän välillään vallitsevaa vastakohta! 
suutta, on se löydettävissä siitä mielenkiinnosta, jota 
Aristoteles osoittaa kokemuspäätel mille, mutta tässä 
etsimme sitä toisaalta, nimittäin siitä eräitä määrättyjä 
tarpeita varten muovatusta logiikasta, joka on esitetty 
hänen Retoriikassaan, teoksessa, joka meidän päivi¬ 
nämme voitaisiin varsin hyvin julkaista Pedagogiikan 
nimellä. * 

Platonista sellainen teos ei näyttäisi arvokkaalta. 


1 Aristoteleen logiikan peruspiirteet ovat säilyneet oppi¬ 
kirjoissa meidän päiviimme saakka. Tässä viilataan vain muuta¬ 
miin kohtiin. 

Päätelmistä Aristoteles käsitteli ainoastaan kategorista. Hypo¬ 
teettisia ja disjunkliivisiä arvostelmia koskevan opin kehitteliv.it 
hänen oppilaansa Theophrastos ja stoalaiset. 

Kaikki todistelu johtaa meidät lopulta premisseihin, joita ei 
voida todistaa, välittömästi varmoihin selviöihin. Sellaisena mai¬ 
nitsee Aristoteles vastakohdan lain (»poissuljetun kolmannen» lain 
kerällä). Mutta vaikka selviöitä ei käykään todistaminen, on ne 
kuitenkin osoiteltava kokemuksessa. Silti niitä ci saa pitää koke¬ 
muksesta johtuvina. Induktiossa me lähdemme siitä, mikä on 
»meille ensimmäinen» ja päädymme päätelmän nojalla siihen, mikä 
on »sinänsä ensimmäinen». Niin pitkälle ei induktio kumminkaan 
yleensä vie. Usein se saa pysähtyä puolitiehen. Siitä johtuu, että 
Aristoteleen induktio osalla vastaa tavallista empiirisiä tutkimusta, 
osalta saa tehtäväkseen tutkia korkeimpia prinsiippejä, siis aprio¬ 
rista. 

Se, mitä Aristoteles nimittää kategorioiksi tai korkoiin miksi 
käsitteiksi, ei merkitse samaa kuin korkeimmat väittämät. Kate¬ 
goriat ovat eräitä yleisiä näkökantoja, joilta olioita voidaan tar¬ 
kastella. Ensimmäisellä sijalla on substanssin kategoria: substanssi 
on subjekti, jolla on predikaatit, esim. ihminen, hevonen. Kaikki 
muut kategoriat ovat predikaattikategorioila, jotka Aristoteles jos¬ 
sakin kohden yhdistääkin yhdeksi ryhmäksi, substanssin vasta¬ 
kohdaksi. Ne ovat: kvantiteetti, kvaliteetti (valkoinen, oppinut) — 
suhde (kaksinkertainen, puoli), paikka (tori), aika (eilen), asema 
(makaa, istuu), omistaminen tolia asestetlu, kengitty), aktiviteetti 
ja passiviteelti. 

Platonin koko filosofia on retoriikan vastustamista. 
Puhetaito on hänen mielestään puoskarointia. Sokrates 
ei tuntenut mitään oikotietä totuudenilmoittamisessa, ei 
mitään muuta vakuutt.amis- ja vaikuttamiskeinoa kuin 
seikkaperäisen todistelun. On traagillisen suurenmoista, 
ettei hän kykene tuomariensa edessä puhumaan tunteiden 
kieltä — vaikka Platon tahtomattaan antaakin hänen 
niin tehdä, kun hän perheeseensä viitaten sanoo Home¬ 
roksen sanoilla, ettei ole syntynyt tammesta eikä kivestä 
vaan ihmisistä; mutta on hyvä annos itsepintaisuutta 
mukana, kun hän pyytää tuomareitaan olemaan melua¬ 
matta, jos hän puhuu tavallisella tavallaan, ja liikuttavaa 
hämmennystä, kun hän valittaa ajan olleen niin lyhyen, 
ettei hän ole voinut saada heitä vakuutetuiksi. 

Aristoteles on osannut paremmin arvioida tunteen 
osuutta ja noudattaa loogillisen lyhennyksen vaati¬ 
musta olosuhteitten tehdessä sen tarpeelliseksi, joten 
hän tässäkin kohden ottaa varteen kokemuksen opetukset 
paremmin kuin Platon. 

Retoriikka käsittelee vakuuttamisvälincitä, ja niitä 
on Aristoteleen mukaan kolmea lajia: ne näet sisälty¬ 
vät joko asianomaisen puhujan siveelliseen olemukseen 
tai siihen, kuinka hän virittää kuulijoiden mieliä, tai 
vihdoin itse puheen todistusvoimaan. 

Ensinmainittu väline on se, jota kasvatusopeissa 
yleensä käsitellään opettajan (puhujan) persoonallisuu¬ 
den nimellä. Kunnon miestä me uskomme mieluummin, 
sanoo Aristoteles, erittäinkin sellaisissa tapauksissa, joissa 
täyttä varmuutta ei voida saavuttaa, vaan eri mieli¬ 
piteet näyttävät mahdollisilta. Retoriikassahan tulee 
huomioonotettavaksi ainoastaan persoonallisuus, mikäli 
se tuntuu ja ilmenee itse puheessa; sitä käsitystä, joka 
meillä voi olla ennakkotuntemuksen nojalla puhujan 
persoonallisuudesta, retoriikka ei koske, vaikka se luon¬ 
nollisesti voikin olla erittäin merkityksellinen vakuutta- 

misessa. Aristoteles näyttää siis tässä tarkoittavan kykyä 
sisällyttää puheeseen persoonallisuutensa. Hän on kiin¬ 
nittänyt huomiota tähän tekijään, mutta hänellä ei 
muuten ole paljoakaan siitä sanottavana, mitä ei sovi¬ 
kaan ihmetellä. 

Toinen väline, tunteisiinvaikuttaminen, antaa aihetta 
laajasti tutkia, kuinka tunteiden eri muodot syntyvät ja 
kuinka ne meihin vaikuttavat. Aristoteles kiinnittää 
huomiota siihen, että puhujataide hänen aikanaan yksi¬ 
puolisesti neuvoi käyttämään juuri tätä välinettä, joka 
kuitenkin muuttuu aivan toiseksi Aristoteleen käsittele¬ 
mänä. Hän astuu askelen, joka vastaa lääketieteen urke¬ 
nemista puoskaroinnista ja muuuttumista tieteeksi. 
Hänen empiirinen mielensä osoittautuu tässä koko voi¬ 
massaan ja raikkaudessaan. Tunteitten kasvisto alkaa 
järjestyä. Me huomaamme sen peruspiirteet useiden 
myöhempien filosofien opeissa. Lisäksi tulee tunteiden 
dynamiikka, josta voimme oppia paljon, erittäinkin kun 
uudenaikainen psykologia ei ole vielä paljokaaan käsitel¬ 
lyt konkreettisia tunnetiloja, ei niiden kasvistoa eikä 
dynamiikkaa. Aristoteles ei kuitenkaan esitä-psykologisia 
havaintojansa ainoastaan retoriikassa, vaan myös etii¬ 
kassa ja politiikassa, joihin tieteisiin hän läheisesti liit¬ 
tää retoriikan. 

Retoriikassa Aristoteles tarkastelee affekteja lähinnä 
syynäkökannalta; hän tahtoo opettaa meitä tuntemaan 
sitä soitinta, jota vähän jokaisen, mutta varsinkin puhu¬ 
jan ja kasvattajan, täytyy käytellä. Etiikassa hän käsit¬ 
telee sielullisia tiloja lähinnä arvonäkökannalta ja järjes¬ 
tää ne tarkaten niiden suhdetta oikean määrän ihantee¬ 
seen. Molemmilla näillä tutkimuksillaan hän on auttanut 
sielutiedettä hyvän matkan eteenpäin. 

Antaaksemme jonkinlaista kuvaa Aristoteleen käsittelytavasta 
mainitsemme tässä yhtä ja toista siitä, mitä hänellä on sanottavana 
säälistä. Tämä tunne syntyy, kun näemme ihmisen joutuvan syyt- 

tömästi karsimaan, vieläpä niin, että voimme ajatella: samoin voi 
käydä minun tai omaisteni. Siitä syystä eivät todella onnettomat 
henkilöt tunne mitään sääliä, sillä he ajattelevat, ettei heitä itseään 
voi enää kohdata mikään onnettomuus, koska he jo kärsivät pahinta; 
ja yhtä vähän voivat säälin valtaan joutua ne, jotka ovat varmat 
onnestaan. Se ajatus, että onnettomuus yoi kohdata, syntyy hel¬ 
poimmin niissä, jotka ovat kokeneet onnettomuutta, mutta ovat 
siitä suoriutuneet, samoin vanhemmat ihmiset älynsä ja kokemuk¬ 
sensa varassa, samoin heikot ja erittäinkin pelokkaat, ne, jotka 
ovat saaneet kasvatusta, koska ovat oppineet ajattelemaan, ne, joilla 
on vanhemmat, lapsia tai vaimo. Säälin tunteminen edellyttää 
yleensä, että henkilö on liian suuren luottavaisuuden ja liiallisen 
pelokkuuden välisessä tilassa; kumpikaan näistä äärimmäisistä 
tiloista ei ollenkaan taivu sääliin. 

Jos mahdollisuus tuntea itse olevansa onnettomuuden saavu¬ 
tettavissa niinmuodoin on säälin toinen edellytys, niin toisaalta 
onnettomuus voi tulla niin lähelle meitä, ettei varsinaista sääliä 
voi syntyä; silloin tuntuu samalta kuin jos olisimme itse siinä ase¬ 
massa. Senvuoksi kerrotaankin eräästä, ottei hän itkenyt nähdes¬ 
sään poikaansa kuljetettavan kuolemaan, mutta puhkesi kyyneliin, 
kun ystävä aneli almua. Jälkimmäinen tapaus oli hellyttävä, 
edellinen hirmuinen. Mutta hirmuinenkin voi aiheuttaa sääliä, 
nimittäin silloin, kun se ei ole liian lähellä meitä. 

Kaikesta tästä käy ilmi, että voimme tuntea sääliä lähinnä 
niitä kohtaan, jotka o\at jossakin suhteessa kaltaisiamme, iältään, 
luonteeltaan, asemaltaan ja syntyperältään; sellaisissa tapauksissa 
havaitsemme helpommin, että heidän kohtalonsa voi tulla 
osaksemme. 

Samoin täytyy hellyttävän asian olla jokseenkin lähellä ajal¬ 
lisesti — myös paikallisesti, sopisi lisätä — voidakseen vaikuttaa; 
seikka, joka on tapahtunut tuhat vuotta sitten tai vielä aikaisem¬ 
min, voi tuskin vaikuttaa tunteisiimme. Kaikki, mikä auttaa asian 
tulemista havainnollisemmaksi, saa meidät tuntemaan asian lähei- 
semmäksi. Niin vaikuttavat meihin eleet, ääni, puku. Siitä syystä 
näytetään vaatteita, joihin kärsivät tai kuolleet ovat olleet puet¬ 
tuina, mainitaan heidän kuolemanhetkellä lausumiaan sanoja ja 
muuta sellaista, varsinkin jos ne todistavat miehuutta. 

Viimeksimainittu seikka palauttaa jälleen mieleemme säälin 
toisen edellytyksen: että kärsimyksen tulee olla ansaitsematon. 
Siihen liittyy varsin läheisesti eräs ehto, joka ilmeisesti on mitä 
merkittävin: että uskomme ihmisissä olevan jotakin hyvää. Ken 
ei sitä usko, pitää kaikkien kärsimystä ansaittuna. 

Tällaisten lmomioitten ohella, jotka hyvin puolustavat paik¬ 
kaansa ihmistuntemuksemme perustavien näkökantojen joukossa, 
Aristoteles luettelee seikkoja, jotka voivat antaa aihetta sääliin, 
siis yksinkertaisesti monia onnettomuuden lajeja, sellaisia kuin 
kuolema, pahoinpitely, ruumiinvamma, vanhuus, sairaus, nälkä, 
ystävien puute ym. Tämän selonteon suhteellinen merkityksettö¬ 
myys käy ilmi jo siitä, eitä sitä voitaisiin jatkaa loputtomiin. 

Tarkastelemme tässä hiukan lähemmin, mitä sano¬ 
taan kolmannesta välineestä, asiallisesta todistuksesta, 
joka on kuitenkin aina pääasia. Retoriikka on koros¬ 
tettava ennen kaikkea juuri tämän välineen avulla toi¬ 
seen tasoon, missä se ei ole totuuden ja asiallisen tiedon 
vastustaja, vaan sen avustaja. Tätä koroitusta olisi 
Platon pitänyt arveluttavana, mutta Aristoteles voi 
sen itselleen sallia, koska on saanut selville loogillisen 
tekniikan. Tärkein näkökohta on, ettei esitys forumilla 
tai tuomioistuimen edessä voi olla yhtä yksityiskohtainen 
kuin filosofisessa akademiassa. 

Logiikassa — sillä nimellä voitaneen mainita kaik¬ 
kia Aristoteleen loogillisia teoksia — Aristoteles oli joh¬ 
tunut esittämään kaksi todistustapaa, syllogismin ja 
induktion. Retoriikkakin käyttelee niitä, mutta lyhen¬ 
nettyinä. Syllogismi voidaan supistaa; siten saadaan 
entymeemi. Induktio voidaan supistaa, niin ettei 
tarvitse luetella kaikkia tarkoitettuja tapauksia: niiden 
edustajaksi otetaan esimerkki. Entymeemi on retorinen 
syllogismi, esimerkki on retorinen induktio. Kaikkien 
puhu jäin sanotaan käyttävän valtuuttamiseksi joko esi¬ 
merkkiä tai syllogismiä, ja niin on koko alue tyhjennetty. 
Näiden kahden välineen mahdollisuuksia koskevan tutki¬ 
muksen tulee niinmuodoin selvittää meille retoriikan loo¬ 
gillista tekniikkaa. Ensimmäisenä tulee puheeksi esimerkki , 
sillä esimerkki vastaa induktioa ja päättelyssä aloitetaan 
induktiosta. 

On olemassa kahdenlaisia esimerkkejä: toisissa mai 

nitaan sellaista, mitä on todellisuudessa tapahtunut, toi¬ 
sissa keksitään jokin samanlainen tapaus (esim. satu). 

Ensimmäisen lajin esimerkki on olemassa, kun joku 
käsittelee kysymystä, onko varustauduttava, jottei Per¬ 
sian kuningas pääse valloittamaan Egyptiä, ja sanoo: 
Dareios ei kääntynyt Kreikkaa vastaan, ennenkuin oli 
saanut valtaansa Egyptin, ei myöskään Kserkses, ennen¬ 
kuin oli valloittanut tämän maan, mutta sen tehtyään 
hän tuli meitä vastaan, ja samoin tulee tekemään nykyi¬ 
nenkin Persian kuningas. 

Toisen lajin esimerkki nähdään, kun Sokrates, tah¬ 
toessaan osoittaa, ettei valtion virkamiehiä ole valittava 
arvalla, sanoo sellaisen menettelyn merkitsevän samaa 
kuin jos arvalla määrättäisiin, kenen tulee olla atleetti 
tai kenen miehistöstä tulee ohjata alusta. Muiden Aris¬ 
toteleen mainitsemien esimerkkien joukosta kuuluu tänne 
myös Aisopoksen satu ketusta, joka ei tahtonut sallia 
ystävänsä siilin vapauttaa itseään syöpäläisistä, jotka 
hänen sanojensa mukaan olivat jo imeneet kyllikseen 
hänen vertansa; niiden poistuessa tulisi sijaan toisia, 
jotka tahtoisivat vuorostaan imeä itsensä kylläisiksi. 
Aisopoksen sanotaan kertoneen tämän sadun esiintyes¬ 
sään Samos-saarella erään syytetyn hallitushenkilön puo¬ 
lustajana. 

Kysymystä, mihin esimerkin todistusvoima voi perus¬ 
tua, Aristoteles ei ole lähemmin pohtinut. Olisi väärin 
sitä häneltä vaatia, vaikka varsin hyvin voisi sitä odot¬ 
taa, koska hän on varsin tarmokkaasti ja teräväjärkisesti 
käsitellyt useita muita loogillisia kysymyksiä. Syvälli¬ 
sempi tutkimus kuitenkin osoittaisi, että esimerkin tun¬ 
nettu vakuuttamisvoima on sangen luonnollinen. Puhu¬ 
mattakaan sen käytöstä kumoamisessa, jolloin yksi ainoa 
esimerkki riittää tekemään tyhjäksi väittämän, se edus¬ 
taa kokonaista tapaussarjaa, jotka sen nojalla palautu¬ 
vat mieleemme ja joihin siis päätelmäkin oikeastaan perus- 

tuu. Sikäli kuin tällöin on vaikuttamassa yhtäläisyys- 
assosiatio, voi esimerkkipäätelmä lähennellä lujastisito- 
vaa analogiapäätelmää, kuten helposti havaitaan sadun 
ollessa kysymyksessä. Tunnettuun väitteeseen, ettei 
esimerkki todista mitään, voidaan senvuoksi usein vas¬ 
tata: todistaa kylläkin, nimittäin yhdessä sen kanssa, mitä 
esimerkki edustaa, ja Aristoteles'on käsittänyt asian oikein 
nimittäessään esimerkkiä supistetuksi induktioksi. 

Entymeemin tehtävää supistaa syllogismeja valais¬ 
koon seuraava esimerkki: jos tahdotaan sanoa, että Dareios 
on ollut voittajana seppelkilpailussa, riittää, jos sano¬ 
taan hänen voittaneen Olympian kilpaleilceissä, sillä 
kaikki tietävät, että sellainen voitto tuo mukanaan sep- 
pelen. Entymeemin retoorinen käyttö edellyttää, ettei 
saa lähteä liian etäisestä väittämästä, koska muuten syn¬ 
tyy epäselvyyttä, kun näet kuulijan ymmärrys ei ehdi 
kulkea samaa pitkää matkaa. Ei saa myöskään mainita 
kaikkia ajatuksen välijäseniä, koska siten, lausuttaessa 
itsestäänselviä asioita, johdutaan kielevään seikkaperäi- 
syyteen. 

Aristoteles yrittää sitten yksityiskohtaisemmin tut¬ 
kia retorisia otteita sekä esimerkin että entymeemin kan¬ 
nalta — joskin tarkataan enimmäkseen viimeksimainittua. 
Hän valitsee niitä oman aikansa ja kirjallisuutensa ilmei¬ 
sesti erittäin runsaasta varastosta. Kreikkalaiset olivat 
viljelleet iskevää, mielevää sanontaa epäilemättä yhtä 
suuressa määrässä sellaisen toiminnan aiheuttamasta älyl¬ 
lisestä ilosta kuin senvuoksi, että oli välttämättä ajettava 
asiaansa kansankokouksissa ja tuomioistuimissa, jotka 
edellyttivät jonkinlaista vakuuttamistaitoa. 

Ajatusaiheen voi saada vastakkaissuhteen nojalla: kohtuulli¬ 
suus on hyvä — sillä kohtuuttomuus on vahingollista. 

Samoin enemmän ja vähemmän välisestä suhteesta: ken voi 
kohdella väkivaltaisesti isäänsä, voi epäilemättä kohdella väki¬ 
valtaisesti toisia lähimmäisiänsä. Tähän kuuluvaksi voidaan lukea 

myös seuraava, vaikka siinä tulee lisäksi eräs seikka, nimittäin 
vastustajan suostumus: Iphikrates kysyi Aristophonilta, olisiko 
hän itse tahtonut kavaltaa laivaston rahasta, ja viimeksimainittu 
vastasi kieltävästi. »Sinä, Aristophon, et siis olisi sitä tehnyt, ja 
minä, Iphikrates, olisin sen kavaltanut 1 » Aristoteles huomauttaa, 
ettei ote suinkaan ole pätevä johonkin Aristideeseen nähden. 

Sitäpaitsi määritelmästä: Jumalallinen on joko itse Jumala 
tai jumalan teko; se, joka uskoo jumalan teon olevan olemassa, 
uskoo siis välttämättä jumaltenkin olemassaoloon. Aivan samaa 
sanoo Sokrates tuomareilleen Platonin Puolustuspuheessa. 

Voidaan myös ottaa lähtökohdaksi jaoitus , mainita eimerkiksi 
jonkin rikoksen vaikuttimien eri vaihtoehdot pakottaakseen vas¬ 
tustajaa mainitsemaan, mikä niistä tulee kysymykseen, tai Sokra¬ 
teen syyttäjiltä kysyä, mille jumalalle hän ei ollut osoittanut tar¬ 
peellista kunnioitusta; lähtökohtana voi vielä olla analogia , niinkuin 
silloin, kun Iphikrates, ateenalaisten tahtoessa ottaa sotapalveluk¬ 
seen hänen kookkaan poikansa, vaikka hän ei ollut täyttänyt lain- 
säälämää ikää, huomautti: »Jos ateenalaiset julistavat poikia 
miehiksi siitä syystä, että pojat ovat isokasvuisia, niin he voivat 
yhtä hyvin kansan päätöksellä määrätä, että pienet miehet ovat 
poikia.» Lisäksi voi lähtökohtana olla induktio , scuraamussuhde yms. 

Huomaa piankin, että Aristoteles on kulkemassa logiikan 
tietä. Hänen retoriikkaansa koskettavat näissä kohdissa hänen loo¬ 
gilliset teoksensa, Organon ja Topike. Niissä tapahtuneiden sel¬ 
vittelyjen avulla hän voi nyt käsitellä retorisia otteita aivan toi¬ 
selta kannalta: hän osoittaa, kuinka ne liittyvät loogillisiin, opera- 
lioihin ja kuinka ne aina käyttävät hyväkseen jotakin loogillista 
suhdetta. Voidaan kyllä otaksua, että ne herättävät hänessä suu¬ 
rinta mielenkiintoa siltä kannalta. Sitäpaitsi hän tietenkin tahtoo 
antaa käytännöllisiä neuvoja, kuinka hyviä otteita on käytettävä 
ja vääriä temppuja paljastettava, mutta eri tapausten hienon- 
hieno eritteleminen, jotta ne saataisiin sijoitetuiksi oikean otsak¬ 
keen alle, osoittaa varsin selvästi hänen tavanomaista tutkija- 
iloansa ja havaintojen teon luottamaa nautintoa. Retoriikan tutki¬ 
mukset ovat yksityiskohtaisemmat kuin logiikan, esittävät enem¬ 
män hiuksenhienoja distinktioita, noudattavat tarkoin todellisen 
elämän vivahduksia. Aristoteles poistuu tässä logiikan suurilta 
valtateiltä seuraillakseen ajatuksen poimuUelevampia polkuja. 
Tällöin tulee ilmi retoriikan positiivinen puoli, sen hienoloogilliset 
tehtävät, eikä liene asiaankuulumatonta ottaa tätä näkökantaa 
käyttäen tarkasteltaviksi muutamia tässä yhteydessä käsiteltyjä 
retorisia tiloja. 

Tässä kohtaamme esimerkiksi sen loogillisen suhteen, johon 
Platon viittasi ylempänä mainitussa Gorgias-kohdassä, »Sokrateen 
tähdentäessä, että tekemisen ja kärsimisen täytyy vastata toisiaan. 
Aristoteles on tällöin havainnut sen loogillisen suhteen, jota nimi¬ 
tämme korrelatioksi. Jos on selvitetty, että toisaalta on toimittu 
jossakin asiassa oikein ja kohtuullisesti, niin täytyy toisaalta myön¬ 
tää, että siitä johtunut kärsiminenkin on oikea ja kohtuullinen. 
Oikeata käskemistä vastaa oikea totteleminen. Niinpä katsoo 
Aristoteles tullin vuokraajan Diomedonin olleen aivan oikeassa 
vastatessaan hallitusmiehille huononlaisessa maineessa olevan 
publikaaninvirkansa puolustukseksi: Ellei ole ollut mikään häpeä 
teille vuokrata pois tulleja, niin ei myöskään ole häpeä meille ottaa 
niitä vuokralle — johtopäätös, jota kieltämättä on käynyt usein 
sovelluttaminen kaikkina voutihan innon aikoina. Vastaavaisuus- 
suhde voi kuitenkin aiheuttaa virhepäätelmiäkin, ja sellainen on 
toisinaan voinut saada sisällön, joka on tehnyt siitä traagillisen 
motiivin. Kun joku kärsii oikeudenmukaisesti kuoleman, onko se, 
joka kuoleman tuottaa, silloin aina oikeassa? Ei aina. Kuolema 
voi olla ansaittu — mutta sinulla ei ole oikeutta sitä tuottaa? 
Tämän vastauksen sai Alkmaion (samannimisessä murhenäytel¬ 
mässä), kun oli ratkaistava, oliko hän oikeudenmukaisesti surman¬ 
nut väärämielisen äitinsä; äidin kuolema oli oikeudenmukainen, 
mutta sinulla ei ollut oikeutta sitä tuottaa. Saraa motiivihan ilme¬ 
nee Oresteen kohtalossa. 

Eräs toinen samoin harkintaa ansaitseva ajalussuhde on se, 
johon Ksenophanes vetosi vastustaessaan sitä uskoa, että jumalat 
voivat syntyä ja sukeutua: ne, jotka niin väittävät, tekevät itsensä 
vikapäiksi jumalanpilkkaan aivan samoinkuin ne, jotka väittävät 
jumalten voivan kuolla, sillä molemmat väitteet tarkoittavat, 
että on ollut aika, jolloin jumalia ei ole ollut olemassa. Tämä päät¬ 
tely pohjautuu Aristoteleen mukaan siihen otaksumaan, että jos 
se, mikä johtuu, on samaa, on sekin, mistä se johtuu, samaa, että 
tulokset, jotka ovat samat, johtuvat yhtäläisistä lähteistä. 

Kuten odottaa sopiikin, ei Aristoteles unohda kiinnittää huo¬ 
miota useiden väittämien monimielisyyteen. Hän on omistanut 
asialle erikoisia lukuja loogillisissa teoksissaan. Tällöin hän ei 
ainoastaan tahdo huomauttaa virhepäätelmien mahdollisuudesta, 
vaan myöskin siitä, kuinka kaikinpuolisiin tutkimuksiin saa aihetta 
erottamalla toisistaan samaan ilmaukseen sisältyvät eri lausumat. 

Hän ei jätä huomiotta sitäkään hiukan yksinkertaista vakuut- 
tamisYälinettä, joka voidaan hankkia sisällyttämällä jokin merkitys 
henkilön imiin. »Tämän naisen nimi on täydellä syyllä Sidero», 

sanoo Sophokles viitaten rautaa merkitsevään sanaan. Jumalille 
viritetyissä lauluissa on tapana niin tehdä. »Thrasy-v nimissä 
Thrasybulos ja Thrasymakhos on käytetty kuvaamaan n imen- 
omistajan uskaliasta tai julkeata luonnetta; Drakonin laeista on 
sanottu, ettei niitä olo kirjoittanut ihminen, vaan lohikäärme, koska 
kreikkalainen sana drakon tosiaankin sitä merkitsee, ja eräässä 
Euripideen näytelmässä muistutetaan Aphroditeä siitä, että hänen 
nimensä on aphrosynen eli mielettömyyden sukulainen. Voisi kenties 
huomauttaa, että tämä vakuuttaniiskeino useimmiten ilmaisee 
herjaamis- tai ylislämishalua ja että Aristoteles ehkä olisi voinut 
siirtää sen pikemmin mielialoja käsittelevään lukuun — mutta naii- 
visuus ja taikausko käyttelevät sitä epäilemättä samalla todistus- 
välineenä. * 

Aristoteles, joka kirjoitti Retoriikkansa erikoisesti pitäen 
silmällä poliittisia puheita ja tuomioistuimen edessä esitettäviä 
lausuntoja, saa varsin usein tilaisuutta analyyseihin, jotka ovat 
sangen mielenkiintoiset juriidisen psykologian kannalta. Muun 
muassa esitetään kysymys, mitä on pääteltävä, jos kanteenalainen 
teko on suoritettu kömpelömmin kuin voi otaksua syytetyn sen 
suorittavan. Siinä tapauksessa voi tuntua epätodennäköiseltä, että 
hän on syyllinen. Päätelmä on kumminkin väärä, sanoo Aristote¬ 
les, sillä ihminen oivaltaa usein vasta jälkeenpäin, kuinka asia olisi 
ollut parhaiten suoritettava. Joukko rikosanalyysejä, joissa mää¬ 
ritellään niiden erilaista rikollisuusastotta, esiintyy eräässä toisessa 
yhteydessä, muutamissa ensimmäisen kirjan luvuissa, jotka erikoi¬ 
sesti koskevat juriidästa retoriikkaa. 


Retoriikan viimeisessä osassa Aristoteles käsittelee 
puhtaasti tyylillisiä kysymyksiä. On epäilty, että tämä 
kirja on voinut joutua muokkauksen alaiseksi, mutta 
pääasiallisesti puhuu siinä kuitenkin Aristoteles. 

Tällöin meidän on ennen kaikkea muistettava, ettei 
Aristoteleen Retoriikka suinkaan ollut ensimmäinen laji¬ 
ansa, vaan että ennen sitä oli ilmestynyt joukko reto¬ 
riikan esityksiä, joihin sisältyi lukematon määrä kauno- 
puheisuussääntöjä. Aristoteles mainitsee erinäisiä reto¬ 
riikkaa käsitteleviä teoksia, melkein aina niiden yksipuoli¬ 
suuden ja nurinlcurisuuden vuoksi. Jos tahtoo saada 
havainnollisen kuvan siitä, mitä tässä suhteessa tar- 

jottiin, varsinkin, mikäli asia koskee stilistiikkaa, sopii 
myös katsoa Platonin Phaidros-dialogia, jossa Sokrates 
hiukan leikilliseen tapaan käsittelee »puheen taidetta 
koskevia teoksia» mielevine jaoituksineen, johdantoineen 
ja muineen, teoksia, joissa kuvaillaan ensimmäinen ja 
toinen todennäköiseksi-tekeminen, ensimmäinen ja toi¬ 
nen kumoaminen, sivukiitos ja sivumoite, toisto-oppi, 
sananlasku oppi, kuvaoppi ja muut »taiteen hienot kau- 
nisteet». Kaikkeen tähän teennäisyyteen verrattuna 
merkitsee Aristoteleen retoriikka palaamista luonnolli¬ 
suuteen, koruttomuuteen, logiikkaan. Hän sanoo oikeas¬ 
taan haluavansa mennä siinä suhteessa pitemmällekin 
kuin todellisuudessa menee. Oikeastaan olisi asetettava 
asia asiaa vastaan, ja kaikki se, mikä ei kuulu todistukseen, 
olisi katsottava joutavaksi. Muuten olisi puhujalta vaa¬ 
dittava ainoastaan, ettei hänen puheensa loukkaa eikä 
imartele. Vähemmän oleelliset seikat, sanoo hän, ovat 
kuitenkin todellisuudessa ja kuulijoiden laadun vuoksi 
melkoisen vaikuttavia. 

Kielellinen teennäisyys voidaan osalta johdella runou¬ 
den vaikutuksesta. Kun oli huomattu, millaisen vaiku¬ 
tuksen runoilijat saivat aikaan, otaksuttiin olevan välttä¬ 
mätöntä jäljitellä heidän tyyliänsä. »Ja vielä nytkin 
ihailee sivistymättömien suuri joukko eniten niitä, jotka 
käyttävät sellaista kieltä.» Tällöin he unohtavat kaksi 
seikkaa: ensinnäkin, etteivät suorasanainen kieli ja runo 
ole sama asia, toiseksi, että itse runous on yhä enemmän 
alkanut tavoitella luontevuutta: tragediainrunoilijat ovat 
vaihtaneet tetrametrin jambiseen mittaan, koska vii¬ 
meksimainittu eniten muistuttaa tavallista proosaa, ja 
ovat jättäneet pois osan sellaisia vanhemman runouden 
sanoja, jotka erosivat tavallisesta kielenkäytöstä. 

Aristoteleen stilistinen periaate on selvyys , jonka tek¬ 
niikkaa hän on teräväjärkisesti tutkinut syvällisemmistä, 
logiikasta löytämistään säännöistä alkaen kuvalauseiden 

ja lauserakenteen huomaamattomiin etuihin tai hanka¬ 
luuksiin saakka. Edellisiä hän analysoi huomauttaen 
kuitenkin, ettei sellaista voida oppia. Ainekirjoitusten 
korjaajaa mahdollisesti koskevista huomautuksista mai¬ 
nittakoon, että hän varoittaa joutavista välilauseista. 
Epäselvempää on, jos sanotaan: »Olin juuri aikeissa, 
puhuttuani hänen kanssaan... (tässä luetellaan puheen¬ 
alaiset asiat), lähteä»; selvempää, jos sanotaan: »Puhuttuani 
hänen kanssaan olin aikeissa lähteä» ja lisätään sitten 
selostus siitä, mitä keskustelu koski. 

Puhekielen ja kirjakielen välillä esim. lauseopillisessa 
suhteessa vallitsevasta eroavaisuudesta Aristoteles esit¬ 
tää hienoja huomautuksia, samoin eri tyylilajeista kum¬ 
mallakin alueella. Puheen soveltamisesta tilanteeseen hän 
sanoo, että puhetta kansankokouksessa sopii verrata skia- 
grafiaan, karkeasti luonnostelevaan varjomaalaukseen, 
jota on paras katsella loitolta. Puhe tuomioistuimen edessä 
sitävastoin vaatii suurempaa tarkkuutta, ja vaatimukset 
lisääntyvät yhä, jos ollaan tekemisissä yhden ainoan 
tuomarin kanssa, »silloin näet käytetään vähimmin reto¬ 
risia temppuja, koska silloin on helpompi havaita, mikä 
kuuluu asiaan, mikä ei, ja koska houkutus kilpailuun sil¬ 
loin jää pois, joten arvostelukyky ei johdu harhaan.» 
Tämä on epäilemättä tarkoitettu varteenotettavaksi neu¬ 
voksi, mutta samalla siihen sisältyy peloittavaa kritiik¬ 
kiä, jonka esineenä on pakostakin summittaisesti pai- 
sutteleva ja yksinkertaistava skiagrafia, ja tarvitsee vain 
ajatella Sokrateen kuuntelevan sellaista puhetta tun¬ 
teakseen Platonin ironian uhkan ja ymmärtääkseen, mil¬ 
laisia kiellettyjä teitä Platonin oppilas tässä vaeltaa. 
Sittenkin sisältyy Aristoteleen esittämään jotakin. Ei 
ole puhe pelleistä tempuista. Voihan ainakin olla lupa 
uneksia sellaisesta skiagrafiasta, joka ei esitä karkeita, 
väärennettyjä piirteitä, vaan suuria totuuden linjoja, 
todella vapahtavia sanoja. 

Joka tapauksessa on myönnettävä, että Aristoteleen 
retoriikka on tendenssiltään rehellinen. Se, mikä Plato¬ 
nin silmissä näyttäisi synniltä, nimittäin pyrkimys toden 
näköisyyden maailman tieteelliseen laillistamiseen, voi 
meistä näyttää totuuden alueen avartumiselta, varsin¬ 
kin jos otamme huomioon, kuinka läheisesti ihmisiä ja 
kansoja koskevat ne taistelut, joita totuus käy juuri 
näillä alueilla. 

Retorinen taide taipuu suuntautumaan kahdelle 
taholle, toisaalta kohti rahvaanomaista, toisaalta kohti 
runollista. 

Jälkimmäistä taipumusta ei voinut katsoa arvokkaaksi 
Platon, joka piti runoutta ainoastaan epäonnistuneena 
logiikkana. Aristoteles ei hänkään sitä erikoisesti korosta 
retoriikassaan, mutta monet hänen esittämistään reto¬ 
risista käänteistä kuuluvat siihen, ja Poetiikassaan hän 
on siinä suhteessa tehnyt enemmän. 

Retorista rahvaanomaisuutta — vetoamista ihmis- 
ten suureen joukkoon, siihenkin, johon kuuluu joku 
Kallikles tai Kritias — ovat molemmat filosofit tarkan¬ 
neet, ja vaikka Aristoteles onkin halunnut puolestaan 
edistää sen poistamista, on hän kuitenkin tahtonut viitata 
sen tuollepuolen. Hänen toivomuksenaan on, että per¬ 
soonalliselle vaikutukselle jätetään niin vähän liikkumis- 
alaa kuin suinkin mahdollista. »Parasta olisi», sanoo hän 
heti kirjan alussa, »jos hyvät lait mahdollisimman yksi¬ 
tyiskohtaisesti määräisivät kaikki ja jättäisivät tuoma¬ 
rien varaan niin vähän kuin suinkin; ensinnäkin siitä 
syystä, että on helpompi löytää joku tai joitakin asiaa- 
oivaltavia ja oikeinajattelevia miehiä, jotka voivat 
‘Säätää lakia ja jakaa oikeutta, toiseksi senvuoksi, että 
lainsäädäntö on pitkien aikojen harkintojen tulos tuo¬ 
mioiden sitävastoin ollessa hetkellisiä ratkaisuja, josta 
syystä tuomitsijani on vaikea osua oikeaan ja menestystä- 
tuottavaan. Vihdoin ja ennen kaikkea ei lainlaatijan 

ratkaisu, niinkuin kansankokouksen jäsenen tai tuomarin, 
koske yksityistä tapausta ja nykyketkistä, vaan tule¬ 
vaista ja yleistä.» Siten Aristoteles viittaa Platonin 
pääajatukseen, lakiin, sinänsä oikeaan, ideaan, siihen, 
minkä Platon aina mainitsi kaunopuheisuuden vasta¬ 
kohtana. Lopulta ilmenee aina näiden filosofien syvä 
yksimielisyys. 




Kreikan filosofia — 7 



EPIKUROS JA STOA, 

Filosofia tuo usein esiin edustajiansa parittain, 
osittain sattumalta, mutta etupäässä senvuoksi, että itse 
ajatukset mielellään esiintyvät parillisina, kuten teesi ja 
antiteesi vastakohdassa. Niin näemme Herakleitoksen 
ja Parmenideen edustavan itse alkuvastakohtia, niin 
Platonin ja Aristoteleen, joiden välinen vastakkaissuhde 
kuitenkin on suuressa määrin muodostunut välittäväksi 
synteesiksi, ja sitten, filosofian suuren murroskohdan ja 
Aleksanterin retkien aikakauden jälkeen, Kreikan filosofia 
jakautuu kahdeksi opiksi, jotka ovat pikemmin yleisiä 
elämänsuuntia. Niitä edustavat Epikuros, nautinnon- 
filosofi, ja Zenon, eefcillinen sankarimieli ja onnenhalvck- 
sija. Kaksi aivan erilaista ja katkerasti vastakkaista 
kulttuuria muodostui Epikuroksen puutarhassa ja Poly- 
gnotoksen maalauksilla koristetussa pylväskäytävässä, 
«ftoassa, missä Zenon ja hänen seuraajansa oleskelivat. 
Pohjalla on kuitenkin tässäkin tapauksessa jotakin yh¬ 
teistä, ja molemmat koulukunnat tahtoivat pitää itseään 
Sokrateen sukulaisina, sillä Epikuros ja ennen häntä 
Aristippos olivat päättäneet etsiä sitä onnea, joka yhtyy 
viisauteen, itsehillintään ja kauneuteen. 

Epikurolaisuus ja stoalaisuus ovat niin yleisesti- 
tunnettuja asioita, että niihin nähden voi lähteä tutuista 
mielipiteistä, joita sitten saa hiukan täsmällistyttää. 
Ylimalkaan voi sanoa, että epikurolaiset olivat paljoa 
parempia kuin heidän maineensa, stoalaiset sitävastoin 
elleivät huonompia, niin ainakin vaarallisempia kuin yleensä 

otaksutaan. Epikuros lienee ollut huonossa huudossa 
varsinkin keskiajalla; sen voi havaita Hans Sachsista, 
joka antaa hänen saapua Kharonin lautan luo isoma¬ 
haisena mässää jänä, viinimalja kädessä, ja vielä nyky- 
jäänkin hän lienee yleisen käsityksen mukaan vain 
jossakin määrin säädyllinen elostelija. Stoalainen on 
hänkin joutunut pahoinpidellyksi. Hans Sachs esittää 
hänet yhtä pikkumaisena kuin hyveistään kopeilevana. 
Hänen kohtalonaan on kuitenkin pikemmin ollut joutua 
kaavoitelluksi otaksuttuun hyvään suuntaan, joten häntä 
on pidetty sovinnaisen moraalin ankarana vaalijana. 
Porvarillisuuden ja yhteiskunnallisen rauhan kannalta 
on Hpikurokselle kuitenkin epäilemättä myönnettävä 
etusija. Hänestä voi johtua suoraa päätä yleisen menes¬ 
tyksen moraaliin, stoalaista hengenheimoutta taas tava¬ 
taan pikemmin Nietzschessä. Jos. Epikuros on hienon 
kohtuuden filosofi, on stoalainen paradoksin ja häikäile¬ 
mättömyyden mies. 

Epikurokscn oppi on varsin luonnollisesti alusta 
pitäen ollut vaarassa joulua väärinymmäretyksi ja yksin¬ 
kertaistetuksi, mutta näyttää siltä kuin hän olisi jo 
vanhalla ajalla ollut sangen määrätietoisen valhettelun 
esineenä. Diogenes Laertios esittää pari sivua erittäin 
likaisia asioita kirjeistä, joita sanotaan Epikuroksen 
-kirjoittamiksi; mutta, lisää hän, nämä syytökset ovat 
mielettömiä, sillä on olemassa luotettavia todistuksia, 
että mies on ollut hyväntahtoinen kaikille, kiitollinen 
vanhemmilleen, hyvä veljilleen ja lempeä palkollisilleen, 
ja hänen isänmaansa on kunnioittanut häntä pystyttä¬ 
mällä hänelle vaskesta tehtyjä muistomerkkejä. Hänen 
vaiheillaan sanotaan vallinneen ankaran vaatimatto¬ 
muuden; pieni pikari viiniä, muuten vain vettä. Lähetä 
minulle hiukan juustoa, kirjoittaa hän jollekin, jotta 
voin elää ylellisesti, jos sattuu mieli tekemään. Hänen 
mielestään viisas voi elää tyytyväisenä, jos hänellä oli 
vettä ja leipää. 

Jos tahtoo ilmaista toisaalta epikurolaisen, toisaalta 
sekä stoalaisen että myöskin Platonin ja Aristoteleen 
välillä olevan lähtemättömän erotuksen, tarvitsee vain 
mainita, että Epikurokselle nautinto oli päämäärä, hyve 
väline. Hyve valitaan nautinnon vuoksi niinkuin lää¬ 
kettä käytetään terveyden tähden — niin kuuluu eräs 
lausuma, joka johtuu ainakin Epikuroksen piiristä, ellei 
suoraan hänestä itsestään. Ihminen tulee onnelliseksi 
siitä nautinnosta, jota hyve synnyttää, ei hyveestä 
itsestään. 

Hyve on kuitenkin joka tapauksessa paras onnelli- 
seksitulemisen väline. Elämän onnea eivät muodosta 
juomingit ja sukupuolinautinnot, ei kala eikä muu hyvän 
pöydän herkku, vaan raitis ymmärrys, joka tutkii valit¬ 
semisen tai hylkäämisen perusteita ja karkoittaa ne 
mielikuvat, jotka pahimmin sielua häiritsevät. Se on 
siis viisautta . Se opettaa meille, ettei tule pelätä kuolemaa 
ja että kuoleman valta on pelkkää luulottelua; malttavan 
harkinnan hyveeseen sisältyy taito valita se, mikä ajan- 
pitkään suo enimmän onnea ja vähimmän kärsimystä; 
urhoollisuus tekee meidät kykeneviksi voittamaan pelon 
ja tuskan, ja oikeamielisyys varjelee meidät siltä pelolta, 
jota väärämielinen tuntee jumalaa ja ihmisiä kohtaan. 
Epikuros on tosin tällöin ajatellut .lähinnä ilmitulon ja 
rangaistuksen pelkoa. Voisiko siis viisas ryhtyä rikostyö- 
hön, jos olisi varma siitä, ettei joudu ilmi? on kysytty. 
Epikuros ei tahtonut vastata siihen kysymykseen. 

Tekemällä onnen siinä määrin hyveestä riippuvaksi 
Epikuros tulee antaneeksi toisella kädellä takaisin paljon, 
siitä, mitä hän on toisella kädellä ottanut pois. Seneca, 
ankara stoalainen sanookin: Samaa, mitä me vaadimme 
hyveen nojalla, vaatii Epikuros nautinnon vuoksi. Epi¬ 
kuroksen lausumat osoittavat, että tosiaankin on niin 
laita. Ainoastaan hyve on onnelle välttämätön, kaikki 
muu voi puuttua. On parempi olla järjellisenä onneton 

kuin järjettömänä onnellinen. Viisas voi olla kidutus- 
penkissäkin hyvällä mielellä. 

Sielunrauha, ataraksia, on elämän päämäärä ja 
täydellisyys. Se ei ole luonteeltaan aivan samanlainen 
kuin stoalaisten apatia, siinä on enemmän maailmanmie¬ 
hen itsehillintää kuin kidutuksenuhmaajan jäyhyyttä, ja 
se lienee kaikesta päättäen todellisuudessa ollut sävyl¬ 
tään sellainen kuin Epikuroksen ennen kuolemaansa 
eräälle ystävälleen kirjoittama kirje, jonka Diogenes 
Laertios esittää: »Säilyttäen sielumme onnen ja rauhan 
ja odottaen elämämme viimeistä päivää kirjoitamme 
sinulle tätä. Stranguriani ja vatsakipuni yltyvät niin, 
ettei niiden määrään voida enää mitään lisätä. Niiden 
vastapainona minulla on ainoastaan se mielenrauha, jota 
saan muistellessani menneitä ja meidän keskustelujamme. 
Mutta sinua minä pyydän nuoruudesta saakka omista¬ 
mani kiintymyksesi ja filosofian arvon nimessä pitä¬ 
mään huolta Metrodoroksen lapsista». Tämä oli hänen 
testamenttinsa, sanoo Diogenes. Mainittu Metrodoros 
oli Epikuroksen etevin oppilas, oli kuollut ennen häntä 
ja jättänyt jälkeensä erinäisiä teoksia. 

Epikurolaisuudessa viljeltiin ylhäistä elämäntai¬ 
dotta. Voisi muistuttaa, että se on hiukan liian pas¬ 
siivinen ja varovainen, vaikka onkin miehekäs. Epi¬ 
kurolainen ei tahdo joutua ristiriitoihin; siitä johtuu 
rakastettavuus ja tahdikkuus, joka varoo loukkaa¬ 
masta, sekä aulius alistumaan lakiin ja tapaan, mutta 
siitä myös eräänlainen taipumus karttamaan suurta ja 
vaarallista onnea taatakseen itselleen tyynen ja tasaisen, 
pelko joutua liiaksi elämän tehtäviin, ratkaisemaan ja 
vaikuttamaan. Hän sallii maailman mennä menojaan 
pitämättä suurta melua. Hän ei kenties ole mies, joka 
käy taistelemaan oikeuden puolesta, mutta hoivaa var¬ 
maan sitä humaniteettia, joka on oikeuden edellytys ja 
sen täyttymys. Epikuros neuvoo karttamaan avioliittoa 
ja politiikkaa. 

Aivan toisenlainen on stoalainen — perin vastak¬ 
kainen joka suhteessa. Voi hyvin sattua, että hän eri¬ 
näisissä asioissa johtuu samaan tulokseen kuin Epikuros, 
mutta silloin aivan toista tietä eikä oikeastaan samaan. 
Stoalaisenkin mielestä voi olla parasta, että viisas elää 
naimatonna, mutta ei senvuoksi, että säästyisi huolilta, 
mikä on hänelle yhdentekevää, vaan saadakseen mielensä 
vapaaksi korkeampia tehtäviä varten, ja se seikka, ettei 
poliittinen elämä herätä hänessä mielenkiintoa, voi johtua 
vain siitä, ettei se hänelle riitä. Hän ei pelkää vaikeuksia. 

Hänelle ei onni ole mitään, hyve on kaikki. Hän kar¬ 
kaisee itseään kestämään kärsimystä. Hän ei sitä karta, 
vaan pikemmin ulnttelee. Päämääränä ei ole tus¬ 
kasta vapautuminen, vaan huolettomuus tuskassa, kor¬ 
kealle viritetty sielunrauha, stoalainen apatia . Siinä 
piilevät hyveet. Oikean ryhdin ja mielialan säilyttäminen 
kaikissa tiloissa on ainoa merkittävä asia. Hyve ci ole 
ainoastaan korkein hyvä, vaan ainoakin hyvä. Stoalaiset 
tosin jossakin määrin erottavat toisistaan yhdentekeviä 
asioita, adiaphora , niin että esimerkiksi terveyttä pide¬ 
tään sairautta parempana, mutta periaatteellisesti no 
kuitenkin kuuluvat adiaphora-ryhrpään. Elämäkin on 
yhdentekevä asia, ja siten on selitettävissä, että itsemurha 
oli tavallinen stoalaisten oppimestarien keskuudessa. 
Zenon, koulukunnan perustaja, surmasi itsensä vanhoilla 
päivillään. Hän näyttää käsittäneen pienen vahingon 
kehoitukseksi lähteä pois. Hän sattui kaatumaan ja louk¬ 
kaamaan sormensa. Minä tulen, miksi minua kutsut? 
sanoi hän silloin, käyttäen jonkin runon tunnettua lausu¬ 
maa, meni ja hirtti itsensä. Hänen oppilaansa Kleanthes 
surmasi hänkin itsensä, vapaaehtoisesti nälkään näänty¬ 
mällä. Ja myöhempinä aikoina, kun roomalaiset voimak*. 
kaasti omaksuivat stoalaisuuden, surmasi tasavallan 
häviötä sureva Cato itsensä, ja Seneca avasi valtimonsa, 
tosin keisari Neron käskystä. 

Stoalaisen siveellisyys tähtää niin korkealle, että 
paljon siitä, mitä siveys ja laki säätävät, näyttää hänestä 
merkityksettömältä. Tässä suhteessa voidaan kertoa 
uskomattomia asioita. Erikoisesti ovat stoalaiset herät¬ 
täneet pahennusta loukkaamalla niitä tapoja ja katso¬ 
muksia, jotka ovat saaneet uskonnollisen pyhyyden lei¬ 
man. Minkätähden olisi mitään pahaa siinä, että heite¬ 
tään vainajien ruumiit petojen syötäviksi? Tai miksi 
ei voisi syödä ihmisen lihaa, lähimpien omaistensakin 
lihaa? Ja minkätähden ei saisi milloin tahansa puhua 
ruumiin luonnollisista tarpeista; tai minkätähden olisi 
niiden tyydyttämistäkään pidettävä sopimattomana? 
Naisten yhteisyyttä puollettiin, kuten muuten Platonkin 
oli tehnyt, mutta muuten stoalaiset eivät paljoa välittä¬ 
neet tavasta; koska kaikki riippui mielen riippumatto¬ 
masta puhtaudesta ja vapaudesta, näytti ulkonainen 
mitättömältä. Edv. Zeller on kuitenkin varmaan oikeassa 
otaksuessaan, että joukko eriskummallisempia teesejä on 
esitetty pikemmin kiistaväitteinä kuin vakavina elämän- 
sääntöinä. Stoalaiset eivät tahtoneet tietää mistään 
asteista. He tahtoivat kaikki tai ei mitään. He tekivät 
siveelliset vaatimukset niin ankaroiksi, että hiukan suu¬ 
rempi tai pienempi ulkonainen soveliaisuus tuntui heistä 
samantekevältä. Ken on kyynärän verran veden alla, 
hukkuu joka tapauksessa. Toisillakin tahoilla on havaittu, 
etteivät tavat ja lait joudu vaaraan ainoastaan silloin, 
kun siveelliset vaatimukset alennetaan olemattomiin, 
vaan myöskin silloin, kun ne koroitetaan absoluuttisiksi. 

Stoalainen on langennut niihin kahteen uskaliaaseen 
äärimmäisyyteen, joilta epikurolainen hyvin varjelee 
itsensä: hän muuttuu helposti sekä yhteiskunnan kumoa- 
jaksi että yhteiskunnan parantajaksi suuressa mitta¬ 
kaavassa. Mikään laitos ei ole hänelle pyhä. Hän ajättelee 
vapaasti orjien asemasta ja isänmaallisuuden vaatimuk¬ 
sista. Hänen näkökohtansa eivät yleensä ole valtioelä- 

mälle vaaralliset. Stoalainen ymmärtää ihmistä yksilönä 
ja ihmistä ihmiskuntana; valtio joutuu siihen välille. 

Pyhä ja kallis on stoalaisille luonto . 

Siitä johtuu ensinnäkin taipumus sormeilemaan sovin¬ 
naista ja puoltamaan alkujaan luonnollista. Stoalaiset 
tunnustavat olevansa siinä suhteessa kyynikkojen peril¬ 
lisiä. Diogcnes , joka mitään tarvitsematta ja tynnöris- 
sään asuen sanoi etsivänsä ihmistä, oli heidän miehiään, 
ja Diogeneen opettajaa AntisthencslS. he pitivät edeltä¬ 
jänään, joka vuorostaan oli käynyt Sokrateen koulua. 
He mainitsevat juuri nämä kolme, jos joku kysyy viisau¬ 
den esimerkkejä. Antisthenes ja Diogenes herättävät 
sellaista vaikutelmaa, että sokraattinen sielunvoima voisi 
pirstoutua taidonnäytteiksi, stoalaisissa se esiintyy niin 
maailmaahalveksivana kuin itsepintaisella Sokrateella 
konsanaan, mutta samalla sokraattisen korkeana ja har¬ 
taana. He näet käsittävät luonnon niin syvällisesti, ettei¬ 
vät etsi sitä vain ulkonaisesta niukkuudesta ja karuu¬ 
desta; sellaisetkin seikat ovat heille pohjaltaan yhden¬ 
tekeviä. 

Luonto on jokaisessa ihmisessä asustava laki ja elä¬ 
mänmuoto, logos, joka puolestaan ilmaisee koko maail¬ 
man lakina ja muotona olevaa logosta. Luonnonmukainen 
eläminen muodostuu stoalaisten siveyslaiksi. Sen vaati¬ 
musten tieltä saa kaikki muu väistyä. Ja tämä luonto ei 
suinkaan käske meitä nauttimaan , niinkuin Epikuros luuli, 
vaan-se käskee meitä säilymään , tehostamaän itseämme. 
Nykyaikainen biologia yhtyy tämän väitteen ajatukseen; 
olentojen alkuperäiset vaistot eivät kohdistu nauttimi¬ 
seen, vaan lajin säilymiseen. Itsetehostuksen kaava on 
kuitenkin yhtä epämääräinen kuin sana luonto. Se itse¬ 
tehostus, joka on tässä puheena, suuntautuu sisäänpäin. 
Se ei tehosta kuorta, vaan ydintä, ja sen suunta on sama 
kuin Spinozan itsesäilytysvietin, joka etsii voittoansa 
kaikkeuden henkisestä valloittamisesta, omaksumisesta, 

joka toisaalta voidaan määritellä siten, että ihminen sopeu¬ 
tuu maailmanjärjestykseen. 

Senvuoksi stoalainen ei voi tyytyä omaan järkeensä. 
Hänen täytyy tarkastaa, mikä on ihmisen kosmillinen 
asema. Samanlaisen menettelyn huomasi Epikuroskin 
välttämättömäksi. Molemmat tarvitsivat etiikkansa 
lisäksi vielä metafysiikkaa tai, kuten molemmat koulu¬ 
kunnat sitä nimittivät, fysiikkaa. Epikurolaiset samoin¬ 
kuin sloalaiselkin olivat näet materialisteja, vaikka 
viimeksimainittujen materialismi ei suurestikaan muistuta 
sitä, mitä muuten sillä nimellä mainitaan. 

Omituinen seikka on se, että metafysiikka on kum¬ 
mallakin taholla lainattu. Epikuros turvautuu Demokri 
toksen atomioppiin, Zenon havaitsee olemistossa Herak¬ 
leitoksen tulen lainmukaisen elämän, 

Epikuroksen maailmaopissa huomaa helposti yri¬ 
tyksen vapauttaa ihminen olemassaolon otteesta, tehdä 
hänet- kohtalosta ja jumalista riippumattomaksi. Ainoas¬ 
taan niin ollen hän voi elää huoletonna ja valoisin mielin. 
Ihminen on itse alistunut sellaisten valtojen alle, jotka 
herättävät hänessä pelkoa ja epävarmuutta, mutta nämä 
vallat ovat pelkkiä kuvitelmia. Ne eivät voi vaikuttaa 
maailman kulkuun, sillä sen atomit liikkuvat omien 
lakiensa mukaisesti. Uskontojen kauhukuvat, ihmis¬ 
uhrien hirmut voimme jättää sikseen. Kreikkalaisen ato- 
mismin maailmankuvan on parhaiten muovannut rooma¬ 
lainen runoilija Lucretius Carus (kuollut n. 50 e. Kr.) 
suuressa runoelmassaan Maailmankaikkeudesta. Siinä 
esitetään maailman ja ihmisen olemus. Ja ihminen elää 
omaa elämäänsä kauniissa maailmassaan, missä eivät 
enää hallitse mitkään oikukkaat jumalat, mutta joka 
kuitenkin lepää heidän autuaan Olympoksensa hohteessa. 
Manalan kauhut ovat olemassa ainoastaan elämässä, ei 
kuoleman jälkeen. Maan päällä me saamme olla Tanta- 
loksen tuskien todistajina, näemme Sisyphoksen vierit- 

lävän lohkarettaan ja Danaidien täyttävän seulaansa. 
»Kaikki se, mitä taru kertoo olevan Akheronin syvyyk¬ 
sissä, on meidän omassa elämässämme. Kurja Tantalos 
ei pelkää, niinkuin satu tietää, valtavaa ilmassa riippuvaa 
lohkaretta, pelonkauhusta jäykkänä, vaan elämässä rasit¬ 
taa ihmisiä jumalten turha pelko ja huoli siitä, mitä 
kohtalo voi tuoda mukanaan ... Mutta epäkiitollisen 
luonnon alinomainen ravitseminen ja nautinnoilla täyt¬ 
täminen voimatta kumminkaan sitä tyydyttää... se 
luullakseni merkitsee sitä, mitä kerrotaan kukoistavista 
neidoista, joiden täytyy ammentaa vettä pettävään 
seulaan, jota eivät saa millään keinolla täyttymään. 
Kerberosta ja raivotarten joukkoa ja ikuista pimeyttä 
ja Tartarosta, jonka kurkusta uhoo kauhea hehku, ei ole 
eikä voi olla olemassa.» 

Päättäessään omaksua Demokritoksen atomimaail- 
man Epikuros tiesi varsin hyvin, että siinä uhkasi ihmistä 
toinen vaara, yhtä tuskaatuova kuin jumalten oikut, 
sillä siinä vallitsi Ananken auttamaton välttämättömyys. 
Mutta Epikurokselle näyttää onni olleen tärkeämpi kuin 
johdonmukaisuus. Hän rikkoi järjestelmän ja päätti, 
että ihminen on kaikesta huolimatta vapaa. 

»Minä omistan, minua ei omisteta», oli Epikuroksen 
edeltäjä ja Sokrateen oppilas, Aristippos, sanonut eräästä 
rakkaussuhteesta. Se on epikurolaisuuden asema sekä 
eetillisessä että kosmillisessa katsannossa: minua ei omis¬ 
teta, minä en salli itseäni sidottavan. 

Stoalainenkin tahtoo olla vapaa, mutta hän tahtoo 
samalla ottaa osaa elämään, tarjoo itsensä kestä¬ 
mään sen tuimia* iskuja, tahtoo antautua olemiston 
valtaan, tuntea tahtonsa yhtyvän sen ikuiseen järjestyk¬ 
seen ja palaa maailman tulessa. Hän tahtoo tulla sido¬ 
tuksi. 

Tässä meitä siis kohtaa, kaiketi ensimmäisen kerran 
vakavassa mielessä, samanaikaisen vapauselämän ja vält- 

tämättömyyselämän vaikeus. Aristoteles ja Platon 
eivät tästä vaikeudesta tietäneet, koska eivät ottaneet 
lukuun välttämättömyyttä. Ei myöskään Demokritos, 
mutta vastakkaisista syistä. Herakleitoksen opissa on 
ongelma idullaan, ja kun hän sanoo, että jumalassa ja 
sinänsä kaikki on hyvää, mutta ei toisaalta näytä ajatte- 
levan muuta kuin että ihmisen on vastattava hyvästään 
ja pahastaan, niin hän on ollut sen vaikutuksen alainen. 
Stoalaisuus on paljoa selvemmin ja tarmokkaammin 
uhmannut tätä vaikeutta ja tahtonut sitä käytöllisesti 
ratkaista. Ristiriita on jäänyt eloon heidän jälkeensä 
samoinkuin ratkaisuyrityskin, ja monien filosofien syven¬ 
nyttyä tähän ongelmaan se ilkkuu meitä yhä siinä pie¬ 
nessä jutussa, joka kerrotaan Zenonista. Hän piiskasi 
erästä orjaansa, joka oli varastanut, ja orja lausui hänelle 
mestarin oman opin sanoilla: »Varastaminen oli minun 
kohtaloni.» »Niin, ja samoin piiskansaanti», vastasi filosofi. 

Kaikki, mitä on olemassa, on tulta, oli Herakleitos 
sanonut. Kaikki syntyy tulesta ja palaa siihen. Ja kaikki 
on aineellista, maailmansielukin, joka on Logos, Jumala, 
Zeus, ja ihmisen sielu, joka on maailmansielun jäsen. 
Koko maailma on järjen läpäisemä, ja kaikissa olennoissa 
ja olioissa elää tuli niiden sieluna ja logoksena, mutta me 
elämme kaikki Jumalassa ja elämme hänen elämäänsä 
ja järjestystänsä, jota ei mikään voi häiritä. Kerran vetää 
Zeus kaikki takaisin tuleensa, mutta siitä syntyy jälleen 
olioita, syntyy uusi maailma, missä kaikki on jälleen niin¬ 
kuin oli kerran täällä. Silloin elää jälleen Sokrates ja elää 
Platon ja elää jokainen muu ihminen ystävineen, ja kylät 
ja kaupungit nousevat jälleen ja häviävät jälleen Zeuksen 
ikuisen lain mukaan, jota nimitetään myös kohtaloksi. 

Stoalaiset ovat erinäisin tavoin yrittäneet sijoittaa 
tähän maailmaan tahtovaa ihmistä ja elämän taisteluita 
hyvän ja pahan välillä. Suurin piirtein katsoen he tie¬ 
tenkin ovat eläneet siinä ajatuksessa, että ihmisen oma 

logos on osa Jumalaa ja että hän yhtyy jumalalliseen 
maailmanjärjestykseen sikäli kuin löytää oman lakinsa 
ja saavuttaa luonteen horjumattomuuden. Kohtaloa ei 
missään tapauksessa kukaan voi vastustaa. Ducunt 
vohntem jata , nolcntcm trahant , sanoo Seneca: tottelevaa 
kohtalo ohjaa, vastustelevaa se vetää. Stoalaisuuden 
ajatuskokeen olemme nähneet uudistuvan lujemmin ottein, 
mutta elämänkoe säilynee valtavimpana lajissaan. 

Sekä epikurolaiset että stoalaiset jakoivat filosofian 
1) logiikkaan, 2) fysiikkaan (metafysiikkaan) ja 3) etiik¬ 
kaan. Molempia jälkimmäisiä olemme edellä käsitelleet. 
Logiikassa kumpikin koulukunta edustaa kokemus¬ 
peräistä suuntaa, jota siihen nähden, että itse aistivaiku¬ 
telmille annetaan suuri merkitys, varsinkin epikurolaisten 
opissa, voidaan nimittää sensualistiseksi. Sielu on alku 
jaan kuin sileä valxataulu, johon vaikutelmat piirtävät 
merkkejään. Tieto-oppi on merkittävämpi ainoastaan 
stoalaisille ja heille ennen kaikkea ns. fantasia katalepti- 
ken nojalla. He pitivät eräitä mielteitä välittömästi 
varmoina, käsittävinä, esinettään vallitsevina, kompre- 
hendoivina, kuten sana »kataleptinen» tässä lienee ym¬ 
märrettävä. Opin oikea tulkinta on kuitenkin kiistan¬ 
alainen. Sellaisia mielteitä olivat osalta välittömät vaa- 
rinotot, osalta eräät ns. yhteiset käsitteet, jotka ilman 
tahallista käsitteenmuodostusta välttämättömästi ilme¬ 
nevät kaikissa ihmisissä. Näitä ei saa sekoittaa tie¬ 
teen metodisesti muovaamiin käsitteisiin, mutta vielä 
vähemmän tahtomatta muodostettuihin epämääräisem- 
piin yleismielikuviin. Ne viitannevat lähinnä sellaisiin 
fundamentaalisiin (ei ainoastaan yleisiin, generelleihin) 
käsitteisiin, joita Spinoza mainitsee nimellä notiones 
communes. Tämä stoalaisuuden totuudenkriterio tuli 
sittemmin skeptillisten filosofien hyökkäysten tärkeim¬ 
mäksi esineeksi. 

Zenonin jälkeen oli Stoan johtajana Kleanthes , joka 
tunnetaan kauniista Jumaluudelle sepitetystä hymnis¬ 
tään, ja hänen jälkeensä Khiysippos^ jota teostensa nojalla 
pidetään stoalaisen koulukunnan toisena perustajana. 
Roomassa stoalaisuudella oli paljon kannattajia ja kuu 
luisia edustajia: Seneca, Epiktetos, Marcus Aurelius. 

Etevin Epikuroksen seuraajista oli mainittu Lucretius 
Carus. 



SKEPTISISMI, EKLEKTISISMI, 
M Y S T 11 K K A. 


1 . 

Sofistit olivat, kuten näimme, skeptikkoja. Ile epäi¬ 
livät yleispätevän tiedon mahdollisuutta yleensä. Plato- 
.nismi, sitten aristotelismi ja stoalaisuus syrjäyttivät jok¬ 
sikin ajaksi skeptillisen suunnan, mutta nämä uskaliaat 
maailmanselitykset aiheuttivat kuitenkin vähitellen kri¬ 
tiikkiä, joka eräillä tahoilla kehittyi puhtaaksi skepti¬ 
sismiksi. ' - 

1. Jo Aristoteleen eläessä esiintyi skeptikkona 
Pyrrhon, joka oli ollut mukana Aleksanterin Intian-retkellä. 
Me tunnemme hänen oppejaan etupäässä hänen oppi¬ 
laansa Tummin välityksellä. He eivät tahtoneet sanoa 
hunajan olevan makeata, sanoivathan vain, että siltä tuntui. 
Me emme tiedä, mitä oliot oikeastaan ovat. Senvuoksi 
meidän tulee pidättyä lausumasta arvostelmia. Tämä 
periaate sai erikoisen merkityksen käytännössä. Me emme 
milloinkaan tiedä, mikä on meille hyvää tai pahaa; vilu, 
nälkä ja kuolemakin voivat joskus olla hyvää. Siten voi 
Pyrrhonin ataraksia tulla erittäin lähelle stoalaisten 
apatiaa; edellinen on pikemmin passiivinen, jälkimmäi¬ 
nen pikemmin aktiivinen. 

2. Puolitoista vuosisataa myöhemmin esiintyy skep¬ 
tisismin edustajana Karneades , platonisen koulukunnan 
mies. Hän oli jäsenenä ateenalaisessa lähetystössä, joka 
kävi Roomassa vuonna 156 e. Kr., Cat on aikana, ja 

piti siellä kaksi esitelmää oikeudesta, toisen sen puolesta, 
toisen sitä vastaan. Jälkimmäisessä esitelmässään hän 
lienee tahtonut osoittaa ensinnäkin, ettei kukaan voi sanoa, 
mikä on oikeata, ja toiseksi, että on joka tapauksessa hyö¬ 
dytöntä yrittää elämässään noudattaa oikeuden käskyjä; 
kaikki'suuret kansat ovat päässeet mahtaviksi vääryyk¬ 
sien avulla. 

Hänen skeptillinen oppinsa kehittyi hänen hyökä¬ 
tessään stoalaisuutta vastaan. »Ellei olisi Khrysipposta», 
sanoi hän, »en minä olisi mitään». Erikoisesti hän tahtoi 
kumota stoalaisuuden totuuskriteriota ja esitti sitä vas¬ 
taan nämä kaksi väitettä: 1) Ei ole olemassa mitään 
välitöntä tietoa; 2) Ei ole olemassa välillistäkään tietoa, 
koska todistuksen premissit aina vaativat uusia premis¬ 
sejä äärettömiin asti. 

Hänen skeptisisminsä ci kuitenkaan muodostunut täy¬ 
sin kumoavaksi, koska hän otti opastusta todennäköi¬ 
syydestä, jonka lähempi määritteleminen herätti • hänessä 
mielenkiintoa. Hän erotti todennäköisyyden eri asteita: 
sinänsä uskottava käsitys muuttuu todennäköisemmäksi, 
mikäli sitä eivät vastusta toiset ja mikäli sitä positiivi¬ 
sesti tukevat toiset, joilla vuorostaan on tukea takanaan, 

3. Kristuksen syntymän aikoina esiintyy skeptillinen 
suunta, joka liittyy Pyrrhoniin (Ainesidemos ja Agrippa). 
Laadittiin kymmenen ns. pyrrholaista trooppia, jotka täh¬ 
dentävät olioita koskevan käsityksemme suhteellisuutta. 
Uimiset käsittävät eräällä tavalla, eläimet toisella, toinen 
ihminen niin, toinen näin, ja samassa ihmisessä kokee 
toinen aisti toista, toinen toista, sama aisti eri tavoin 
eri tiloissa, loitolta ja läheltä jne. Nämä troopit yhdis¬ 
tettiin myöhemmin viideksi, sitten kahdeksi, joista toinen 
kohdistui välittömään tietoon, toinen todistukseen, sisäl¬ 
täen siis suunnilleen, mitä Karneades oli jo ennen opetta¬ 
nut. — Kreikkalaisen skeptisismin väitteet keräsi meille 
saakka säilyneisiin teoksiinsa Sextus Empiricus , joka eli 

vuoden 200 tienoilla j. Kr. Hän sitäpaitsi melkoisesti 
syvensi kysymyksiä ja suuntasi kritiikkinsä erikoisesti 
kausaliteettikäsitteeseen. 


2 . 

Aikana, jolloin suuriin filosofisiin ajatusrakennel¬ 
miin suhtauduttiin epäluuloisesti, pitivät monet parhaana 
poimia eri opeista sellaista, mikä näytti käyttökelpoi¬ 
selta, huolimatta tarkata, sopiko toinen osa toiseen. Sel¬ 
laisen eklektisis?nin hyvänä tyyppinä voidaan mainita 
Cicero (kuollut 43 e. Kr.). Hän oli saanut vaikutelmia 
melkein kaikista filosofista koulukunnista ja kannatti 
käytöllisessä filosofiassaan etupäässä stoalaisuutta, teo¬ 
reettisessa etupäässä akadeemisen koulukunnan skepti¬ 
sismiä vieläkin lievennetyssä muodossa. 

Eklektisismiksi ei saa lukea esim. Platonin suoritta¬ 
maa edellisten filosofien ajatusten synteesiä, sillä Platon 
liitti ne yhtenäiseen järjestelmään. Platonin ja Ciceron 
laisten tyyppien välille voidaan tietenkin ajatella useita 
siirtymämuotoja. Eklektikko esiintyy muuten varsin 
eriarvoisina tyyppeinä riippuen siitä, tavoitteleeko hän 
näennäistä oppineisuutta vai etsiikö sellaista, mikä sovel¬ 
tuu persoonallisesti omaksuttavaksi elämässä. 


3. 

Useissa eri filosofikouluissa alkoi meidän ajanlas¬ 
kuumme siirryttäessä ilmetä tarvetta ajatella korkein prin¬ 
siippi, joka on ylhäisempi kuin idea ja nuus ja esiintyy 
inhimillisille käsitteille yhä saavuttamattomampana. Eri¬ 
koisesti on tässä yhteydessä mainittava Philon Alek¬ 
sandrialainen, »Juutalainen», joka eli Kristuksen synty¬ 
män aikoina. Käsitteemme ja nimityksemme eivät sovellu 

Jumalaan . Hän on kaikkea äärellistä korkeammalla. 
Hän on täydellisyyttä ja kaikkia korkeimpia ominai¬ 
suuksia täydellisempi. -Me voimme tietää hänestä ainoas¬ 
taan, että hän on, mutta emme, mikä hän on. Aisti- 
maailmassa vaikuttavaa järkeä Philon mainitsee nimellä 
Logos, joka ykseytenä sisällyttää itseensä useita eri voi¬ 
mia. Nämä voimat vastannevat sitä, mille stoalaisetkin 
antoivat nimen logos, mutta myöskin Aristoteleen ente- 
lekhioita, Platonin ideoita ja juutalaisuuden enkeleitä. 
Philonin opissa on aine ja niinmuodoin myöskin ruumiil¬ 
linen puoli positiivisemmin paha kuin Platonin opissa. 
Ihmisen tulee puhdistua kaikesta, mikä kuuluu ruumii¬ 
seen, ja puhdistuminen, askeesi , saavuttaa korkeimman 
täydellisyytensä ekstaasissa , tajuttomassa yhtymyksessä 
Jumalaan. — Taipumus korostamaan Jumalaa kaikkien 
vastakohtien yläpuolelle (johon aina liittyi oppi välittäjä- 
olennoista ja askeettis-ekstaattisesta puhdistumisesta) 
ilmeni ensimmäisinä kristittyinä vuosisatoina useilla 
tahoilla. Juutalaisuuden jumalan yläpuolelle ajateltiin 
korkeampi jumala. Niin varsinkin gnostisismissa. 


Kreikan filosofia — 8 






YKSI. 

Kreikkalaisen spekulation oli määrä vielä kerran 
luoda uusi maailmankuva, joka oli omansa elämään 
edelleen tulevissa kulttuureissa samoinkuin Herakleitok¬ 
sen ja Parmenideen, samoinkuin atomien ananke-maailma 
ja ideamuotojen tarkoitusperämaailma, samoinkuin epi¬ 
kurolaisten ja v stoalaisten elämänpäämäärät. Puoli vuosi¬ 
tuhatta kestäneen hapuilevan haeskelun, epäilyn, kompro¬ 
missien ja haaveiden jälkeen esiintyy selvä ja päättäväi¬ 
nen filosofinen ajatus uusplatonismissa. Peruspiirteil¬ 
tään se siis kuitenkin oli vanha ajatusmaailma, mutta 
paljonhan oli ehtinyt tapahtua Platonin aikojen jälkeen. 
Valtakuntia oli hajonnut, kansat olivat sekaantuneet toi¬ 
siinsa ja alkaneet kerääntyä yhdeksi ainoaksi suureksi 
valtakunnaksi, Rooman vallaksi. Toinen filosofinen jär¬ 
jestelmä oli väistynyt toisen tieltä tai liittynyt toiseen — 
syntyvän uuden filosofian täytyi sisällyttää itseensä 
enemmän, ulottua vanhojen näkörantojen tuollepuolen. 
Ateena ei ollut enää ainoa keskus. Uuttaluova plato- 
nikko, Plotinos , ei opettanut Akademiassa. Hän tuli 
Egyptistä, sai kasvatuksensa sen ajan oppikaupungissa 
Aleksandriassa, ja eli parhaan toiminta-aikansa maailman- 
kaupungissa Roomassa (vuoden 250 tienoilla j. Kr.). 
Mutta hän puhui ja ajatteli kreikaksi. 

Hän kehitti Kreikan filosofian kypsyyteensä, mutta 
voi myös sanoa hajoamistilaansa. Tässäkin toteutui 
Anaksimandroksen filosofian lapsuusaikoina lausuma pro¬ 
feetallinen sana, että siinä, mitä oliot saavat kiittää 

syntymästään, on myöskin niiden tuhoutumisen aihe. 
Samoinkuin emme voi asettaa syllogismiä johtumatta 
premissien äärettömään sarjaan, emme myöskään voi 
rakentaa ajatusmaailmaa, joka ei opeta meitä tuntemaan 
äärettömyyden vetovoimaa. Juuri sinne Plotinos hakeu¬ 
tuu. Anaksimandroksen Apeiron ei luovu vaatimuksis¬ 
taan. Se odottaa meitä ja ottaa kerran luokseen ja tekee 
muodottomaksi kaiken, mikä on sen epämääräisyyden 
helmasta hahmoutunut. Muotojen maailma ei kuiten¬ 
kaan näytä olevan milloinkaan täysin olemattomiin hivu¬ 
tettavissa, kun se kerran on saanut ääriviivansa. Se ohen¬ 
tuu, keventyy, henkevöityy, se talutetaan takaisin totte¬ 
lemattomuudestaan ja luulotellusta rajoituksestaan, joten 
se tottelee järkkymätöntä käskyä korkeammassa mie¬ 
lessä kuin Anaksimandros aavistikaan — palaten elä¬ 
mään äärettömässä Yhdessä. 

Jo Platon oli antanut ideain keräytyä korkeimman 
idean, Hyvän, alaisiksi antaen viimeksimainitulle siten 
jonkinlaisen erikoisaseman ideain maailmassa, mutta 
hän ei yleensä ajatellut muuta kuin että ideat olivat kor¬ 
kein ja varsinainen olevainen. Hän oli temmannut ne 
irti avaruuden muodoista — siihen ajatukseen ihmisten 
on ollut helppo tottua. Samoin ajan olosuhteista, Par- 
mcnideen esimerkin mukaan — ja se ajatus on vaikeam¬ 
min tajuttavissa. Mutta hänen mieleensä ei johtunut 
tahtoa kohota ajattelemisen muotoja korkeammalle. Hä¬ 
nen ideamaailmansa oli juuri ajatellun maailma. Ideat 
säilyivät loogillisissa suhteissaan: ne olivat ennen kaik¬ 
kea tietämisen esineitä, olivat yhtäläisyyden ja erilaisuu¬ 
den, syyn ja vaikutuksen, ylä- ja alakäsitteen suhteissa, 
ne olivat tarkoitusperiä ja niissä oli yleensä tietoisuu¬ 
temme mitat. Platon ehti itse havaita, että puhtaan aja¬ 
tuksen maailmaankin sisältyy. omat loogilliset vaikeu¬ 
tensa. Hän kokee uutterasti sovittaa ykseyttä ja mone- 
utta, voimaa, ajattomuutta ja lepoa, olemista sinänsä ja 

olevaisen licdetlävyytlä. Sittenkään hiin ei ollut ottanut 
riittävästi huomioon sitä ajatusmoliivia, josta koituu 
suurin vaikeus: välttämättömyyttä, ajateltiinpa se sit¬ 
ten Herakleitoksen tai Demokritoksen tavalla. Ajatuk¬ 
sella oli niinmuodoin kyllin aihetta pyrkiä omien risti- 
riitojensa yli ja ajatella oleminen, joka on kerrassaan käsi- 
tysmuotojemme ulkopuolella; veto kohti ääretöntä oli 
tullut yhä tuntuvammaksi, ja Plotinos astui vain viimei¬ 
sen askelen suunnassa, jota ajattelu oli jo kauan noudat¬ 
tanut. 

Tätä korkeinta ja ensimmäistä ei niinmuodoin oikeas¬ 
taan voitaisi nimittää millään käsitteellämme. Kun Plo¬ 
tinos nimittää sitä Yhdeksi, niin tämä ei mer¬ 
kitse, että se on ykseys moneudessa tai moneuden ohella, 
sillä se on kokonaan tämän ajatuksellisen jaoituksen 
saavuttamattomissa; nimitettäessä sitä ensimmäiseksi 
tai hyväksi 1 ei sitä myöskään aseteta minkään myöhem¬ 
män tai minkään pahan vastakohdaksi. Se ei voi ollenkaan 
olla tietämisemme esineenä; se on kaikkien suhteiden ja 
määreiden yläpuolella. 

Näiden varautumien rajoissa Plotinoksen kuitenkin 
täytyy jotenkin siitä puhua ja mainita, mitä tämä Yksi 
merkitsee maailmalle ja ihmiselle. Se on voimanlähde, 
josta' kaikki säteet tulevat, aurinko, joka Plotinoksen 
vakaumuksen mukaan jakaa rikkauttaan itse siitä muut¬ 
tumatta. Tämä säteilyloiste sitten muotoutuu; lähinnä 
syntyy ideain maailma, Nuus, johon eri ihmisten ideat 
sisältyvät jäseninä, sitten maailmansielu, joka on ole- 


1 Ylempänä (s. 58} näimme, että Platon etsii ideaa osaksi 
yleisestä, osaksi täydellisestä, osaksi fundamentaalisesta. Jos 
noudatetaan näitä kolmea suuntaa loppuun saakka, tullaan siihen, 
mikä on kaikkein korkeimmassa merkityksessä yhtä, hyvää, ensim¬ 
mäistä, siis juuri niihin määreisiin, jotka Plotinos säilyttää viimei¬ 
seen asti, kunnes jättää nekin. Tämä yhteensattuma lienee tuskin 
pelkkä sattuma. 

massa meissä jokaisessa ja jonka havaitsemme luonnossa. 
Siitä syystä vallitsee kaikkien olentojen kesken univer¬ 
saalinen sympatia ja ihmisen aseman olemistossa määrää 
juuri tämä kuuluvaisuus kaikkiin ja Yhteen. 

Kahdessa vastakkaisessa suunnassa johtuu ajatus 
sellaiseen, mikä ei ole sen tavoitettavissa. Ylöspäin kohti 
ensimmäistä, joka on kaikkia määreitä korkeammalla, 
alaspäin viimeiseen, aineeseen, joka niin sanoaksemme 
on kaikkien määreiden alapuolella. Toisessa samoinkuin 
toisessakin häviävät muodot, niinkuin värit jäävät näky¬ 
mättömiksi valossa ja sammuvat pimeässä. Filosofia 
on sanonut jäähyväiset sille kirkkaalle ja rajoitetulle 
maailmalle, joka oli kreikkalaisen hengen varsinainen 
koti, ja näkee edessään ongelmia, joiden ratkaisemisessa 
myöhemmät ajat saavat taistella. 

Tätä viimeistä kreikkalaista maailmankuvaa voi¬ 
daan samoinkuin edellisiä tarkastella osalta ajatuksen, 
osalta tahdon maailmana — kenties enemmän jälkim¬ 
mäisenä. Teoreettinen filosofia on omaksunut siinä 
ristiriitoja, jotka kaiken kaikkiaan ovat olleet sille yli¬ 
voimaiset. Onko kenties käytöllisen filosofian laita 
paremmin? Minusta näyttää kuin tähän kysymykseen 
voitaisiin vastata myöntävästi; ja kreikkalaiset maailman¬ 
kuvat tuntuvat ytimeltään olevan kokeita löytää ideaa¬ 
lien, tahdonsuuntien järjestelmää. Siten tarkasteltuna 
saa kaikki syvemmän merkityksen, muuttuu luonnolli¬ 
seksi ja meillekin päteväksi. Symposionissa esitetty kau¬ 
niin idea esiintyy vaatimulcsena kehittämään kauneuden- 
kaipuutansa kaikkea satunnaista ja äärellistä kauem¬ 
maksi, Aristoteleen yritys ajatella jumala ja sielu, jotka 
ovat pelkkää muotoa, esiintyy viettinä , joka tahtoo aktua- 
lisoida kaikki mahdollisuudet äärettömyyden täydelli¬ 
syyteen, stoalaisten teoreettinen ristiriita ihmisen tah¬ 
don ja kohtalon välillä ilmenee käytöllisenä pyrkimyksenä 
kokemaan minuuden ja kaikkeuden ykseyttä. Niin 

Yksi 


tulee Yksi ilmaisemaan sitä ajatusta, että jokainen ihmis- 
tai jumalallianne viittaa yläpuolelleen, että se on koros¬ 
tettava mahdottomiin ja äärettömiin ja että kaikki ihan¬ 
teet konvertoivat yhteen pisteeseen ajatuksemme näkö- 
rannan tuolla puolen. 

Tämä tarkoitusperien maailma voi tuskin tuhoutua 
peruspiirteiltään, sillä jos joku otaksuisikin, että eri 
kulttuuritarkoitusten lähestyessä täyttymystään toinen 
päämäärä voi tuhota toisen, siis että se Korkeimman 
Hyvän maailma, joka oli Kreikan filosofian ylimpänä 
tutkimusesineenä, on itsessään rikkinäinen — siinäkään 
tapauksessa ei ihmisellä olisi muuta valintaa kuin elää 
mahdollisimman kauan tahdon sääntelijänä toimivan 
yhtäpitäväisyysvaatielman varassa: Hyvä ja Yksi suun- 
nanmäärääjänä. 



KREIKKALAISIA AJA T V U SAI HEITÄ 
KESKIAJALLA. 


1 .. 

JUMALA. 

Kaikkien inhimillisten käsitteiden yläpuolella olevan 
ensimmäisen prinsiipin aate, sellaisena kuin näimme sen 
esiintyvän Philon Juutalaisen, gnostisismin ja uuspla¬ 
tonismin opeissa, ei kadonnut koskaan täysin näkyvistä 
keskiajalla. Marcion ja muut opettivat jo ennen gnosti- 
sismia, ettei Vanhan Testamentin jumala ollut jumala 
sanan korkeimmassa merkityksessä; hän oli ainoastaan 
vanhurskas, mutta ei hyvä, hän ei ollut vapaa inhimil¬ 
lisistä piirteistä, ei edes puutoksista. Gnostisismissa hän 
tuli vastaamaan Platonin demiurgia, ollen siten aivan 
toista kuin oikea jumala, jota tietomme ei kykene käsit¬ 
tämään (akataleptos), ja uusplatonismissa oli sijaa ainoas¬ 
taan Yhdelle. Origenes (kuollut v. 254) esittää Philon 
Juutalaisen käsitystä. Jumala on viisauden,ja järjen 
ja olemisen yläpuolella. Mutta tämä korkein ykseys on 
sittenkin sama kuin Vanhan Testamentin jumala, van¬ 
hurskas ja samalla hyvä. Augustinus (kuollut v. 430) oli 
saanut voimakkaita vaikutteita uusplatonismista: Jumala 
on kaikkien määreiden yläpuolella. Johannes Erigcna 
(Kaarle suuren ajalla) sanoi, ettei Jumala ole olevainen, 
ei hyvä eikä viisas, vaan enemmän: hän on superessentialis , 
superbonus, supersapiens. 

Myöhemmässä saksalaisessa mystiikassa uusplato¬ 
nismi ilmenee jälleen. Plotinoksen »Yhden» kohtaamme 
siinä, mitä Mestari Eckchart (kuollut v. 1327) nimittää 
jumaluudeksi ja mikä on Jumalaa korkeampi prinsiippi. 
Jumaluus on kaikkien määreiden yläpuolella; jokainen 
hänelle annettu määre tekee hänestä epäjumalan. Juma¬ 
luudessa ei ole mitään muutosta eikä toimintaa. 

Ihminen ei voi saavuttaa tietoa Jumalasta, opetti 
myös Nicolaus Ciisanas (kuollut v. 1464). Korkein vii¬ 
saus on tämän mahdottomuuden oivaltaminen, docta 
ignorantia. Käsitevastakohtamme eivät ole Jumalaan 
sovellettavissa. Hän ei ole olevainen eikä ei-olevainen, ei 
äärellinen eikä ääretön, ei lepäävä eikä toimiva, vaan 
on meidän saavuttamaton kaikkien vastakohtien ykseys. 
Coincidentia oppositorum on »muuri, joka ympäröi para¬ 
tiisia, missä Jumala asuu». 

Sikäli kuin absoluuttinen oli muuttunut äärettömäksi 
ja käsittämättömäksi, oli ainetta aljettu yhä enemmän 
pitää pahana. Aineen käsite oli kuitenkin jäänyt Platonin 
ja Aristoteleen ajoilta jossakin määrin epäselväksi (Vrt. 
s. 63). Sitä ei pidetty johdonmukaisesti idean eli hyvän 
vihollisena ja vastakohtana. Tämä prinsiippi, jonka 
piti olla tarkoituksenmukaisuuden vastakohta, johdeltiin 
alkujaan teleologisesta sitä tarvittiin idean vaikutuksen 
edellytykseksi. Tämä johti ajan pitkään erikoisiin seu 
raamuksiin. Lisäksi tuli, että kun absoluuttinen käsitet¬ 
tiin määreettömäksi Yhdeksi, se sikäli muistutti ainetta, 
joka sekin oli määreetön. Niiden kesken valliisi erään¬ 
lainen suhde. Yksi oli rikkoutumaton ykseys, joka ei ole 
vielä differentioitunut määrätyiksi muodoiksi, ei edes 
subjektin ja objektin väliseksi vastakohdaksi. Aine oli 
sekin differentioitumaton mahdollisuus aistimaailman 
muotojen tuollapuolen. Giordano Bruno (kuollut poltto- 
roviolla v. 1600) teki siitä johtopäätökset teoksessaan 
»Syystä, Prinsiipistä ja Yhdestä». Jos kohoamme ylös- 

päin, ideain maailman yläpuolelle, täytyy meidän aja- 
telia siellä olevan substraatin, joka ei ole vielä differen- 
tioitunut ajattelun muotoihin. Jos laskeudumme alaspäin, 
on meidän samaten ajateltava kaikkien aistillisen havain¬ 
non muotojen alla piilevä substraatti. Edellinen on uus¬ 
platonismin määreetön absoluuttinen, jälkimmäinen on 
aine. Mutta nämä molemmat substraatit ovat yhtä, ne 
yhdessä ovat Yksi, josta kaikki muodot syntyvät ja 
joka on sekä intelligibelin että aistittavan maailman 
perustuksena (4. dialogi). Niin olemme tulleet lähelle 
Spinozaa, joka käsitti absoluuttisen sekä ulottuvaisuu¬ 
den että ajattelun attribuuttien varassa. 

Samaan suuntaan (kohti vastakohtien ykseyttä) 
liikkuu Jakob Böhme n ajattelu, kun hän sanoo, että Jumala 
on myönnön ja kiellon, positiivisen ja negatiivisen ykseys. 
Hänen kerrotaan kerran (vuonna 1600) tina-astian hei¬ 
jastamia auringonsäteitä katsellessaan johtuneen yhtäk¬ 
kiä ajattelemaan, että ellei olisi ollut mitään säteitä estä¬ 
mässä, ne eivät olisi tulleet näkyviin: absoluuttisessa täy¬ 
tyy niinmuodoin olla valkeuden ohella pimeyttäkin, ei 
ainoastaan hyvää, vaan myöskin pahaa, joskaan ei nega¬ 
tiivinen prinsiippi Jumalassa ole vielä pahaa, vaan muut 
tuu siksi vasta irtautuessaan positiivisesta. 

Tavallinen käsitys ei keskiajalla kuitenkaan ollut 
se, että Jumala on vastakohtien yläpuolella tai muodostaa 
niiden ykseyden, vaan se, että Jumala on kaiken positii¬ 
visen, siis kaikkien täydellisyyksien sisältöjä, ens per - 
feetissimum . Nämä käsitykset edustavat mystiikan ja 
skolastiikan vastakohtaa. 

Jumalan olemassaoloa todistettaessa turvauduttiin pääasial¬ 
lisesti kosmologiseen todistukseen, jota tuskin tarkoin erotettiin 
teleologisesta. Merkittävä oli myös ontologinen todistus siinä 
muodossa, johon sen muovasi Anselm Canterhunjlämen (kuollut 
v. 1109). Kun maalari harkitsee, mitä aikoo maalata, on asia hänellä 
ajatuksissa, multa ei vielä todellisuudessa (in inlellectu, ei vielä 

in re). Hänen maalattuaan so on olemassa myöskin in ro, ja jokai 
sen täytyy myöntää, että tämä on enemmän kuin se, että se on 
olemassa ainoastaan in intoile etu. Me voimme ajatella jotakin, 
mikä on enemmän kuin mikään muu, nimittäin Jumalan. Mutta 
jos Jumala olisi olemassa ainoastaan in intellectu, ei hän olisi täy¬ 
dellisin, sillä häneltä puuttuisi olemassaolon täydellisyys. »Että 
korkein täydellinen, jota täydellisempää ei voida mitään ajatella, 
todella on olemassa, on niin varmaa, ettei edes voida ajatella, ettei 
se ole olemassa; ja tämä korkein olet Sinä, meidän Herramme ja 
Jumalammcl» 


2 . 

NOMINALISMIN JA REALISMIN AATTEET. 

Universalia, ts. yleiskäsitteet, esiintyivät keskiajalla 
kolmen jo kreikkalaisessa filosofiassa kehitellyn käsitys - 
kannan valossa. 

a. Platonin käsitys: Universalia ovat itse tosiolc- 
vainen, todellinen. Keskiajalla tätä käsitystä mainittiin 
realismin nimellä, ja syynä oli, että universalia sen mu¬ 
kaan ovat jotakin todellista, reaalista. Käsitys lausuttiin 
kaavassa: universalia anle res (ennen yksilöitä). 

b. Aristoteleen käsitys: universalia ovat olemassa 
olioissa, in rebus . 

c. Antistheneen käsitys: universalia ainoastaan 
nimeävät sitä yhteistä, minkä olemme havainneet yksi¬ 
löissä, jotka ovat ainoa todellisuus. Nominalismin mieli¬ 
pide on siis: universalia post res. 

Kysymystä koskevien keskiaikaisten kiistojen tulok¬ 
sena oli ratkaisu, jonka oli jo vuoden 1000 tienoilla esit¬ 
tänyt arabialainen Avicenna ja jonka 1200-luvulla hyväk¬ 
syivät skolastiikan johtavat miehet, Albertas Magnus 
ja Tuomas Aquinolainen. Kaikki kolme käsitystä tun¬ 
nustettiin osittain oikeiksi. Universalia ovat olemassa 
osittain ante res, nimittäin Jumalan ajatuksissa, osaksi 
in rebus, osaksi post res, nimittäin ajatuksinamme. 

Kolmas skolastiikan etevimmistä edustajista, Duns Scoius , 
hyväksyy hänkin tämän ratkaisun, mutta hänen aika¬ 
kautensa nominalistiuen taipumus ilmenee hänen opis¬ 
saan sikäli, että hän erikoisen voimakkaasti väittää yksi¬ 
tyisen olevan varsinaisimmassa merkityksessä todellista. 
Hän ei kumminkaan etene nominalismiin saakka, vaan 
jää Aristoteleen opin rajoihin, missä yksityinen käsitet¬ 
tiin ensimmäisen luokan substanssiksi. Hän kokee parem¬ 
min perustella Aristoteleen mielipidettä. Yksityisellä, 
sanoo hän, on enemmän muotoa kuin yleisellä, nimittäin 
sukumuodon (qvidditas) ohella myöskin yksilöllinen muoto 
(haecceitas) 

Nominalismi oli 1000-luvun loppupuolella joutunut 
kirkon epäluulojen esineeksi, koska Roscellinus oli tah¬ 
tonut sovelluttaa sitä kolminaisuuteen, siten korostaen 
kolmen persoonan erillisyyttä jumaluuden ykseyden kus¬ 
tannuksella. William Occam (kuollut v. 1347) vei sen 
voittoon. On olemassa gvanta ja q väliä (olioita, jotka 
ovat niin tai niin suuria, sen tai sen laatuisia), mutta ei 
qvantilas eikä qvalitas (määrä ja laatu sellaisinaan). Nomi- 
nalistinen suunta liittyi alkavaan kokemusperäiseen tut¬ 
kimukseen. 


3. 

IHMINEN. 

a. Sielun kuolemattomuus. Aristoteleen psykologia 
oli suurin piirtein katsoen keskiajan psykologia. Sen 
mukaan piti ainoastaan sielun korkeimman osan, aktii¬ 
visen järjen, olla kuolematon. Mutta voiko tämä kuo¬ 
lemattomuus olla yksilöllinen, kun esim. muisti oli alem¬ 
man, animaalisen sielun toiminto? Kysymyksen teki ja 
siihen vastasi kieltävästi arabialainen Averroes (kuollut 
v. 1198). Averroisteja vastustaen väitti Tuomas Aquino- 

lainen; että animaalisten toimintojen täytyi katsoa kuuluvan 
aktiiviseen järkeenkin.—Platonilta ja Aristoteleelta lainattu 
tiedon lajien kaava säilyi kautta aikojen: aisthesis, doksa, 
episteme, noesis, tai, kuten niiden nimet Nicolaus Cusa- 
nuksen opissa kuuluvat: sensus , imaginatio , ratio, intcl- 
Icctas , samat, jotka Spinoza mainitsee nimillä imaginatio , 
ratio > intuitio. 

b. Tahdon vapaus. Augustinuksen predestinatio- 
oppi kuuluu pikemmin teologiaan kuin filosofiaan. Se 
tosin voidaan jälkeenpäin yhdistää toisiin determinismin 
muotoihin, jotka ovat suuremmassa määrässä johtuneet 
filosofisista ja psykologisista harkinnoista, mutta Augus¬ 
tinuksen omassa opissa se kuitenkin varsinaisesti poh¬ 
jautui hänen käsitykseensä siitä, mitä jumalallinen van¬ 
hurskaus, hänen kristinopin-tulkintansa mukaan, vaa¬ 
tii. Syntiinlankeemuksen tähden ovat kaikki ihmiset 
oikeudenmukaisesti ikuisen kadotuksen ansainneet. Jos 
Jumala ilmaisi laupeutensa valitsemalla autuuteen vähäi¬ 
sen osan ihmisistä, niin toisilla ei ollut oikeutta sitä valit¬ 
taa. He kärsivät ansionsa jälkeen. Heidän puolestaan 
rukoileminen -— jos näet olisi edeltäpäin tietänyt, kutka 
oli ennalta määrätty kadotukseen, olisi ollut yhtä 
mieletöntä kuin paholaisen puolesta rukoileminen. 

Vanha filosofinen vyyhti otettiin sitävastoin esille, 
kun skolastikot ryhmittyivät kannattamaan toiset Pla¬ 
tonia, toiset Aristotelesta tahdon vapautta koskevassa 
kysymyksessä. Albertus Magnus oli lähempänä Aristo¬ 
telesta ja arveli, että ihmisellä on liberum arbitrium; 
tahdon ei tarvitse noudattaa järjen oivallusta. Tuomas 
Aquinolainen sitävastoin liittyy Platoniin. Duns Scotus 
puolestaan opetti, että tahto vallitsee järkeä, koska jär¬ 
jen suuntaaminen toiseen tai toiseen asiaan riippuu tah¬ 
dosta. Jumalassakin oli tahto suvereeninen. Jumala 
voisi tahtoa toisenlaisen siveyskin, olisi voinut käskeä 
murhaamaan ja tekemään mitä rikoksia tahansa, ja silloin 

olisi se ollut oikein. Jumalan tahtoon korkein laki. Siis 
aivan päinvastoin kuin Platon oli sanonut Euthyphron- 
dialogissa ja kuin myöhemmin on opettanut esim. Kant. 
Platonin mukaan ei mikään ollut oikeata senvuoksi, että 
jumalat olivat niin käskeneet, vaan jumalat käskivät 
niin, koska se oli oikein. Kantin opin mukaan velvol¬ 
lisuus on ensimmäinen ja varmin asia, ja juuri siitä syystä, 
että tunnemme jonkin velvollisuudeksemme, pidämme 
sitä jumalallisena lakina. 

c. Hyve. Platonin neljä päähyvettä säilyttävät 
asemansa keskiajan etiikassa, mutta niiden rinnalle asetti 
skolastiikka kolme erikoisesti kristillistä hyvettä, uskon, 
toivon ja rakkauden. Aristoteleen dianoeetillisten ja 
eetillisten hyveiden välinen suhde oli yhä kiistojen esi¬ 
neenä, mutta mystikot eivät ollenkaan epäilleet sitä, 
että hyve korkeimmassa merkityksessään oli teoreettinen 
ja että sen muodosti näkevä elämä, ts. Jumalan katsele¬ 
minen. Samat aste-erot, jotka ilmenevät tietämisessä, 
havaitaan hyveessäkin. Samoinkuin meillä on tietoa, 
joka käyttelee määrättyjä käsitteitä, mutta sitäpaitsi tie¬ 
toa, joka hylkää käsitteet ja muuttuu välittömästi näke¬ 
väksi ja lopulta välittömäksi Jumalaan yhtymiseksi, 
samoin on meillä, opettaa Mestari Eckehart, hyveitä, 
joiden olemuksena ovat määrätyt teot ja tilat, rakkau¬ 
den, nöyryyden ja armeliaisuuden hyveitä, mutta niiden 
yläpuolella on jotakin sanomatonta ja suurempaa kuin 
ne, jotakin, mitä hän mainitsee nimellä Abgeschiedcnheit , 
»erinnäisyyttä», täydellistä maailmasta-luopumista, kai¬ 
kista erikoisharrastuksista irtautumista. Huomattava 
on, etteivät määrätyt hyveet silti kumoudu, vaan saa¬ 
vuttavat siten täydellisyytensä, yhtä vähän kuin Ecke¬ 
hart (tai ennen häntä Plotinos) tahtoo hylätä käsitteiden 
selvyyttä näkemisen saavuttamiseksi. Näkeminen on 
käsitteiden selvyyden täydellistymistä, erinnäisyys on 
rakkauden, nöyryyden ja armeliaisuuden täydellisyyttä, 

johon hän tahtoo saada huomiomme kiintymään osoitta¬ 
malla, kuinka näihin hyveisiin aina sisältyy rajoitusta, 
joka voi hävitä. Esim. armeliaisuus on alakuloista, 
mutta alakuloisuus ei ole korkeimman tilan ominaisuuk¬ 
sia. Hän tahtoo yleensä sanoa, että jokainen erikoishyve 
kohdistuu johonkin yksityiseen, johonkin »luomukselli- 
seen», ja vapautuu tästä rajoituksestaan vasta, kun saa¬ 
vutamme sen yhden, joka on kaikki. Niin hän selittää 
sanat »Yksi on tarpeellinen». 

